ދީނީ ކަންކަމާއި ގުޅޭ\nތުރުކީ ޤުރުއާން މުބާރާތުގައި ފުރަތަމަ ފަހަރަށް ރާއްޖެ ބައިވެރިވަނީ\nތުރުކީ ސަރުކާރުން އިންތިޒާމް ކުރައްވައިގެން ބާއްވަވާ “ހޮލީ ޤުރުއާން މެމަރައިޒޭޝަން އެންޑް ރެސިޓޭޝަން” މުބާރާތުގައި ފުރަތަމަ ފަހަރަށް ދިވެހިރާއްޖޭގެ ފަރާތުން ބައިވެރިވާ ގޮތަށް ހަމަޖެހިއްޖެއެވެ. މި މުބާރާތުގައި ރާއްޖެ ތަމްސީލުކުރުމަށް ތުރުކީއަށް ދިއުމަށް ހަމަޖެހިފައިވަނީ ފުވައްމުލަކު ސިޓީ، މާދަނޑު އަވަށު މިސްކިތުގެ އިމާމް، އަލްޤާރީ އަލްޙާފިޒް ޢަބްދުﷲ މުފީދެވެ. އޭނާ ބައިވެރިވުމަށް ހަމަޖެހިފައިވަނީ މި މުބާރާތުގެ ހިތުން ކިޔެވުމުގެ ބައިގައެވެ.\nހިތުން ކިޔެވުމުގެ ބަޔާއި ބަލައިގެން ކިޔެވުމުގެ ބައި ހިމެނޭ މި މުބާރާތަކީ ބައިނަލްއަޤްވާމީ މުބާރާތެކެވެ. އަދި މިއީ މި މުބާރާތް ބާއްވާ5ވަނަ އަހަރެވެ. މި މުބާރާތަކީ ތުރުކީގެ އިސްލާމިކް އެފެއާޒް ޑިޕާޓްމަންޓުން އިންތިޒާމު ކުރައްވައިގެން ބާއްވަވާ މުބާރާތެކެވެ. ތުރުކީގެ އިސްތަންބޫލުގައި ކުރިއަށް ގެންދާ މި މުބާރާތް މާދަމާ ފެށުމަށް ވަނީ ހަމަޖެހިފައެވެ.\nތުރުކީ ގެ މި މުބާރާތުގައި މުޅިން އަލަށް ވާދަކުރުމުގެ ފުރުޞަތު ރާއްޖެއަށް ލިބިގެން ގޮސްފައިމިވަނީ، ޢަރަބި އިސްލާމީ ޤައުމުތަކާއެކު ގުޅުން ބަދަހި ކުރެއްވުމަށް މި ސަރުކާރުން ކުރައްވާ މަސައްކަތްޕުޅުގެދަށުން، މިދިޔަ އަހަރު މިނިސްޓަރ ޑރ. ޢަހްމަދު ޒިޔާދު ތުރުކީއަށް ކުރެއްވި ރަސްމީ ދަތުތުފުޅުގައި ކުރެއްވި މަޝްވަރާތަކުގެ ތެރެއިންނެވެ.\nކީރިތި ޤުރުއާނާބެހޭ މަރުކަޒުގެ ރައީސް އަލްއުސްތާޛް އިބްރާހީމް ރަޝީދު މޫސާ ވަނީ މިއަދު ޢަބްދުﷲ މުފީދާ ބައްދަލުކުރައްވާ މުބާރާތާބެހޭ ބައެއް މަޢުލޫމާތު އޮޅުންފިލުއްވައިދެއްވާ ހިތްވަރު ދެއްވާފައެވެ. އަލްޤާރީ އަލްޙާފިޒް ޢަބްދުﷲ މުފީދު ތުރުކީއަށް ދިއުމަށް ހަމަޖެހިފައިވަނީ މިރޭގެ ވަގުތެއްގައެވެ.\n18 މޭ 2017\nއުޞޫލު: ދިވެހިރާއްޖޭގެ ރައްޔިތުންނަށް ސަޢޫދީ ޢަރަބިއްޔާގެ ސަރުކާރުން ހަދިޔާކުރެއްވި ކަދުރު ބެހުމުގެ އުޞޫލު\nއިޢުލާން: ދިވެހިރާއްޖޭގެ ރައްޔިތުންނަށް ސަޢޫދީ ޢަރަބިއްޔާގެ ސަރުކާރުން ހަދިޔާކުރެއްވި ކަދުރު ބެހުމާބެހޭ\nޚުޠުބާ – 13 ޖުލައި 2018 (އިސްލާމީ ވަޙްދަތާއި އެއްބައިވަންތަކަމުގެ މުހިއްމުކަން)\n792 4980 - އޮފީސް ހޮޓްލައިން\n800 300 8901 - ދީނީ ސުވާލްކުރެއްވުމަށް ހިލޭ ގުޅޭ ނަންބަރު\nބަޔާން: 1439ވަނަ އަހަރުގެ ޝައްވާލުމަހުގެ ހަނދާބެހޭ ބަޔާން (13 ޖޫން 2018)\nއިޢުލާން: 1439 ވަނަ އަހަރު ގޮވާމުން ފިޠުރުޒަކާތް ބަލައިގަތުމާއި ބެހޭ\nއީމާންކަމުގެ މައްޗަށް ހަމަލާދޭ އެންމެ ނުރައްތެރި ބައްޔަކީ ނިފާޤެވެ. ނަމާދަކީ މިބަލި ހުރިކަން ވަގުތުން ދެނެގަނެވޭނެ “ޓެސްޓެކެވެ.” ބަންގީގެ އަޑު ކަންފަތުގައި ޖެހުމުން މީހާގެ ހިތުގައި އުފާވެރިކަމާއި ހިތްހަމަޖެހުން އުފެދުމުގެ ބަދަލުގައި ކަންނެތްކަމާއި ނުތަނަވަސްކަމާއި ބަރުހެލިކަމުގެ އިޙުސާސްތައް އުފެދޭނަމަ އެއްވެސް ޝައްކެއްނެތް ގޮތުގައި އެމީހަކަށް އެވަނީ ނިފާޤުގެ “ވައިރަސް” ޙަމަލާދީފައެވެ.\nޙައްޖު / އުމްރާ ޕޯޓަލް\nކީރިތި ޤުރުއާނާއިބެހޭ މަރުކަޒު\nމޯލްޑިވްސް ހައްޖު ކޯޕަރޭޝަން


އިންކަމް ސަޕޯޓް އެލަވަންސްގެގޮތުގައި 59.1 މިލުއަން ރުފިޔާ ދޫކޮށްފައިވާނެ: ފިނޭންސް މިނިސްޓްރީ - DhiDaily\nއިންކަމް ސަޕޯޓް އެލަވަންސްގެގޮތުގައި 59.1 މިލުއަން ރުފިޔާ ދޫކޮށްފައިވާނެ: ފިނޭންސް މިނިސްޓްރީ\nސެޕްޓެމްބަރު މަހުގެ 03 ވަނަ ދުވަހުގެ ނިޔަލަށް އިންކަމް ސަޕޯޓް އެލަވަންސްގެގޮތުގައި 59.1 މިލުއަން ރުފިޔާ ދޫކޮށްފައިވާކަމަށް ފިނޭންސް މިނިސްޓްރީން ބުނެފިއެވެ.\nފިނޭންސް މިނިސްޓްރީގެ ތަފާސް ހިސާބުތަކުގައިވާގޮތުން މި މަހުގެ 03 ވަނަ ދުވަހާއި ހަމައަށް 14105 މީހުން ވަނީ އިންކަމް ސަޕޯޓް އެލަވަންސަށް ހުށަހަޅާފައެވެ. މި ގޮތުން އޭގެތެރެއިން 6388 މީހަކަށް އިންކަމް ސަޕޯޓް އެލަވަންސްގެގޮތުގައި 59.1 މިލުއަން ރުފިޔާ ދޫކޮށްފައިވާކަމަށް ފިނޭންސް މިނިސްޓްރީން ތަފާސް ހިސާބުތަކުގައި ބުނެފައިވެއެވެ.\nއިންކަމް ސަޕޯޓް އެލަވަންސަކީ ކޮވިޑާއި ގުޅިގެން ޢާމްދަނީއަށް ނުރަނގަޅު އަސަރުކޮށްފައިވާ ފަރާތްތަކަށް ދިރިއުޅުމުގެ ޒަރޫރީ ބޭނުންތައް ފުއްދުމަށް އެހީވުމުގެ ގޮތުން ސަރުކާރުން ކަނޑައަޅާފައިވާ އެލަވަންސެކެވެ.\nމި އެލަވަންސް ދިނުމުގެ އުސޫލުތަކަށް ދާދި ފަހުން ބަދަލުތަކެއް ގެނެސްފައިވާއިރު ވަޒީފާއަދާކުރާ ފަރާތްތަކުގެތެރެއިން ހުސްވިއަހަރުގެ ޑިސެމްބަރު 1 ގެ ފަހުން ޢާމްދަނީއަށް ނުރަނގަޅު އަސަރުކޮށްފައިވާ ފަރާތްތަކަށް މި އެލަވަންސަށް ހުށަހެޅޭނެއެވެ. ނަމަވެސް މީގެ ކުރިން މި އެލަވަންސް ދިނުމަށް ހަމަޖެހިފައިވަނީ ހުސްވި މާޗުމަހުން ފެށިގެން އާމްދަނީއަށް ނުރަނގަޅު އަސަރުކޮށްފައިވާ ފަރާތްތަކަށެވެ.


Dhiraagu Tv In 4K Channel Eh Thaaraf Kohfi - Vaguthu\nދިރާގު ޓީވީ އިން 4ކޭ ޗެނަލެއް ތަޢާރަފު ކޮށްފި\nދިރާގު ޓީވީ އިން 4ކޭ ޓީވީ ޗެނަލެއް ތަޢާރަފްކޮށްފި އެވެ.\nދިރާގުން މިއަދު ތަޢާރަފްކުރި "ލަވް ނޭޗާ" ނަމަކަށް ކިޔާ މިޗެނަލަކީ ގުދުރަތީ ރީތި މަންޒަރުތައް ހިތްގައިމު 4ކޭ ކޮލިޓީގައި ގެނެސްދޭ ޑޮކިއުމަންޓަރީ ޗެނަލެކެވެ. މިއީ އޭޝިއާ ޕެސިފިކް ސަރަޙައްދުގައި ވަރަށް ބޮޑު މަޤުބޫލުކަމެއް ލިބެމުންދާ ޗެނެލެކެވެ.\n4ކޭ ނުވަތަ އަލްޓްރާ ހައި ޑެފިނިޝަން ޓެކްނޮލޮޖީ އަކީ މިހާރުގެ ސްމާޓް ޓީވީ ތަކުން ފެންނާނެ އެންމެ ފުރިހަމަ ކޮލިޓީއެވެ.\n"ލަވް ނޭޗާ" ޗެނަލް ތަޢާރަފް ކޮށްފައިވަނީ ދިރާގު ޓީވީ އިންޓްރޯ ޕެކޭޖްގެ ބޯނަސް ޗެނަލެއް ގޮތަށެވެ. މިޗެނަލް ހަމައެކަނި ބެލުމުގެ ފުރުޞަތު ލިބިވަޑައިގަންނަވާނީ ފައިބަރ ކަނެކްޝަނެއް މެދުވެރިކޮށް ދިރާގު ޓީވީ ޚިދުމަތް ހޯތްދަވާ ފަރާތްތަކަށެވެ. ފުރަތަމަ މިޗެނަލް ލިބިވަޑައިގަންނަވާނީ މާލެ އާއި މާލެ ކައިރީގައިވާ ފައިބަރ ކަނެކްޝަން ހުރި ރަށްތަކަށެވެ.\nމިއަހަރު ނިމުމުގެ ކުރިން ދިރާގު ފައިބަރ ކަނެކްޝަން ހުރި ކޮންމެ ރަށަކަށް މިޗެނަލް ބަލާލުމުގެ ފުރުޞަތު ލިބިގެންދާނެ ކަމަށް ދިރާގުން ހާމަކުރެއެވެ.\nދިރާގު ޓީވީގެ އިންޓްރޑަކްޓަރީ ޕެކޭޖުގެ އަގަކީ މަހަކު އެންމެ 300 ރުފިޔާ އެވެ. މި ޕެކްޖްގައި 80 އަށް ވުރެ ގިނަ ޗެނެލްތައް ބަލާލެވޭނެއެވެ. ދިރާގު ޓީވީ މެދުވެރިކޮށް 4ކޭ ކޮންޓެންޓް ބެލުމަށް ވަކީ ޚާއްސަ ޖޯއިބޮކްސްއެއް ބައްލަވާގަންނަވާކަށް ނުޖެހޭނެއެވެ. މިވަގުތު ކުރިއަށްދާ ޕްރޮމޯޝަންގެ ތެރެއިން ދިރާގު ޓީވީ ބައްލަވާ ގަންނަ ފަރާތްތަކަށް އެއްވެސް އަގަކާނުލާ ޖޯއިބޮކްސް ލިބޭނެއެވެ.


Ooredoo in masverin ah hiley gulhaalevene Package eh\nއުރީދޫން މަސްވެރިންނަށް ހިލޭ ގުޅާލެވޭނެ ޕެކޭޖެއް ތައާރަފުކޮށްފި\nއުރީދޫ އިން މަސްވެރިންގެ ދުވަހާ ގުޅިގެން މަސްވެރިންނަށް ހިލޭ ގުޅޭނެ ޕެކޭޖް ތައާރަފުކޮށްފި އެވެ.\nމަސްވެރިންގެ ދުވަސް ފާހަގަ ކުރުމަށް ގެމަނަފުށީގައި ކުރިއަށްގެންދާ ހަރަކާތްތަކުގެ ތެރެއިން، މި ޕެކޭޖު ތައާރަފް ކޮށްދީފައި ވަނީ މިނިސްޓަރު އޮފް ފިޝަރީޒް އެންޑް އެގްރިކަލްޗަރު ޒަހާ ވަހީދު އާއި އުރީދޫގެ ރީޖަނަލް މެނޭޖަރު ސޭލްސް، އަބްދުއްލާ ސައީދު އެވެ.\nމި ހާއްސަ ޕެކޭޖު ފަރުމާ ކުރެވިފައިވަނީ، އަދުގެ މަސްވެރިންގެ ތަފާތު ބޭނުންތަކަށް އެކަށޭނަގޮތަށެވެ. އުރީދޫ މަސްވެރިންގެ ޕެކޭޖު މެދުވެރިކޮށް، މުޅި މަސްވެރިންގެ އާއިލާގެ ތެރޭގައި ހިލޭ ގުޅާލެވޭނެ އެވެ. އަދި މި ޕެކޭޖުތައް މެދުވެރިކޮށް ވަރަށް ފުރިހަމަ ޑޭޓާ އެލަވަންސްތަކާއި، ހިލޭ ވައިބަ އަދި ޓްވިޓަ ލިބިގެންދާނެއެވެ.\nއުރީދޫގެ ސީއީއޯ، ނަޖީބު ހާން ވިދާޅުވީ ފެށުނީއްސުރެ، އުރީދޫ އަކީ ދިވެހި މަސްވެރިންގެ ގާތް ބައިވެރިއެއް ކަމަށާ، މަސްވެރިންގެ މަސައްކަތް ހުންނަ ގޮތުން، އާއިލާ އާއި ދުރުގައި ގިނަ ވަގުތު ދަތުރު ކުރަންޖެހޭނެ ކަމަށެވެ.\n“އުރީދޫގެ މަސްވެރިންގެ ޕެކޭޖް މެދުވެރިކޮށް މި ދިގު ދަތުރުތައް ލުއިވެ، ގާތް ތިމާގެ މީހުންނާއި ގުޅުން ބޭއްވުން ފަސޭހަ ވެގެންދާނެކަމަށް އަޅުގަނޑުމެން އުއްމީދުކުރަން. މަސްވެރިކަމުގެ ދާއިރާ އިތުރަށް ފުޅާކޮށް، ރައްކައުތެރި ކުރުމަށްޓަކާ އުރީދޫ އިން ދާނީ އަބަދު ވެސް އިންވެސްޓްމަންޓްތައް ކުރަމުން. ދިވެހިރާއްޖެއަށް އެހާމެ މުހިއްމު މި ދާއިރާ ކުރިއެރުމަށް ދިވެހި މަސްވެރިން ކުރަމުންދާ ބުރަ މަސައްކަތުގެ އަގުވަޒަންކޮށް، ޝުކުރުވެރިވަން،” ނަޖީބު ވިދާޅުވި އެވެ.\nއުރީދޫ މަސްވެރިންގެ ޕެކޭޖު ވަނީ ރާއްޖޭގައި ރެޖިސްޓަރ ކޮށްފައިވާ އެންމެހާ މަސްވެރިންނަށް ހުޅުވާލާފައެވެ. އަދި މި ޕެކޭޖް ޚިޔާރުކުރުމާއި އެކު، ޕެކޭޖް ބޭނުން ކުރައްވާ އެންމެހާ މަސްވެރިންގެ މެދުގައި ކުރަންޖެހޭ ހުރިހާ ކޯލެއް އަދި އެސްއެމްއެސްވެސް ހިލޭ ކުރުމުގެ މަގު ފަހިވެގެންދެ އެވެ. ހަމައެއާއި އެކު، ހަތަރު އަދަދުގެ ކުރު ނަމްބަރެއް ބޭނުންކޮށްގެން، މަސްވެރިންގެ ޕެކޭޖުގައި ހިމެނޭ ބޭފުޅުންގެ މެދުގައި، އެކަކު އަނެކަކަށް ފަސޭހަކަމާއި އެކު ގުޅާލުމުގެ ފުރުސަތު ލިބިގެންދެއެވެ.\nއުރީދޫ މަސްވެރިންގެ ޕެކޭޖު ބޭނުންކުރައްވާ ކަސްޓަމަރުންނަށް، މަސައްކަތުގެ މައިދާނުގެ އިތުރުން، އާއިލާ އާއި ގުޅާލުމަށް ވެސް ފަސޭހަވެގެންދެއެވެ. މިގޮތުން، ކޮންމެ މަސްވެރިޔަކަށްވެސް، އާއިލާގެ މެންބަރުންގެ ތެރެއިން، ބޭނުންފުޅުވާ ބޭފުޅަކަށް އަންލިމިޓެޑް ކޯލް އަދި އެސްއެމްއެސް ކުރުމުގެ ފުރުސަތު ލިބިގެންދެ އެވެ. އުރީދޫ އިން އަބަދުވެސް މަސައްކަތް ކުރަމުންދާނީ މުޖުތަމައު އަށް ފައިދާކުރާނެ، އަދި ރައްޔިތުންގެ މަސައްކަތްތަކާއި އާންމު ދިރިއުޅުމަށް ކުރިއެރުން މަގުފަހިކޮށްދޭ ފަދަ ހިދުމަތްތައް ފޯރުކޮށްދިނުމަށެވެ.


vnews - Mi café ga khidhumaiy dheneeves munifoohi filuvaidhenee ves robot thakeh\nމިކެފޭގައި ޚިދުމަތް ދެނީވެސް މުނިފޫހިފިލުވައިދެނީވެސް ރޮބޮޓްތަކެއް\nއެންޖޯއި ބުޑަޕެސްްޓް ކެފޭގައި ވެއިޓަރުންގެ ގޮތުގައި ހަރަކާތްތެރިވަނީ ރޮބޮޓްތަކެއް\nމިހާރަކަށް އައިސް އެންމެންވެސް ބަލަނީ ކޮންމެވެސް ތަފާތުކަމެއް ކޮށްލެވޭތޯއެވެ. މިއީ މިފަދަ ތަފާތު ކަމެއްގެ ވާހަކައެވެ. ހަންގޭރީގެ ވެރިރަށް ބުޑަޕެސްޓްގެ ކެފޭއެއްގައި ހިނގާ ތަފާތު ކަމެއްގެ ވާހަކައެވެ. "އެންޖޯއީ ބުޑަޕެސްޓް" ކެފޭއަކީ އަައިޓީ ކުންފުންޏަކުން ހުޅުވާފައިވާ ތަފާތު ކެފޭއެކެވެ. މިތަނުގައި ޚިދުމަތްދޭން ތިބޭ ވެއިޓަރުންނަކީ ރޮބޮޓްތަކެކެވެ. އަދި މިތަނުން ރޮބޮޓަކާއިއެކު ނާސްތާކޮށްލުމުގެ ފުރުސަތުު ލިބޭނެއެވެ. މިކެފޭ ހިންގާ ފަރާތުގެ އަމާޒަކީ ޓެކްނޮލޮޖީގެ އައު އުފެއްދުންތަކާ މީހުން ރައްޓެހިކުރުވުމެވެ.\nރޮބޮޓަކާއިއެކު ނާސްތާކޮށްލުމަކީ ކޮންމެއަކަސް ތަފާތު ކަމެކެވެ. ސަބަބުތަކަކަށްޓަކައެވެ. ފުރަތަމަ ކަމަކަށް މިއީ މަޖާ ކަމެކެވެ. މި ކެފޭގައި ޚިދުމަތްދޭ ރޮބޮޓްތަކަކީ ޖޯކް ކިޔަން ދަންނަ، އަދި ކުޑަކުދީންނާއިއެކު ނަށާ، ސަކަރާތްޖަހާ ގޮތަށް ފަރުމާކޮށްފައިވާ އެއްޗެހިތަކެކެވެ. އަދި ކާން ގެނެސްދޭނީވެސް މި ރޮބޮޓްތަކެވެ. މިތަނުގައި ރިސެޕްޝަނިސްޓެއްގެ ދައުރު އަދާކުރަނީ "ޕެޕަރ" ގެ ނަން ދީފައިވާ ރޮބޮޓެކެވެ. މިއީ ޖަޕާނުގެ ކުންފުންޏަކުން އުފައްދާފައިވާ ރޮބޮޓެކެވެ. މި ރޮބޮޓަކީ އަޑުގަދަ ތަންތަނުގައި މީހުންނާއި މުއާމަލާތްކުރެވޭ ގޮތަށް ފަރުމާކޮށްފައިވާ ރޮބޮޓެކެވެ.\nގިނަ އޮންލައިން ރިވިއުތަކުން ފެންނަ ގޮތުގައި ޕެޕަރ ވަނީ ގިނަ ބައެއްގެ މަގުބޫލުކަން ހޯދާފައެވެ. އަދި ޕެޕަރގެ ބުރަ މަސައްކަތް ގިނަ ބަޔަކު ވަނީ ބަލައިގަންފައެވެ. އާޓިފިޝަލް އިންޓެލިޖެންސް އަދި ޓެކްނޮލޮޖީގެ ސަބަބުން އާބާދީގެ ގިނަ ބަޔެއްގެ ވަޒީފާގެ ފުރުސަތު ގެއްލޭނެ ކަމުގެ ބިރު ހީވެފައި އޮވެއެވެ. ނަމަވެސް މި ކުންފުނިން ބުނާ ގޮތުގައި އެއީ ކުށް ހީއެކެވެ. ބުޑަޕެސްޓްގެ މި ކެފޭ ހިންގުމަށް ދެގުނަ އިތުރަށް މީހުން ބޭނުންވެއެވެ. މި ކެފޭ ހުޅުވާފައި ހުންނަނީ ހެނދުނު 9:00 އިން ރޭގަނޑު 9:00 އަކަށެވެ. އަދި މިތަނުގައި މަސައްކަތް ކުރާ ރޮބޮޓްތައް ބަލަހައްޓާ، އެތަކެތި ކޮންޓްރޯލް ކުރުމަށް 16 އާއި 20 އާއި ދެމެދުގެ އަދަދަކަށް އައިޓީ ޓެކްނީޝަނުން މިތަނުގައި މަސައްކަތް ކުރެެއެވެ.


Dho?! Sarubee viruvan maa molhu kamah bunaa4sai\nމިހެން ބުންޏަސް ބާގަތަކާއި ހެދިކާތައް ކާލައިގެން ސައިތަށި ބޯލުމަކުން ނުފުދޭނެ އެވެ. ކަސްރަތާއި ހަށިގަނޑަށް ފައިދާ ހުރި ކާނާތަކާ އެކު މި ޕްރޮސެސް އަވަސް ކޮށްލުމަށް މި ހަތަރު ވައްތަރުގެ ސައި ހަމަ އެއްވަނަ އެވެ.\nމީ އެންމެނަށް ވެސް ސަރުބީ ވިރުވައިދޭކަން އެނގޭ މަޝްހޫރު ސަޔެކެވެ. ހަށިގަނޑު ފަލަކޮށް ތިބި ގިނަ ބަޔަކު ބައިވެރިކޮށްގެން 2008 ގައި ކުރި ދިރާސާއަކުން އެނގިފާވާ ގޮތުގައި ގަވައިދުން ގްރީން ޓީ ބުއި މީހުންގެ ގައިން 7.8 ޕައުންޑު ލުއިވެފައިވެ އެވެ. ގްރީން ޓީ ގައި އެކުލެވޭ "ކެޓެޗިން" ނަމަކަށް ކިޔާ މާއްދާ އާއި ކެފެއިން އެއްވެގެން ގައިގެ މެޓަބޮލިޒަމް ރޭޓް ބޫސްޓް ކޮށްލަދެ އެވެ.\nކަޅު ސައި މި ލިސްޓުގައި ހިމެނޭ ސަބަބަކީ މީ ހުރިހާ އެއްޗެއްގެ ތެރެއިން އެންމެ ކެފެއިން ގިނަ ސަޔަށް ވާތީ އެވެ. ކެފެއިން އަކީ ގައިގެ އެނާޖީ ބޫސްޓު ކޮށްދޭ މާދާއެކެވެ. އޭގެ ސަބަބުން ސަރުބީ ވިރެން އެހީ ވެދެ އެވެ. އަދި މީގެ އިތުރުން ކަޅުސައިގައި ހުންނަ "ފްލެވަނޮއިޑް" ކިޔާ މާއްދާގެ ސަބަބުން، ގަވައިދުން ކަޅުސައި ބޯ މީހުންގެ ބޮޑީ މާސް އިންޑެކްސް ދަށްވާ ކަމަށް ވަނީ އެނގިފަ އެވެ.\nކޮންމެ ދުވަހަކުވެސް ޖަންކް ފުޑް ކާ ހިތްވާ މީހަކަށް މިއީ އެއްވަނަ އެވެ. ބޭކާރު ސަރުބީ ހުންނަ އެއްޗެހި ކާ ހިތްވާ ނަމަ އަވަހަށް ޕެޕާމިންޓް ޓީއެއް ބޯލާށެވެ. އަދި މި ސައި ބުއިމުން ބަނޑު ހަރުވުމުގެ މައްސަލަޔަށް ހައްލެއް ގެނެސްދެ އެވެ. މީގެ ސަބަބުން ބްލޯޓްވުން ނުވަތަ ބަނޑުގައި ވައި ހެދުން ކަހަލަ މައްސަލަތަކުން ދުރުކޮށްދެ އެވެ.\nއެންމެ ކުޑަކޮށް ޕްރޮސެސް ކޮށްފައި ހުންނަ މި ސަޔަކީ ސަރުބީ ވިރުވައިދޭން އެންމެ ބޮޑަށް އެހީވެދޭ މާއްދާއެއް ކަމަށްވާ "ޕޮލިފެނަލްސް" ހުންނަ ސައެވެ. މި ސައި ބުއިމުން ހަށިގަނޑުގައ ހުންނަ ސަރުބީތައް ވިރުވާލައި އާ ސަރުބީ އުފެދުން ވެސް ހުއްޓުވާލާކަން 2009 އަހަރުގެ ދިރާސާއަކުން ދައްކަ އެވެ.\nމި ހުރިހާ ސަޔަަޔަކުން ލިބޭ ފައިދާތައް ގިނަ ނަމަވެސް ފާހަގަކޮށްލަން ބޭނުންވާ އެއް ކަމަކީ ސަޔަކަށް ހަކުރާއި ކިރު އެޅުމުން ސައިތަށީގެ ބޭނުން ކެނޑޭކަމެވެ. ހަކުރު ނާޅާ ސައި ނުބޮވޭ ނަމަ މާމުއި އަޅައިގެން އަދި ކިރު ކޮންމެެހެން އަޅަން ބޭނުން ނަމަ އާމަންޑު މިލްކަށް ބަދަލުކޮށްލާށެވެ.\nކަޅު ސައި ބަރުދަން ލުއިކުރުން


30 ނޮވެމްބަރ 2019 - 07:56\nރޯނީ ސްކްރޫވާލާގެ ފިލްމު ކުންފުނި އާރްއެސްވީޕީ އާއި ނެޓްފްލިކްސް އިން ގެނެސްދޭ ފިލްމުގެ ސެގްމަންޓްތައް ޑައިރެކްޓްކޮށްފައި ވަނީ މިދިޔަ އަހަރު ގެނެސްދިން އެންތޮލޮޖީ ފިލްމު "ލަސްޓް ސްޓޯރީޒް" ގެ ސެގްމަންޓްތައް ވެސް ޑައިރެކްޓްކުރި ޒޯޔާ އަޚްތަރާއި ކަރަން ޖޯހަރާއި އަނޫރާގް ކެޝަޕްގެ އިތުރުން ދެބާކަރު ބެނަޖީ އެވެ.\nމި ފަހަރު މުޅިން ވެސް ބިރުވެރި ހާދިސާތަކެއް ކިޔައިދޭ ފިލްމުގައި ޒޯޔާގެ ސެގްމަންޓްގެ ތަރިންނަކީ ޖާންވީ ކަޕޫރާއި ވިޖޭ ވަރުމާގެ އިތުރުން ރަގްވީރު ޔާދަވެ.\nކަރަންގެ ސެގްމަންޓްގެ ތަރިންނަކީ މުރްނާލް ތާކޫރާއި އަވިނާޝް ތިވާރީގެ އިތުރުން ކުޝާ ކަޕީލާ އެވެ.\nއަނޫރާގްގެ ސެގްމަންޓުން ފެނިގެން ދާނީ ސޮބީތާ ދުލިޕާލިއާ އާއި ޕަވައިލް ގުލާޓީ އެވެ. ދިބާކަރްގެ ސެގްމަންޓްގެ ތަރިންނަކީ ކޮބައި ކަމެއް އަދި ނޭނގެ އެވެ.\n"މުންނީ ބަދުނާމް ހުއާ" ގެ ޓީޒާއެއް\nއަންނަ މަހުގެ 20 ގައި ރިލީޒްކުރާ ސަލްމާން ޚާންގެ "ދަބަންގް 3" ގެ އައިޓަމް ލަވަ "މުންނާ ބަދުނާމް ހުއާ" ގެ ޓީޒާއެއް ދައްކާލައި، ފުލް ލަވަ މިއަދު ބެލުންތެރިންނަށް ދައްކައިލަން ނިންމައިފި އެވެ.\nދެހާސް ދިހައެއްގައި ރިލީޒްކުރި "ދަބަންގް" ގައި ހިމެނުނު "މުންނީ ބަދުނާމް ހުއީ" ގެ އާ ވާޝަނެއްގެ ގޮތުގައު ގެނެސްދޭ ލަވައިން މި ފަހަރު ފެނިގެން ދަނީ ސަލްމާނާއި ވަރީނާ ހުސައިނެވެ. ވަރީނާ އަކީ މިދިޔަ އަހަރު ސަލްމާން ޕްރޮޑިއުސްކުރި "ލަވްޔާތުރީ" އިން ބޮލީވުޑަށް ތައާރަފުވި ބަތަލާއެކެވެ.\n"މުންނީ ބަދުނާމް ހުއީ" ގައި ފެނިގެން ދިޔައީ ސަލްމާންގެ ކޮއްކޮ އަރުބާޒް ޚާންގެ ކުރީގެ އަންހެނުން މަލައިލާ އަރޯރާ އެވެ.\n"މުންނާ ބަދުނާމް ހުއާ" ކިޔާފައި ވަނީ ބާދްޝާ އާއި ކަމަލް ޚާނާއި މަމްތާ ޝަރުމާ އެވެ.\nޝިލްޕާ ވެސް "ހަންގާމާ 2" އަށް\nޑައިރެކްޓަރު ޕްރިޔާދަރުޝަންގެ އާ ހިންދީ ފިލްމު "ހަންގާމާ 2" އަށް ޝިލްޕާ ޝެޓީ ވެސް ސޮއިކޮށްފި އެވެ.\nChaos before the काम😋\nThanks to the best team ever,❤🧿🤗\nBecause of their kaam, I keep my calm😂\nCelebrating #Thanksgiving with the ones who make it happen.#HappyThanksgiving!\nMissing my girl tribe in this pic 🧿💪\n.#lucknowdiaries #nikamma #sabbirkhanfilms pic.twitter.com/m4uOjMFWnp\n— SHILPA SHETTY KUNDRA (@TheShilpaShetty) November 28, 2019\nގިނަ ދުވަސްތަކެއްގެ މެދުކެނޑުމަކަށް ފަހު، ޝިލްޕާ އަލުން ސްކްރީނަށް އަންނަން ތައްޔާރުވަމުން އަންނަ އިރުު، އޭނާ މިހާރު އަންނަނީ ސަބީރު ޚާންގެ "ނިކައްމާ" ގެ މަސައްކަތް ވެސް ކުރަމުންނެވެ.\nޕްރިޔާދަރުޝަން ބުނިގޮތުގައި "ހަންގާމާ 2" އަށް ޝިލްޕާ އެއްބަސްވުމަކީ އޭނާއާ އެކު މަސައްކަތްކޮށްލަން ދެކެމުން ދިޔަ ހުވަފަނެއް ހަގީގަތަކަށްވުން ކަމަށެވެ. އަދި ޝިލްޕާ ފިލްމަށް ސޮއިކުރުމަކީ ވަރަށް ބޮޑު އުފަލެއް ކަމަށް ބުންޏެވެ.\n"ހަންގާމާ 2" ލީޑް ތަރިންނަކީ މީޒާން ޖެފްރީ އާއި ޕްރަނީތާ ސުބާޝް އެވެ. އަދި ފިލްމުގެ ކާސްޓްގައި ޕަރޭޝް ރާވަލް އާއި ޝަކްތީ ކަޕޫރާއި ރާކްޕަލް ޔާދަވް ވެސް ހިމެނެ އެވެ. މި ފިލްމުގެ ޝޫޓިން ފެށުމުގެ ތައްޔާރީތައް ވަމުން ދިޔަ ނަމަވެސް ރިލީޒްކުރާނެ ތާރީހެއް އަދި އިއުލާނެއްނުކުރެ އެވެ.\n"ޕަތީ ޕަތުނީ އޯރް ވޯ" ގެ އާ ލަވައެއް\nއަން މަހުގެ6ގައި ރިލީޒްކުރާ "ޕަތީ ޕަތުނީ އޯރް ވޯ" ގެ އާ ލަވައެއް އަނެއްކާ ވެސް ދައްކާލައިފި އެވެ.\nމުދައްސަރު އަޒީޒް ޑައިރެކްޓްކޮށްފައިވާ ފިލްމުގެ ލަވަތަކުގެ ތެރެއިން މި ފަހަރު ދައްކައިލީ "ދިލްބަރާ" ކިޔާ ތަންކޮޅެއް ހިތާމަވެރި ސްޓައިލްގެ ލަވައެކެވެ. މި ލަވައިގެ މިއުޒިކް ސަޖެތު ޓަންޑަނާއި ޕަރަމްޕަރާ ތާކޫރް ހަދާފައިވާ އިރު، ލަވަކިޔާފައި ވަނީ ވެސް އެ ދެ މީހުންނެވެ. ލަވައިގެ ޅެން ހެދީ ނާވީ ފީރޯޒްޕޫރްވާލާ އެވެ.\n"ޕަތީ ޕަތުނީ އޯރް ވޯ" ގެ ލަވަތަކުގެ ތެރެއިން ކުރިން ދައްކައިލި "ދީމީ ދީމީ" އާއި "އަނކިޔޯ ސޭ ގޯލޭ މާރޭ" އަކީ ވަރަށް މަގުބޫލުވެފައިވާ ދެ ލަވަ އެވެ. މި ފިލްމުގެ ތަރިންނަކީ ކާތިކް އާރިޔަން އާއި ބޫމީ ޕެޑްނޭކަރްގެ އިތުރުން އަނަންޔާ ޕާންޑޭ އެވެ.\n"ޕަތީ ޕަތުނީ އޯރް ވޯ" އަކީ ހަމަ އެ ނަމުގައި 1978 ގައި ގެނެސްދިން ފިލްމުގެ ރިމެކެކެވެ.\nއިތުރު ލިޔުންތައް ބޮލީވުޑް ސަލްމާން ޚާން ސޮނާކްޝީ ސިންހަ ސްޓްރީމިން ޓީވީ


EURO 2020: Evvana ah Netherlands, Austria Dhevana Burah - Vaguthu\nޔޫރޯ 2020: އެއްވަނައަށް ނެދަލޭންޑްސް، އޮސްޓްރިއާ ދެވަނަބުރަށް\nލަނޑު ޖެހުމަށްފަހު ވައިނަލްޑަމް އުފާފާޅުކުރަނީ\nޔޫރޯ ފުޓުބޯޅަ މުބާރާތުގެ ގްރޫޕް ސީގެ އެއްވަނަ މަގާމުގައި މޮޅުވުމުގެ ރެކޯޑަކާއެކު ދެވަނަބުރަށް ނެދަލޭންޑްސް ދަތުރުކުރި އިރު ޔޫކްރެއިން ބަލިކޮށް ގްރޫޕުގެ ދެވަނަ ޓީމުގެ ގޮތުގައި ދެވަނަބުރަށް އޮސްޓްރިއާ ދަތުރުކޮށްފިއެވެ.\nނޯތް މެސެޑޯނިއާ އަތުން ނެދަލޭންޑްްސް މޮޅުވެފައިވަނީ 3-0 ގެ ނަތީޖާއަކުންނެވެ. އަދި ޔޫކްރެއިން އަތުން އޮސްޓްރިއާ މޮޅުވެފައިވަނީ 1-0 ގެ ނަތީޖާއަކުންނެވެ. މިއީ ޔޫރޯގައި އޮސްޓްރިއާ މިހާތަނަށް ހޯދި އެންމެ ބޮޑު ކާމިޔާބީއެވެ. މި މުބާރާތަކީ ޔޫރޯގައި އޮސްޓްރިއާ ފުރަތަމަ ފަހަރަށް މޮޅެއް ހޯދި ފަހަރުވެސްމެއެވެ. އެއީ ފުރަތަމަ މެޗުގައި ނޯތް މެސެޑޯނިއާ ބަލިކޮށްގެންނެވެ.\nމި ނަތީޖާއާއެކު ގްރޫޕުގެ އެއްވަނައިގައި ނެދަލޭންޑްސް އޮތީ ކުޅުނު ތިން މެޗުވެސް ކާމިޔާބުކޮށް ޖުމްލަ9ޕޮއިންޓާއެކު އެވެ. ދެވަނަ މަޤާމާއެކު އޮސްޓްރިއާ ދެވަނަބުރަށް ދިޔައީ ޖުމްލަ6ޕޮއިންޓް ހޯދައިގެންނެވެ. އޮސްޓްރިއާ ބަލިވީ ނެދަލޭންޑްސް އަތުން އެކަންޏެވެ. ތިންވަނައިގައި ޔޫކްރެއިން އޮތީ މެސެޑޯނިއާ ބަލިކޮށްގެން ލިބުނު ތިން ޕޮއިންޓާއެކު އެވެ. އަދި ފުލުގައި ނޯތް މެސެޑޯނިއާ އޮތީ ޕޮއިންޓެއް ނުލިބެއެވެ.\nނެދަލޭންޑްސްއާއި ދެކޮޅަށް ނޯތް މެސެޑޯނިއާ ކުޅުނު މެޗުގެ ފުރަތަމަ ހާފުގައި ނޯތް މެސެޑޯނިއާގެ ފަރާތުން މޮޅު ކުޅުމެއް ފެނިފައިވެއެވެ. ހާއްސަކޮށް ނެދަލޭންޑްސްގެ ވަރުގަދަ ކުޅުންތެރިން ހުއްޓުވުމުގައި އެ ޓީމުން އަދާކުރި ދައުރު ފާހަގަކޮށްލެވެއެވެ. އެގޮތުން މެޗުގެ9ވަނަ މިނެޓުގައި ނޯތް މެސެޑޯނިއާގެ ޓްރަޖްކޮވްސްކީ ލަނޑެއް ޖެހިއެވެ. ނަމަވެސް ރެފްރީ ނިންމީ އެއީ އޮފްސައިޑު ލަނޑެއްގެ ގޮތުގައެވެ.\nނެދަލޭންޑްސް ދިޔައީ ލިބޭ ފުރުސަތުތަކުގައި ނޯތް މެސެޑޯނިއާ އަށް ބާރުބޮޑުކުރަމުންނެވެ. ނަތީޖާއެއްގެ ގޮތުން މެޗުގެ 24 ވަނަ މިނެޓުގައި ނެދަލޭންޑްސް ވަނީ ލީޑު ނަގާފައެވެ. މި ލަނޑު މެމްފިސް ޑިޕާއި ކާމިޔާބުކުރީ ކައުންޓަރ އެޓޭކެއްގައި މާލެން ދިން ބޯޅައަކުންނެވެ. މެޗުގެ ފުރަތަމަ ހާފު ނިމުނީ މި ނަތީޖާގައި އޮވެގެންނެވެ.\nނޯތް މެސެޑޯނިއާ އިން ނުރައްކާތެރި ކުޅުމެއް ދައްކަމުންދަނިކޮށް ދެވަނަ ހާފު ފަށައިގެން ފަސްވަނަ މިނެޓުގައި ނެދަލޭންޑްސް ލީޑު ފުޅާކުރި އެވެ. ކެޕްޓަން ވައިނަލްޑަމް މި ލަނޑު ކާމިޔާބުކުރީ ޑިޕާއި ކުރި މަސައްކަތުން އޭނާ އޭރިއާ ތެރެއަށް ދިން ބޯޅައެއް ފޮނުވާލައިގެންނެވެ.\nނެދަލޭންޑްސް އިން ލަނޑެއްް ޖެހިތާ އަށް މިނެޓުފަހުން އެޓީމުން ވަނީ ތިންވަނަ ލަނޑު ކާމިޔާބުކޮށްފައެވެ. މި ލަނޑުވެސް ކާމިޔާބުކުރީ ވައިނަލްޑަމް އެވެ. އޭނާ މި ލަނޑު ކާމިޔާބުކުރީ ޑިޕާއި ފޮނުވާލި ހަމަލާއެއް ކީޕަރު މަތަކުރި ނަމަވެސް ރީބައުންސްގައި އެ ބޯޅަ ހޯދައިގެން ގޯލުގެ ތެރެއަށް ފޮނުވާލައިގެންނެވެ.\nމިއީ މެސެޑޯނިއާގެ ފުޓުބޯޅަ ލެޖެންޑް ގޯރަން ޕަންޑޭވް ބައިނަލްއަޤްވާމީ ފުޓުބޯޅައިގެ ފަހު މެޗުކަން ފާހަގަކޮށްލެވެއެވެ. އެގޮތުން އޭނާ މެޗުގެ 68 ވަނަ މިނެޓުގައި ބަދަލުކުރި އިރު އޭނާއަށް ހާއްސަ ވަގުތުކޮޅެއް ހުރިހާ ކުޅުންތެރިން ވަނީ ހުސްކޮށްފައެވެ. މީގެތެރޭގައި ނެދަލޭންޑްސް ކުޅުންތެރިންނާއި ކުޅިބަލަން ތިބި ސަޕޯޓަރުން ފާހަގަކޮށްލެވެއެވެ. އޭނާ ވަނީ މި މުބާރާތަށްފަހު ކުޅުމާއި ދުރަށްދާނެކަން މީގެކުރިން ހާމަކޮށްފައެވެ.\nޕަންޑޭވް ދަނޑުން ފޭބި ވަގުތު ހާއްސަ ޓްރިބިއުޓެއް ދެނީ\nނޯތް މެސެޑޯނިއާއިން އަނެއްކާވެސް ލަނޑެއް ޖެހިއެވެ. މެޗުގެ 72 ވަނަ މިނެޓުގައި ޗުރްނިލޯވް އެ ބޯޅަ ފޮނުވާލީ އޮފްސައިޑު މަގާމެއްގައި ކަމަށް ރެފްރީ ނިންމިއެވެ.\nޔޫކްރެއިން އާއި އޮސްޓްރިއާ ބައްދަލުކުރި މެޗުގައި އޮސްޓްރިއާ މޮޅުވި ހަމައެކަނި ލަނޑު މެޗުގެ 21 ވަނަ މިނެޓުގައި ކާމިޔާބުކުރީ ބޮމްގެޓްނާ އެވެ. މެޗު ފަށައިގެންެވެސް މި މެޗުގައި އޮސްޓްރިއާ އިން ބޯޅަ ހިފަހައްޓައިގެން ކުޅުނު މި މެޗުގައި އޭނާ މި ލަނޑު ކާމިޔާބުކުރީ ކެޕްޓަން އަލަބާ ނަގައިދިން ކޯނަރަކުންނެވެ.\nއޮސްޓްރިއާ ކުޅުންތެރިން ލަނޑު ޖެހުމަށްފަހު އުފާފާޅުކުރަނީ\nމި ލަނޑަށްފަހު ވެސް އޮސްޓްރިއާ އިން ލަނޑުޖަހާނެ ގިނަ ފުރުސަތުތަކެއް ތަނަވަސްކޮށްފައިވެއެވެ. ހާއްސަކޮށް އާނޯޓޮވިޗް އަދި ލައިމާ ތަނަވަސްކުރި ފުރުސަތުތައް ފާހަގަކޮށްލެވެއެވެ. ޖުމްލަގޮތެއްގައި މުޅި މެޗު ކަހަލަ ގޮތަކަށް ކުޅުނީ އޮސްޓްރިއާ އެވެ. ޔޫކްރެއިން އަށް މި މެޗުގައި ލަނޑުޖަހަން ލިބުނީ މަދު ފުރުސަތުތަކެކެވެ.\nދެވަނަބުރުގައި އޮސްޓްރިއާ ބައްދަލުކުރަން ޖެހޭ ޓީމަކީ އިޓަލީއެވެ. އަދި ނެދަލޭންޑްސް ބައްދަލުކުރަން ޖެހެނީ ތިންވަނައަށް ހޮވޭ ޓީމަކާއި ދެކޮޅަށެވެ.


ޒާރާ (9) | Esfiya - Dhivehi Vaahaka Site\n( ސަޕްރައިޒް ހުރިހާ ކުދިންނަށް.. މިއޮތީ ޒާރާ ވާހަކައިގެ9ވަނަ ބައި.. ? )\nކުރީގެއަދަދާއި ގުޅޭ: ” ރިޝްވާންވެސް ފަހުން އަހަންނާއި ލޯބީގެ ގުޅުމެއް ބާއްވާކަށް ބޭނުމެއް ނުވި.. ރިޝްވާން ބުނާ ތަންތަނަށް ނުދެވޭތީ ގިވްއަޕް ކުރީއޭ ބުނީ.. ޓަޔަޑްވީއޭ.. އެހެންވެ އަހަރެންގެ ހިތުގައި ރިޝްވާންއާމެދު ކިރިޔާ ލޯތްބެއް އުފެދުނުތަނާހެން އަހަންނަށް ރިޝްވާންވެސް ގެއްލުނީ.. ރިޝްވާން ބޭނުންވީ ރައްޓެހިކަން ބާއްވަން.. އެކަމަކު އަހަރެންނަށް ކަމުދާ މީހުންނާ ރައްޓެހިކަން ބޭއްވުމަކީ އަަހަންނަށް އެހާ ފަސޭހަކަމެއް ނޫން.. ކުރީގެ ކަންތައްތައް ހަނދާންވާތީ.. އެހެންވެ އަހަރެން ރިޝްވާން ކައިރީ އެހެންބުނެފަ ރިޝްވާން އަންފްރެންޑްކޮށްލީ.. ” އެހިސާބަށް ކިޔާފައި ޔަޒްދާން ޑައިރީ ލައްޕާލާފައި ނިދަން އޮށޯތެވެ.\n” ދާންވީ މާފަންނު ޕަނީނޯ ހައުސްއަށް.. ” ޝައިހާ ގޮވައިގެން ކާރަކަށް އަރާފައި ޑްރައިވަރަށް ދާންވީ ތަން ޒާރާ ބުނެދިނެވެ. އެއާއެކު ޑްރައިވަރު ކާރު ދުއްވާލިއެވެ.\n” ޝައިކޮ.. ޝައިކޮމެންގެއަށް ކިޔާނަން ރީތިވެފަ ހާދަ ތަފާތޭ ދޯ؟ ” ޒާރާއާ ޖެހިގެން ކާރުގެ ފަހަތު ސީޓުގައި އިން ޝައިހާއަށް ދޯއެއް ދެމުން ޒާރާ ބުނެލިއެވެ.\n” ޕަނީނޯ.. ޕަނީނޯ.. ޝައިކޮއަށް ރީތީއެއް ނޫން.. މަޖަލީ އެނަން.. ޕަނީނޯ.. ކޮންމެވެސް ފިލްމެއްގައި ވެސް ދައްކާނެ.. ” އެހެން ބުނުމާއެކު ރާގެއް އަޅުވާލާފައި ޝައިހާ ޕަނީނޯގެ ނަން ކިޔަމުން ބުނެލިއެވެ. ” ހެހެ.. ޒާރާ ދައްތައަށްވެސް ތިނަން އަސްލު މަޖަލޭ.. އެފިލްމުވެސް ފެނުން ކަންނޭނގެ.. ކޮންމެވެސް ޕަރީއެއްވެސް އުޅޭ ދޯ.. ” ޝައިހާގެ ވާހަކައާ ގުޅުވާލަމުން ޒާރާ ބުނެލިއެވެ. ” ހުމްމް.. ޔެސް.. ޕަރީ އެއީ ޝައިކޮ އެންމެ ބޭނުން މީހުން.. މައި ފެވަރިޓް.. ” އެހެން ބުނެފައި ޝައިހާ ވަރަށް ބޮޑަށް ހިނިތުންވެލިއެވެ.\nދުއްވަމުން ދިޔަ ކާރު ޕަނީނޯ ހައުސްގެ ދޮރުމައްޗަށް އައިސް ހުއްޓަން ދެންވެސް ޒާރާއާއި ޝައިހާ ތިބީ އެކަހަލަ ވާހަކަތަކެއް ދެއްކުމުގައެވެ. ކާރު އެގޭ ދޮރުމައްޗަށް ހުއްޓިކަން ވެސް ޒާރާއަށް އެނގުނީ އިރުކޮޅެއް ފަހުންނެވެ.\n” ވަރަށް ބޮޑަށް ސޮރީ އިނގޭ.. ވާހަކައިގައި މި އިނދެވުނީ.. ” އަވަސްއަވަހަށް ޑްރައިވަރު އަތަށް ލާރިދީފައި، ޝައިހާގެ އަތުގައި ހިފައިގެން ކާރުން ނިކުންނަމުން ޒާރާާ ބުނެލިއެވެ.\n” އައްސަލާމް އަލައިކުމް.. ” ގޭތެރޭގައި ކޮޕީފަތް ކޮށަންއިން ވަފިއްޔާއަށް ސަލާމް ގޮވާއަޑު އިވުނެވެ. ” ވައަލައިކުމުއްސަލާމް.. ވަދޭ އެތެރެއަށް.. ” ފަތްކޮށަން އިނދެފައި ވަފިއްޔާ ސަލާމް ބަލައިގަތެވެ.\n” އަނހާ.. ދަރިފުޅާ.. އިއްޔެ މަންމަ އުޅުނީ ދަރިފުޅު ގެއްލިގެންނޭ.. މިހާރުތީ މަންމަ ކުއްޖެއް ނޫންދޯ؟ ޒާރާ ދައްތަ ކުއްޖެއްދޯ؟ ” ގޭތެރެއަށް އައި ޝައިހާއާ ޒާރާ ފެނުމުން ވަފިއްޔާ ބުނެލިއެވެ. ” އުހުމް.. ” ޝައިހާ އެހެން ބުނެފައި ދެއަތުން ވަފިއްޔާގެ ގައިގަ ބައްދާލިއެވެ.\n” ޒާރާ.. އާދޭ .. އިށީނދޭ.. އެއްޗެއް ކާލަމާދޯ.. ސައިވެސް ހަދައިގެން މިއުޅެނީ.. ” ވަފިއްޔާ އުޅުނީ ޒާރާ ގޮވައިގެން ބަދިގެ ފަރާތަށް ދާށެވެ. ” ނޫނޭ ދައްތާ.. މިއަދު މިއައީ ސައިބޮއިގެން.. ޝައިކޮއަށްވެސް އެހެރީ ރިހައާ ރޮއްޓާ ކާންދީފަ.. ” އެހެންބުނެފައި ވަފިއްޔާ އިށީނދެ އިން ގޮނޑި ކައިރީއިން ގޮނޑީގައި ކައިރީ ޒާރާ އިށީނދެލިއެވެ.\n” ދަރިފުޅާ.. އާދެބަލަ.. ” ތަންކޮޅެއް ދުރުގައި އެމީހުންނަށް ފުރަގަސްދީގެން ކަސްރަތުކުރަން ހުރި ޔަޒްދާން ފެނުމުން ވަފިއްޔާ އޭނާގެ ދަރިފުޅަށް ގޮވާލިއެވެ. އެހެންނަމަވެސް ޔަޒްދާން ހުރީ ކަސްރަތުކުރަމުން ދިޔައިރު ހެޑްސެޓް ޖަހައިގެން ކޮންމެވެސް އެއްޗެއް އަޑުއަހާށެވެ.\n” އެބައަންނަން އިނގޭ ޒާރާ.. މަޑުކޮށްލައްޗޭ.. ” ގޮވާލުމުންވެސް ޔަޒްދާން ނައުމުން ޒާރާ ގާތު އެހެން ބުނެފައި ޔަޒްދާން ގާތަށް ވަފިއްޔާ ދިޔައެވެ.\n” ދަރިފުޅާ.. އޭނީ ޒާރާ އައިސް.. ދޭބަލަ.. ” ޔަޒްދާން ކަންފަތަށް ހެޑްސެޓް ޖަހައިގެން ހުއްޓާ އަޑުނީވުމުން، ވަފިއްޔާ ހެޑްސެޓްގެ ވާގަނޑު ޔަޒްދާންގެ އެއްކަންފަތުން ނައްޓުވާލިއެވެ. ” ކީކޭ މަންމާ.. ޒާރާ ހަމައަސްލުވެސް އެބައިންތަ؟ ” ޔަޒްދާންއަށް އަހައިލެވުނެވެ.\n” އާނ.. ޝައިހާ ލާން އައީ ހަމަ ދެންމެ.. އެބައިން އެފަރާތުގަ.. ހިނގާ.. ” އެހެންބުނެފައި ވަފިއްޔާ ހިނގައިގަތުމުން ޔަޒްދާންވެސް ވަފިއްޔާގެ ފަހަތުން ހިނގައިގަތެވެ.\n“ޝައިހާ ދެންދޭ ކޮޓަރިއަށް ފޮތްކިޔަން. ” ޔަޒްދާންއަށް އާދެވެން ވާއިރަށް ވަފިއްޔާ ބޭނުންވީ ޒާރާ ކައިރީ ހުރި ޝައިހާ އެތަނުން ފޮނުވާލާށެވެ. އެހެންނޫނީ ދެން އަނެއްކާވެސް ކަންތައް ވާނޭ ގޮތް ވަފިއްޔާއަށް ވަރަށް ރަނގަޅަށް އެނގެއެވެ. ޝައިހާވެސް މަންމަގެ ބަސްއަހައިގެން ކޮޓަރިއަށް ދިޔައެވެ.\n” ޒާރާ.. މިއީ އަހަރެންގެ ފިރިހެން ދަރިފުޅު.. ޝައިހާގެ ބޭބެ.. މިއީ ޒާރާ އިނގޭ.. ޝައިހާގެ އާންޓީއެއް.. ” އެވަގުތު ވީ ޒާރާއާ ޔަޒްދާންއަށް، ދެމީހުން ދެމީހުންނަށް ބަލާލެވުނު ވަގުތަށެވެ.\nވަފިއްޔާގެ ކައިރީ ހުރި ޔަޒްދާން ފެނުމުން ޒާރާއަށް ދެން އިތުރަށް ބުނާނެ އެއްޗެއްވެސް ނޭނގުނެވެ. ” ހައި. މިހާރު އެގިއްޖެދޯ މީ ޝައިހާގެ ބޭބެކަން.. ” ޒާރާއަށް އެއްޗެއް ނުބުނެވުމުން ޔަޒްދާން ހިނިތުންވެލާފައި ސަލާމަށް އަތްދިއްކޮށްލިއެވެ.\n” އައިމް ސޮރީ.. ހިޔެއް ނުކުރަން އަސްލުވެސް ތީ ޝައިހާގެ ބޭބެއަށް ވެދާނެކަމަކަށް. ” ޒާރާއަށް އެއަތުގައި ހިފާ ސަލާމްކޮށްލާފައި އެހެން ބުނެލިއިރު ހުރެވުނީ ކޮންމެވެސް ވަރަކަށް ހައިރާންވެފައެވެ.\n” ހެހެ.. އެ އޯކޭ ވާނެ.. އަހަރެންގެ ކޮއްކޮ އަބަދުވެސް އުޅޭނީ އެހެން.. ” ޒާރާގެ އަތުގައި ހިފަހައްޓައިގެން ހުރެ ހިނިތުންވެލަމުން ޔަޒްދާން ބުނެލިއެވެ. އެއަތުގައި ހިފާލުމުން ޔަޒްދާންއަށް ކުރެވިގެން ދިޔައީ ނުހަނު، އުފާވެރި އިހްސާސެކެވެ. ވެގެން ވާނަމަ އެއަތުން ދެން ދޫކޮށްލާކަށްވެސް ޔަޒްދާން ބޭނުމެއް ނޫނެވެ.\n” ދައްތާ ދެންދަނީ އިނގޭ.. ” ޔަޒްދާންގެ އަތުން އަތްދޫކޮށްލާފައި ވަފިއްޔާ ގާތުގައި ދަނީއޭ ކިޔާފައި ބޭރުދޮރާއި ދިމާއަށް ޒާރާ ހިނގައިގަތެވެ. ” އާނ.. ޒާރާ ދެން ތި ދަނީ ސައިވެސް ނުބޮއިވިއްޔަ.. ” ވަފިއްޔާ އެހެންބުނެލުމާއެކު އެނބުރި ބަލާލާފައި ޒާރާ ވަފިއްޔާއަށް ހީލިއެވެ. މިމަންޒަރު ޔަޒްދާންއަށްވެސް ވަރަށް ރީއްޗަށް ފެނުނެވެ. އެހެންވެ ޔަޒްދާންއަށްވެސް ކަޅިޖަހާނުލާ ޒާރާއަށް ބަލަން ހުރެވުނީއެވެ.\n” ދަރިފުޅާ.. ޒާރާއަކަށް ދަރިފުޅެއް ނުވެސް އެނގުނު ދޯ؟ ” ޒާރާ ދިޔަތަން ބަލަން ހުރެފައި ވަފިއްޔާ ބުނެލިއެވެ. ” އާނ މަންމާ.. ނޭނގުނު.. މަންމަ އަނެއްކާ އެވާހަކަވެސް އެހަށް ނުބުނައްޗޭ.. އަހަރެން ބުނާނަން.. އެކަމަކު ރަގަޅު ވަގުތެއް އައިމާ..” ޒާރާއަށް ނޭނގުމުން، އެހާއަވަހަށް އޭނާއަކީ ކާކުކަން އަމިއްލައަށް އަންގާކަށް ޔަޒްދާން ބޭނުމެއް ނުވިއެވެ.\n” އަޅޭ.. ރިޔާމެން ހަމަ ފުރަނީ ދޯ.. އަަހަރެން ރިޔާމަތިން ވަރަށް މިސްވާނެ.. ” ޒާރާ އިނީ ރިޔާޝާގެ ފޮއްޓަށް އެއްޗިހި އަޅައިދިނުމުގައި އެހީތެރިވެދޭށެވެ.\n” އާނ.. އަހަރެންވެސް ވަރަށް ހަނދާންވާނެ.. ޒާރާ ދޫކޮށްލާފައި ދާން ޖެހޭތީ ދެރަވެސްވޭ.. ޒާރާ ކައިރީ އެރަށަށް ބަދަލުވާން އަންނާށޭ ބުނީމާ ތި ނާންނަނީނު.. އަހަރެންވެސް ކޮންމެހެން ދާން ޖެހޭތީ މިދަނީ.. މިހާ އަގުބޮޑުއިރު އެޕާޓްމެންޓެއްގައި މިހެން ނޫޅެވޭނެތީ.. އަނެއްކާ އިރުފާން މަންމަވެސް އެހާ ބަލި.. އިރުފާންގެ ވަޒީފާވެސް މިހާރު އެބަދަލުވީ.. އެރަށުގައި މަސައްކަތް ކުރަން ޖެހޭގޮތަށް.. އަހަރެންގެ ވެސް މީހަކަށް ދެން ހުރީ އިރުފާންވިއްޔަ.. އިރުފާންއަށް އުޅެވޭ ތަނަކު އަހަރެންވެސް އުޅޭނީ.. އަހަރެމެން ދާފަހުން ވެސް ޒާރާ ހަމަ އަންނަންވީ އެކޮޅަށް ބަދަލުވާން.. އިރުފާން އެބުނީނު ޒާރާ ބަހައްޓާާނަމޭ.. ޕްލީޒް.. އަންނަންވީއެއްނު އަހަރެމެންނާ އެކީ.. ” ރިޔާ ބޭނުންވަނީ ޒާރާވެސް ގެންދާށެވެ.\n” ނޫނޭ.. ރިޔާއާ އިރުފާންބެއާ އަހަރެންނަށް ކިތަންމެ ރަގަޅަކަސް.. އަހަރެންވެސް އެގޮތް ދަންނަން ވާނެއެއްނު.. އަހަންނަކަށް ނުކެރޭނެ އިރުފާންބެމެން ރަށަށް ބަދަލު ވާކަށް.. ރިޔާއަކީ އިރުފާންބެގެ އަންހެނުން.. އަހަންނަކީ ކޮންމެގޮތެއްވިއަސް ހިލޭ އަންހެނެއް.. އެރަށަށް ގޮސް އިރުފާންބެމެން ގޭގައި އުޅެން ވެއްޖިއްޔާ.. މީހުން ފާޑުފާޑުގެ ވާހަކަ ދައްކަން ފައްޓާފާނެ.. ތިއީ ނުލާހިކު ރަގަޅު ދެމީހުން.. ތިތަނުން އެއްވެސް މީހަކަށް އެއްވެސް މީހަކު ދެރަބަހެއް ބުނާކަށް އަހަންނެއް ނޭދެން.. މާލޭގައި ވެސް އަހަރެން މިހާ ދުވަސްވަންދެން މިއުޅުނީ ތިދެމީހުންނާއެކީ ވިއްޔަ.. ތިދެމީހުންގެ ހެޔޮކަން ދުވަހަކުވެސް އަހަރެންގެ ހިތުން ނުފިލާނެ.. އެކަމަކު އަހަންނަށްވެސް މިހާރު ވަޒީފާއެއް އަދާކޮށްގެން މިހެން އުޅެލެވޭނެ.. ހުންނާނެ ތަނެއްވެސް މިހާރު އެ ލިބުނީ.. ރިޔާ އަހަންނާމެދު ދެން އެއްގޮތަކަށްވެސް ހާސް ނުވޭ.. އިނގޭ.. ” ޒާރާއަށް އެހިސާބަށް ބުނެވުނުއިރު އިނީ ފެންކަޅިވެފައެވެ. ރިޔާވެސް އިނީ ހަމަ އެފަދަ ހާލެއްގައެވެ.\n” ކޮބާ؟ ދެމީހުން ފޮއްޓަށް އެއްޗެހި އެޅުނީތަ؟ ” އެވަގުތު އެކޮޓަރީގެ ތެރެއަށް އިރުފާން ބޯދިއްކޮލިއެވެ. ” މި ދެންހަމަ ނިމުނީ.. ” އިރުފާންއަށް ހިނިތުންވެލަމުން ރިޔާ ބުނެލިއެވެ.\n” އަހަރެން ދިޔާމަ ދެމީހުން ހަމަ ރުއީދޯ؟ ” ރިޔާއާއި ޒާރާގެ ފެންކަޅިވެފައިވާ ދެލޯ އިރުފާންއަކަށް ނުފޮރުވުނެވެ. ” ޒާރާ ވާނުވާ އަންގައްޗޭ.. ޒާރާ އަބަދުވެސް ހަނދާން ކުރާތި ޒާރާއާ އެކީ އިރުފާންބެމެން ތިބޭނެކަން.. ކަމެއް ބޭނުންވިއަސް ބުނައްޗޭ.. އިނގޭ.. ” ޒާރާގެ ބޮލުގައި ވަރަށް ލޯބިން ފިރުމާލާފައި އިރުފާން ބުނެލިއެވެ. ފެންކަޅިވެފައިވާ ދެލޮލުގެ ތެރެއިން ޝުކުރުވެރިިިިިިިިިކަމާއެކު އިިިރުފާންއަަަަށް ބަަަަލާލާފައި ބޮލުގެ އިޝާރާތުން ޒާރާ އާއެކޭ ބުުުުުުނެލިއެވެ.\nއިރުފާންއަކީ ޒާރާއަށް އެއްބަނޑު އެއްބަފައި ބޭބެ ފަދަ މީހެކެވެ. އިރުފާންވެސް ޒާރާއާމެދު ދެކެނީ ހަމަ އެފަދައިންނެވެ. އެއްބަނޑު އެއްބަފާ ކޮއްކޮއެއްގެ ގޮތުގައެވެ. އެހެންކަމުން، ރިޔާގެ ހަޔާތަށް އިރުފާން އައުންވީ ޒާރާއަށްވެސް ލެއްވި ހެޔޮ ނަސީބެއް ކަމުގައެވެ.\n” ކޮބާ ހިނގާ ނިކުންނަމާ ދޯ.. މިދަނީ ތިރިއަށް ޓެކްސީއެއް ހޯދަން އިނގޭ.. ރިޔާމެންވެސް ތިރިއަށް އާދޭ.. ” ރިޔާއާ ޒާރާގެ އެއްޗެހި އަޅާފައިވާ ފޮށިތަކުގައި ހިފަމުން އިރުފާން ބުނެލިއެވެ.\nއެހެން ބުނުމުން ޒާރާއާ ރިޔާ ދެމީހުން އެކަކު އަނެކަކުގެ އަތުގައި ހިފައިގެން ކަހަލަ ގޮތަކަށް ނިކުންނަން ހިނގައިގަތެވެ. އެ ދެރަހުމަތްތެރިން ވަކިވާ ވަގުތު ޖެހޭތީ ހިތާމަކުރާ ހާލުގައެވެ.\nޒާރާމެން ތިރިއަށް ފޭބިއިރު އިރުފާން ހުރީ ޓެކްސީއެއް މަޑުކުރުވައިގެންނެވެ. އެންމެން ކާރަށް އެރުމާއެކު، އެކި މަގުތަކުން ދުއްވާފައިގޮސް ކާރު މަޑުކުރީ ޕަނީނޯ ހައުސްގެ ދޮރުމައްޗަށެވެ. ޒާރާ ފޭބުމުން، ދެން ކާރު ދުއްވާފައި ދިޔައީ ލާންޗުތައް އޮންނަ ސަރަހައްދަށެވެ. އިރުފާންއާއި ރިޔާ ފުރުމަށް ހަމަޖެހިފައި އޮތީ އެތަނުގައި އޭރު އޮތް ލާންޗަކުންނެވެ.\n” ޒާރާ.. އާދޭ.. ދެން ސަލާމް ގޮވާނެކަމެއް ނެތް ” ވަފިއްޔާމެން އުޅޭ އެޕާޓްމެންޓްގެ ދޮރު ހުޅުވާލިތަނުން، ގޭތެރޭގައި ހުރި ވަފިއްޔާއަށް ޒާރާ ފެނުނެވެ. އޭރު ސަލާމްގޮވާލަން އުޅެފައިވެސް ވަފިއްޔާ އެހެންބުނުމުން، ފޮށި ހިފައިގެން، ޒާރާ އެތެރެއަށް ވަނެވެ.\n” ގެނޭ ތިފޮށި.. އަހަރެން ގެންގޮސްދީފާނަން..” އެވަގުތު ވަފިއްޔާމެން ކުރިމަތިން ހުރަސްކަނޑާލި ޔަޒްދާންއަށް ޒާރާ ފެނުމާއެކު، ޒާރާގެ އަތުގައި އޮތް ފޮށި އަތުލިއެވެ. ” ދަރިފުޅާ.. ތިފޮށި މަންމަމެން ކޮޓަރިއަށް ވައްދާދީ އިނގޭ.. ” ވަފިއްޔާ އެހެންބުނުމުން ފޮށިހިފައިގެން ކޮޓަރިއާއި ދިމާއަށް ޔަޒްދާން މިސްރާބު ޖެހިއެވެ.\n” ޒާރާވެސް ބޭނުމިއްޔާދޭ ކޮޓަރި ބަލާލަން.. އެހެންނޫނީ ކައިގެންތަ ދާނީ؟ ވަރަށް ބަނޑުހައިވެފަ ކަންނޭނގެ ދޯ ތިހިރީ.. ހިނގާ ކާން ހުންނާނެ ހެދިބަތް ހަދާފަ.. ” ވަފިއްޔާ ހީކުރީ ޒާރާ ހުރީ ވަރަށް ބަނޑުހައިވެފައި ކަމަށެވެ.\n” ނޫނޭ.. އެހާ ބަނޑުހައެއްވެސް ނޫން.. ކޮޓަރި ބަލާލަން ކަންނޭނގެ ދާންވީ އެހަށް.. ދޯ.. ދައްތާ..” ވަފިއްޔާ އެހެން ބުނުމުގެ ކުރިންވެސް ޒާރާ ހުރީ ކޮޓަރި ބަލާލަން ދާހިތްވެފައެވެ.\n” ދޭބަލަ ދައްތަގެ ދަރިފުޅު ފަހަތުން.. ކުރީދުވަހު ޒާރާ އައިމަ ދައްތަ ހަނދާން ނެތުނީ ކޮޓަރި ދައްކާލަންވެސް.. ” ވަފިއްޔާ އެހެންބުނުމުން ޔަޒްދާން ދިޔަ މަގު ފާހަގަކޮށްފައި ޒާރާ ހިނގައިގަތެވެ.\n” ކޮބާ؟ ކޮޓަރި ކަމުދޭތަ؟ މިއީ ވަރަށް ހާއްސަ ކޮޓަރިއެއް.. އަހަރެންގެ ބައްޕައާއި މަންމަގެ ކޮޓަރި.. މިހާރު އަހަރެންގެ ބައްޕަ މިދުނިޔެއަކު ނެތް.. އެހެންވެ މަންމަ އުޅެނީ މިކޮޓަރީގަ ހަމައެކަނި މާއެކަނި.. ” ޒާރާ ކޮޓަރިތެރެއަށް ވަނުމުން އެތެރޭގައިހުރި ޔަޒްދާން ވާހަކަ ދައްކަން ފެއްޓިއެވެ.\n” އެހެންތަ. ކޮޓަރި އަހަންނަށް ވަރަށް ކަމުދޭ .. ތިވާހަކަ ކުރިން އަސްލު ނުވެސް އެނގޭ.. އިރާދަކުރެއްވިއްޔާ ދެން ދައްތަ އެކަންޏެއް ނުވާނެ” ވަފިއްޔާގެ ފިރިމީހާވީ ނިޔާވެފައިކަން ޒާރާއަށް އެނގުނީ އަދި ކިރިޔާއެވެ.\n” އާނ.. ހީވީއޭ ނޭނގޭހެން.. ބައިދަވޭ.. އަހަރެމެން މީ މިހާރު ދެރައްޓެހިން ދޯ.. ހީކުރަން އަހަންނަކީ ރައްޓެއްސެއް ކަމުގައި ބަލާނެކަމަށް.. ” ޔަޒްދާން ބޭނުންވަނީ ފުރަތަމަ ޒާރާގެ ރައްޓެއްސަކަށް ވާށެވެ.\n” ޔެސް.. އޮފް ކޯޒް.. ވީއަރ ފްރެންސް ނައު.. ” އެހެން ބުނެފައި ޔަޒްދާންއަށް ބަލާލާފައި ޒާރާ ހިނިތުންވެލިއެވެ. އެހިނދު ޔަޒްދާން އެމޫނަށް ބަލައިލުމުން ފެނުނީ ހިތްހެޔޮކަމެވެ. ޒާރާގެ މޫނަށް އިރުކޮޅަކު ބަލަން ހުރެފައި ފުންނޭވައެއްލަމުން ޔަޒްދާން އެކޮޓަރިން ނުކުންނަން ހިނގައިގަތެވެ.\nalhey alheyy..me first..hama vr bodah surprise vefa iny…vr reethi mi prt vss masha allah..when n3xt part??\nAlhe thank you so much v surprise.??\nAish.. hafthaa Aku ehfaharu.. then anehka ves wed ga.. Nd thankyou ☺\nHii crystal ??.. This is my first comment for this story bt kuryge parts thah vx keen ingey.. Mi part vx reethi\n?.. Waiting for next part.. Keep it up\nThank you.. Zoo.. Pinky☺shifoo.. Hairaan.. ☺ aslu vaahaka kiyaafa thihen comment kohlleema varah ufaavey.. ekamaku baeh faharu crystal ah comment thakah reply nukureve huredhane.. bxy koh ulhen jeheythee.. ekm eyrah ves comment kohlla kudhin ulheythy varah ufaavey.. fahun namaves comment thah kiyalan.. reply nukurevunas\nIt’s OK crystal ???\nVvvvvvvvvvvv reethi and it’s so mysterious ????????\nހިތާމަ ބިރުވެރި May 17, 2020\nލޯ މެރޭ ހިނދު ހީވޭ ގާތުގާ ވާހެން(11)\nހިތާމަ މަޖާ ލޯބި April 4, 2017\nހިތާމަ އުފެއްދުންތެރި ލިޔުން އެހެނިހެން ލޯބި January 8, 2022


vnews - Gage kunfunin Firepro raajjeah thaarafkoffi\nގޭޖް އިން "ފަޔަރ ޕްރޯ" ރާއްޖެއަށް ތައާރަފުކޮށްފި\nގޭޖް ފަޔަރ ސޭފްޓީގެ ފަރާތުން "ފަޔަރ ޕްރޯ" އަލިފާންނިވާ ސާމާނު ރާއްޖެއަށް ތައާރަފުކޮށްފި އެވެ.\nމި ޕްރޮޑަކްޓް ތައާރަފުކޮށްދިނީ މިރޭ ސެންޓްރަލް ހޮޓެެލްގައި ބޭއްވި ރަސްމިއްޔާތެއްގައި އެސްޓީއޯގެ ކުރީގެ މެނޭޖިން ޑިރެކްޓަރ އާދަމް އާޒިމް އެވެ.\nމި ޕްރޮޑަކްޓް ލޯންޗުކޮށްދެއްވުމަށްފަހު ވާހަކަފުޅުދައްކަަމުން އާދަމް އާޒިމް ވިދާޅުވީ މިއީ ވަރަށް މުހިންމު ޚިދުމަތެއް ކަމަށާއި، ރާއްޖޭގެ އެކި އަލިފާނުގެ އެކި ހާދިސާތަކުން ކުންފުނިތަަކަށް ލިބޭ ގެއްލުން ކުޑަކުރުމަށް ވަރަށް އެކަށޭނަ ޚިދުމަތެއް ކަމަށެވެ.\nމި ޕްރޮޑަކްޓާއި ގުޅޭގޮތުން މައުލޫމާތުދެއްވަމުން ގޭޖް ފަޔަރ ސޭފްޓީގެ މެނޭޖިންގ ޑިރެކްޓަރ ޝާމީ އާދަމް ވިދާޅުވީ، "ފަޔަރ ޕްރޯ" އަލިފާންނިވި އަކީ ޒަމާނީ ޓެކްނޮލޮޖީ ބޭނުންކޮށްގެން ތައްޔާރުކޮށްފައިވާ ޕްރޮޖެކްޓެއް ކަމަށެވެ. އެހެންކަމުން މި ޕްރޮޑަކްޓްގެ ސަބަބުން އަލިފާނުގެ ހާދިސާތައް ހިނގުމުން އަވަހަށް އަލިފާން ނިއްވުމަށް ފަސޭހަވެގެންދާނެ ކަމަށެވެ. އަދި ތިމާވެއްޓާއި ރައްޓެހި މި އުފެއްދުމަކީ މިހާރުވެސް ދުނިޔޭގެ 110 ޤައުމުން ބޭނުންކުރަމުންދާ އިތުބާރުހުރި ޕްރޮޑަކްޓެއް ކަމަށެވެ.\nގޭޖް ފަޔަރ ސޭފްޓީގެ މެނޭޖިންގ ޑިރެކްޓަރ ޝާމީ އާދަމް ވިދާޅުވީ، ސައިޕްރަސްގެ އުފެއްދުމެއް ކަމަށްވާ "ފަޔަރ ޕްރޯ" އަކީ ބައިނަލްއަޤްވާމީ ފެންވަރުގެ ގިނަ ކުންފުނިތަކުންވެސް ބަލައިގެންފައިވާ އުފެއްދުމެއް ކަމަށެވެ.\nގޭޖް ފަޔަރ ސޭފްޓީގެ ފަރާތުން "ފަޔަރ ޕްރޯ" ރާއްޖެއަށް ތައާރަފުކޮށްފައިވާއިރު ގޭޖް ޓްރެއިނިން އިންސްޓިޓިއުން ދަނީ ސެކިއުރިޓީ ދާއިރާގެ ތަފާތު ކޯސްތައްވެސް ހިންގަމުން ނެވެ.


Maimoonaa Ge Ilthimaas: Kiriyaa Ves Alaamaatheh Fenijje Nama Report Kurahvaa\nމައިމޫނާގެ އިލްތިމާސް: ކިރިޔާވެސް އަލާމާތެއް ފެނިއްޖެ ނަމަ އަވަހަށް ރިޕޯޓު ކުރައްވާ\nޑިރެކްޓަރު ޖެނެރަލް އޮފް ޕަބްލިކް ހެލްތު: ފޮޓޯ / ރައީސް އޮފީސް\nދުނިޔޭގައި ހަލުވިކަމާއި އެކުގައި މިހާރު ފެތުރެމުން އަންނަ ކޮވިޑް19 ގެ އެއްވެސް އަލާމާތެއް ފެންނަ ނަމަ ލަސްނުކޮށް އަވަހަށް ރިޕޯޓު ކުރެއްވުމަށް ޑިރެކްޓާ ޖެނެރަލް އޮފް ޕަބްލިކް ހެލްތު މައިމޫނާ އަބޫބަކުރު ވިދާޅުވެއްޖެއެވެ.\nދަރުބާރުގޭގައި މިރޭ ބޭއްވި ނޫސްވެރިންގެ ބައްދަލުވުމެއްގައި ވާހަކަދައްކަވަމުން ޑިރެކްޓާ ޖެނެރަލް އޮފް ޕަބްލިކް ހެލްތު މައިމޫނާ ވިދާޅުވީ ރާއްޖޭގައި ކޮވިޑް19 ގެ ހާލަތު އިތުރު ހަރުފަތަކަށް ގޮސްފައިވާ ކަމަށެވެ. އެކަން ތަފްސީލް ކޮށްދެއްވާ މައިމޫނާ ވިދާޅުވީ ދިވެއްސެއްގެ ގައިން ކޮވިޑް19 ފެނިފައިވުމަކީ އެކަމުން ރައްކާތެރިވުމަށް ކުރާ މަސައްކަތްވެސް އިތުރު ކުރަންޖެހޭ ކަމެއް ކަމަށެވެ. އަދި ވިދާޅުވީ އެކަމުގެ ސަބަބުން ކަރަންޓީން ކުރުމުގެ މުހިއްމު ކަންވެސް މިއަދު ހާމަވެގެން ގޮސްފައިވާ ކަމަށެވެ.\n"ގޭގައިވެސް ބައެއް ފަރާތްތަކުން ކަރަންޓީން ކުރަމުން އެބަދޭ. އަޅުގަނޑު ހަމަ އިލްތިމާސްކުރަން ގޭގައި ކަރަންޓީން ކުރައްވާ ފަރާތްތަކުން ވެސް އެއްވެސް އަލާމާތެއް ފެނިއްޖެ ނަމަ ވީ އެންމެ އަވަހަކަށް ރިޕޯޓު ކުރަން،" މައިމޫނާ ވިދާޅުވިއެވެ.\nމައިމޫނާ ވިދާޅުވީ މި ދަނޑިވަޅުގައި ދެމުން ގެންދާ އިރުޝާދުތަކަށް އަމަލު ކުރުމަށް އިލްތިމާސް ކުރާ ކަމަށެވެ. އެގޮތުން މި ދުވަސްވަރު ގޭގައި މަޑު ކުރުމަށާއި ބޭރަށް ނުނިކުތުމަށް މައިމޫނާ ވަނީ އިލްތިމާސް ކުރައްވާފައެވެ.\nރާއްޖެއިން ކޮވިޑް19 އިން ރައްކާތެރިވުމަށް ގިނަ ފިޔަވަޅުތަކެއް ވަނީ އަޅާފައެވެ. އެގޮތުން ރޭ 12:00 އިން ފެށިގެން ރާއްޖެއިން ވަނީ އޮން އެރައިވަލް ވިސާ ކެންސަލް ކޮށްފައެވެ. އަދި މި މަހުގެ 12ވަނަ ދުވަހުން ފެށިގެން އާއްމު ސިއްހަތުގެ ކުއްލި ނުރައްކަލުގެ ހާލަތު އިއުލާންކޮށްފައިވާއިރު މި ހާލަތުގައި ޑިރެކްޓާ ޖެނެރަލް އޮފް ޕަބްލިކް ހެލްތަށް ލިބިދީފައިވާ ބާރުގެ ދަށުން އެއްރަށުން އަނެއް ރަށަށް މީހުން ދިއުން ވެސް ވަނީ މަނާ ކޮށްފައެވެ. މީގެއިތުރުން މާލެ ސަރަހައްދުގެ ކެފޭ ހޮޓާ އަދި ރެސްޓޯރެންޓުތައް ބަންދު ކުރުމަށް އަންގާފައިވާއިރު ސްކޫލު ކޮލެޖު އަދި ޔުނިވާސިޓީތައް ވެސް ވަނީ ބަންދުކޮށްފައެވެ.\nރާއްޖެއިން މިއަދު ވަނީ އަލަށް މި ބައްޔަށް ދިވެއްސަކު ޕޮޒިޓިވްވެފައެވެ. ކޮވިޑް-19އަށް ޕޮޒިޓިވްވެފައި ވަނީ މިދިޔަ ހަފްތާގެ އާދީއްތަ ދުވަހު އިނގިރޭސީވިލާތުން ރާއްޖެ އައި 38 އަހަރުގެ ދިވެއްސެއްގެ ގައިންނެވެ. އޭނާ ރާއްޖެ އައި ދުވަހުން ފެށިގެން ބަހައްޓާފައި ހުރީ ހޮލިޑޭ އައިލެންޑް ރިސޯޓުގައި ކަމަށާއި ރާއްޖެ އައި ދުވަހު ކޮވިޑް-19ގެ އެއްވެސް އަލާމާތެއް އޭނާގެ ހަށިގަނޑުން ނުފެންނަ ކަމަށާއި ނަމަވެސް މިދިޔަ ބުދަ ދުވަހު ހެދި ޓެސްޓުތަކުގެ ނަތީޖާ މިއަދު ލިބުނުއިރު، އޭނާ ކޮވިޑް-19އަށް ޕޮޒިޓިވްވެފައިވާ ކަމަށް ހެލްތު މިނިސްޓަރު އަބްދުﷲ އަމީން ވަނީ މިއަދު ވިދާޅުވެފައެވެ.\nކަރަންޓީނު ކުރުމަށްޓަކާ ހޮލިޑޭ އައިލެންޑް ރިސޯޓަށް އޭނާ ގެންދިއުމުގެ ކަންތައްތައް ކުރިއަށް ގެންދިޔައިރު، އެއްވެސް މީހަކާ ކޮންޓެކްޓުވެފައި ހުރިތޯ ބެލުމަށް ކޮންޓެކްޓް ޓްރޭސިންގެ މަސައްކަތް ކަމާބެހޭ އިދާރާތަކުން މިހާރު ދަނީ ކުރަމުންނެވެ.


Ooredoo AGMah Register kurun mi mahu 26 ge kurin\nއުރީދޫ އޭޖީއެމްއަށް ރަޖިސްޓްރީ ކުރުން މި މަހު 26 ގެ ކުރިން\nއުރީދޫ މޯލްޑިވްސްގެ އަހަރީ އާއްމު ޖަލްސާގައި ބައިވެރިވެވޭނީ މިމަހުގެ 26 ގެ ކުރިން ރަޖިސްޓްރީވެފައިވާ ހިއްސާދާރުންނަށް ކަމަށް އެ ކުންފުނިން ބުނެފި އެވެ.\nއުރީދޫ މޯލްޑިވްސްއިން ބުނީ އުރީދޫ މޯލްޑިވްސް އިން މި އަހަރު ބޭއްވުމަށް ހަމަޖެހިފައިވާ 2018 ވަނަ އަހަރުގެ އަހަރީ އާންމު ޖަލްސާގައި، އުރީދޫ މޯލްޑިވްސްގެ ހިއްސާދާރެއްގެ ގޮތުގައި 26 އެޕްރީލް 2018 ވާ ބުރާސްފަތި ދުވަހުގެ ރޭގަނޑު 8:00 ގެ ކުރިން ރަޖިސްޓަރީވެފައިވާ ފަރާތްތަކަށް ބައިވެރިވޭނެ އެވެ. މިގޮތުން، އަމިއްލަފުޅަށް ނުވަތަ ޕްރޮކްސީ މެދުވެރިކޮށް ޖަލްސާގައި ބައިވެރިވެވޭނެ ކަމަށް އުރީދޫ އިން ބުންޏެވެ.\nއެ ކުންފުނިން ބުނީ އަހަރީ އާންމު ޖަލްސާގެ ނޯޓިސް އަދި އެޖެންޑާ މިމަހުގެ 21 ވަނަ ދުވަސް ނިމުމުގެ ކުރިން އާންމުކުރާނެ ކަމާއި، އަދި ޖަލްސާގެ ނޯޓިސް އަދި އެޖެންޑާއާއެކު، އަހަރީ އާންމު ޖަލްސާ ބާއްވާނެ ތާރީހާއި، ގަޑި، ތަން، އެޖެންޑާ އައިޓަމްތައް އަދި ވޯޓުލުމާ ގުޅޭ އިތުރު މަޢުލޫމާތުތައް ވެސް އާންމުކުރެވޭނެ ވާހަކަ އެންމެހައި ހިއްސާދާރުންގެ މަޢުލޫމާތަށްޓަކައި ދަންނަވާ ކަމަށެވެ.\nއުރީދޫން އާއްމުންގެ ހިއްސާވާ ކުންފުންޏަކަށް ބަދަލުވެފައިވަނީ ކުރިއަށް ގެންދިޔަ ކާމިޔާބު އައިޕީއޯއަކުންނެވެ. މި އައިޕީއޯ އިން 14 މިލިއަން ހިއްސާ ވަނީ ވިކިފަ އެވެ. މިއީ 421 މިލިއަން ރުފިޔާގެ ހިއްސާ އެވެ. އުރީދޫ އިން ދޫކުރި ހިއްސާގެ 9.5 ޕަސެންޓް ވަނީ ވިކިފަ އެވެ. އެ ކުންފުނިން ހިއްސާއެއް ވިއްކާފައިވަނީ 30ރ. ގެ މަގުންނެވެ. އަދި ހިއްސާ ވިއްކުމަށް ފަހު ފުރަތަމަ އަހަރީ އާއްމު ޖަލްސާއެއް އެންމެ ފުރަތަމަ ބޭއްވީ މިދިޔަ އަހަރުގެ އޮގަސްޓް މަހު އެވެ. އަދި މިދިޔަ އަހަރު ވަނީ އެ ކުންފުނީގެ ހިއްސާއެއް ރާއްޖޭގެ ހިއްސާގެ ބާޒާރުގައި 40ރ. އަށް ވިއްކާފަ އެވެ.


ތާރީޚުގެ ތެރެއިން ތިމާވެށީގެ ވަޒީރުންގެ ޖަލްސާގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ދެއްކެވި ވާހަކަފުޅު - The President's Office\nތާރީޚުގެ ތެރެއިން ތިމާވެށީގެ ވަޒީރުންގެ ޖަލްސާގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ދެއްކެވި ވާހަކަފުޅު\n13 ޖޫން 2019، ރިފަރެންސް: SA/RIMS/2019/38\nއަޅުގަނޑު އައީ މި ތަނުގައި ވާހަކަ ދައްކާކަށް ނޫން، ޞިއްޙީ ޙާލު ހުރިގޮތުން. އެހެންނަމަވެސް، ހިތަށްއެރީ މިވަރުގެ ބައްދަލުވުމެއް ދާއިރުގައި، ހަމަ ކޮންމެވެސް އެއްޗެއް އަޅުގަނޑު ބުނެލަންޖެހޭނެއޭ.\nފުރަތަމަ ކަމަކަށް، އެންވަޔަރަންމަންޓް މިނިސްޓަރަށާއި، އަދި ކުރިން ތިމާވެށީގެ މަސައްކަތްތައް، އެކި ދުވަސްވަރު، އެކި މިނިސްޓްރީތަކުގެ ދަށުގައި ކުރަމުން އައިއިރުގައި، ވަޒީރުކަން ކުރެއްވި ހުރިހާ ބޭފުޅުންނަށާއި، އަދި މިހާރުގެ އެންވަޔަރަންމަންޓް މިނިސްޓްރީގެ ހުރިހާ ބޭފުޅުންނަށް އިޚްލާޞްތެރިކަމާ އެކުގައި ޝުކުރު ދަންނަވަން އިނގޭތޯ.\nއަޅުގަނޑު ގަބޫލުކުރާގޮތުގައި، ޤައުމެއްގެ ޙަޔާތުގައި އަދި ޚާއްޞަކޮށް، ދިވެހިރާއްޖޭގެ ޙަޔާތުގައި ފާހަގަކުރާނެ އެންމެ މުހިއްމު ދުވަހަކީ ތިމާވެށީގެ ދުވަސް. އެއީ އެއަށްވުރެ މުހިއްމު ދުވަހެއް ފާހަގަކުރާކަށް ލިބޭނެ ކަމަކަށް އަޅުގަނޑު ގަބޫލެއްނުކުރަން. މިހެން މި ދެންނެވީ، އަޅުގަނޑުމެން މިއަދު މި މަސައްކަތް މި ކުރަނީ، މި ޤައުމު، އަންނަން އޮތް ޖީލުތަކަށް މި އޮތްގޮތަށް ގެނެސްދިނުމަށްޓަކައި. އެކަން އަޅުގަނޑުމެންނަށް ކުރެވޭނީ، އަޅުގަނޑުމެން މިއަދު މިކުރާ މަސައްކަތް ކުރެވިގެން.\nއެހެންވީމާ، މިއަދަކީ އެންމެ ފާހަގަކުރެވޭ ދުވަސް ކަމުގައި އަޅުގަނޑު ގަބޫލުކުރަން. އަޅުގަނޑުމެންގެ ސަރުކާރު، ވެރިކަމަށް އައީ ސިޔާސަތުތަކަކާ އެކީގައި. އެންމެ މުހިއްމު އެއް ސިޔާސަތަކީ، ތިމާވެށްޓާބެހޭ ސިޔާސަތު. އެގޮތުން، ސަރުކާރު އެކުލަވައިލިއިރުގައިވެސް ހަމައެކަނި އެ ނަން ކިޔާފައި، އެންވަޔަރަންމަންޓް މިނިސްޓްރީއެއް ހަދަން އަޅުގަނޑުމެން ޤަޞްދުކުރީވެސް ހަމަ އެ ސަބަބަށްޓަކައި. މިހާތަނަށް އުފެދުނު ސަރުކާރުތަކުގެ ތެރޭގައި، އަދި މިހާތަނަށް ހަމައެކަނި އެންވަޔަރަންމަންޓް މިނިސްޓްރީ ކިޔާފައި، ވަކި މިނިސްޓްރީއެއް ހަދާފައެއް ނެތް. އަޅުގަނޑުމެންނަށް ފެނުނީ އެއީ ވަރަށް ޚާއްޞަ ސަމާލުކަމެއް ދޭންޖެހޭ ކަމެއް ކަމަށް.\nދެވަނަ ކަމަކަށް އަޅުގަނޑުމެން ނިންމީ، އީ.ޕީ.އޭ މިނިވަންކުރުން. ފުރިހަމަ އިޚްތިޔާރާއި، ޤާނޫނީ ބާރު ލިބިދީފައި އޮތް ތަނަކަށް އީ.ޕީ.އޭ ހެދުން. އެހެންނަމަވެސް، އަދި މިހާތަނަށް އައިއިރުގައި، ވަރަށްގިނަ ސަބަބުތަކާ ހެދި، އެކަންނުވެ މިއޮތީ. އެހެންނަމަވެސް، އިރާދަކުރެއްވިއްޔާ އަޅުގަނޑުމެން އެކަން ކުރާނަން އިނގޭތޯ.\nމިކަމުގައި ޑޮކްޓަރ ޝަކީލާ ވިދާޅުވި ފަދައިން، އެކިއެކި މިނިސްޓްރީތަކުގެ ތެރޭގައި އޮންނަ ވާދަވެރިކަމާއި، ދޫނުކުރުމާއި އަދި އެންވަޔަރަންމަންޓް މިނިސްޓްރީގައިވެސް އޮތް ބާރުތައް ހިފެހެއްޓުންވެސް އެބައޮތް އިނގޭތޯ. މިނިސްޓަރުވެސް އެބަ އިންނެވި މިތާނގައި.\nއެހެންވީމާ، ކުރިއަށް އޮތް ތާނގައި، އީ.ޕީ.އޭ މިނިވަން ކުރުމަށްޓަކައި އަޅުގަނޑުމެން، ސަރުކާރުން އެކުލަވައިލަންޖެހޭ ޕޮލިސީތައް އެކުލަވައިލުމުގެ މަސައްކަތް ކުރިއަށް ގެންގޮސް، އިރާދަކުރެއްވިއްޔާ އެކަން އަޅުގަނޑުމެން ކުރާނަން އިނގޭތޯ.\nތިންވަނަ ކަމަކަށް އަޅުގަނޑުމެން ނިންމި އެއްކަމަކީ، ގްރީން ޓެކްސްގެ ގޮތުގައި ސަރުކާރަށް ފައިސާ އެބަ ނަގާ. ހަމަ އެ ޓެކްސް، އަޅުގަނޑުމެން މަޖިލީހުގައި ތިބެގެން ފާސްކުރީ. އެއީ ތިމާވެށި ޙިމާޔަތް ކުރުމަށް ޚަރަދުކުރަން ނަގާ އެއްޗެއްގެ ގޮތުގައި. ރާއްޖެ އަންނަ ޓުއަރިސްޓުންގެ އަތުން ނަގާ އެއްޗެއް. އެހެންނަމަވެސް، މިހާތަނަށް އައިއިރުގައި، އެ ބޭނުންކުރަމުން ދިޔައީކީ ކޮންމެހެން އެ ބޭނުމުގައެއް ނޫން. އެހެންނަމަވެސް، އަޅުގަނޑުމެންގެ ވެރިކަމުގައި މިހާހިސާބަށް އައިއިރުގައި، އަޅުގަނޑުމެން މިއޮތީ ގްރީން ޓެކްސްގެ ގޮތުގައި ނަގާ ފައިސާ، ހަމަ ވަކިން އެކައުންޓެއްގައި ބަހައްޓައިގެން، ރާއްޖޭގެ ތިމާވެށި ޙިމާޔަތް ކުރުމަށާއި ރައްކާތެރިކުރުމަށް ޚަރަދުކުރުމަށް. އެނޫން ކަމަކަށް އެ އަޅުގަނޑުމެން ބޭނުމެއްނުކުރާނަން އިނގޭތޯ.\nތިމާވެށި ޙިމާޔަތް ކުރުމުގެ މަސައްކަތަކީ ފަސޭހަކަމެއް ނޫން. ރާއްޖޭގައި އަދި ޚާއްޞަކޮށް. އަޅުގަނޑުމެންނަކީ ޑިވެލޮޕިންގ ކަންޓްރީއެއް. ތަރައްޤީވާން އެބަޖެހޭ. ތަރައްޤީ ކުރަންވެސް އެބަ ބޭނުންވޭ އަޅުގަނޑުމެން. ދުނިޔޭގެ ބައެއް ޔޫރަޕިއަން ވެސްޓަރން ޤައުމުތަކާ ޚިލާފަށް. އެއީ މިހާރު ތަރައްޤީވެ ނިމިފައި ހުރި ޤައުމުތަކެއް. އެމީހުންގެ ފޯކަސްއާއި އަޅުގަނޑުމެންގެ ކުރާ މަސައްކަތާ، ފޯކަސް ތަފާތު އިނގޭތޯ. އެއް ފަޅީގައި މިއޮތީ ރާއްޖެ ތަރައްޤީ ކުރަން ބޭނުންވާ ބައެއް. ވިޔަފާރި ކުރަން ބޭނުންވާ ބައެއް. އަނެއް ފަޅީގައި މިއޮތީ ތިމާވެށި ޙިމާޔަތް ކުރަން ބޭނުންވާ ބައެއް އިނގޭތޯ. އަޅުގަނޑުމެން މިތިބީ ސަރުކާރުގައި. އަދި ޚާއްޞަކޮށް، އަޅުގަނޑު މި ގޮނޑީގައި އިންނައިރުގައި މި ދަތި އާދޭ އިނގޭތޯ.\nއެހެންވީމާ، ތިޔަބޭފުޅުން އަޅުގަނޑުމެންނަށް މީގައި ރަނގަޅު ގޮތްތަކެއް ދައްކަވައިދެއްވަންވާނެ. އެންވަޔަރަންމަންޓް މިނިސްޓްރީއަކީ ވަރަށް ޤާބިލް، ވަރަށް ރަނގަޅު މުވައްޒަފުންތަކެއް ތިބި މިނިސްޓްރީއެއް. ދެންމެ މިތަނުގައި، މީގެކުރިން ވަޒީރުކަން ކުރައްވާފައި ތިއްބެވި ބޭފުޅުން ވިދާޅުވި ފަދައިން. ރަނގަޅަށް ވިސްނަވާފައި، މިކަމުގައި އަޅުގަނޑުމެންނަށް، ސަރުކާރަށް ރަނގަޅު ގޮތްތަކެއް ތިޔަބޭފުޅުން ދައްކަވަންވާނެ އިނގޭތޯ. މިސާލަކަށް، އަޅުގަނޑު ދަންނަވާފާނަން. އިއްޔެ ނޫން އިހަށްދުވަހު އަޅުގަނޑުމެން ޓޫރިޒަމް މިނިސްޓްރީން ކުރި އިޢުލާނެއް އިނގޭތޯ. އޭގައި މި ބުނީ، އެއްވެސް ރަށެއް، ގޮނޑުދޮށް ޙިމާޔަތް ކުރުމަށްވެސް، އެއްވެސް ކަމަކަށް އެހެން ފަޅަކުން، އެހެން ތަނަކުން ވެލި ނަގައިގެން ނުވާނެއޭ. މިހިސާބުން ފެށިގެން މަނާކުރީއޭ. އަޅުގަނޑަށް އޮފީހަށް ނުވަދެވޭ، އޭގެ ޝަކުވާތައް އެބަ އާދޭ އިނގޭތޯ.\nދެން މީގައި އަޅުގަނޑުމެން ކަން ކުރަންވީ ގޮތެއް، ތިޔަބޭފުޅުން ވިދާޅުވެދެއްވާ އިނގޭތޯ. އެ ރަށްވެސް ހަދަންޖެހޭ އެބަ. އެއީ ގޮނޑުދޮށް ގިރަނީ. އަދި އެހެން ކަންތައްތައްވެސް ކުރަންޖެހޭ. އެހެންވީމާ، މިކަހަލަ ކަންތައްތަކާ ދޭތެރޭގައި ސަރުކާރަށް، އަޅުގަނޑުމެންނަށް ތިޔަބޭފުޅުން ރަނގަޅު ގޮތްތައް ދައްކަވަންޖެހޭނެ އިނގޭތޯ.\nހަމައެއާއެކީގައި، ހިއްކައިގެން މި ހަދާ ރަށްރަށުގައި އެބަ ބޭނުންވޭ، ރުއް ގަސް ޖަހަން. އަޅުގަނޑުމެންނަށް މިއަދު މާލޭގައި މި ހަދާ ދެ ޕާކުގައިވެސް މިއުޅެނީ އެ ތަނުގައި ޖަހާނެ ގަހެއް ނުލިބިގެން އިނގޭތޯ. ހަމަ ނުލިބުނު އުޅެއުޅެ. ހަމަ ގަހެއް ނަގަން އުޅޭއިރަށް، ރަނގަޅު ކަމެއް ތިޔަބޭފުޅުން އެކަން ހިފެހެއްޓުން އިނގޭތޯ. މިހާރު މި ޖެހުނީ ބޭރު ޤައުމަކުން ގެންނަން. ދެން މިއަދު ލިބިއްޖެކަންނޭނގެ، އަޅުގަނޑަށް އެނގިފައި އޮތް ގޮތުގައި. ދެން އެ ގަސްތައް ޖެހުމުގެ މަސައްކަތް އެބަ ކުރިއަށް ގެންދޭ.\nއެހެންވީމާ، މިކަންތަކާ ދޭތެރޭގައި ތިޔަބޭފުޅުން ވިސްނާވަޑައިގަންނަވާ. އަޅުގަނޑު ބޭނުން، މި ޤައުމު، އަންނަން އޮތް ޖީލަށް ގެންދަން މި އޮތްގޮތަށް. އަޅުގަނޑުމެން ކުޑައިރު މި އުޅުނު ގޮނޑުދޮށްތަކާއި މަގާ އެއްޗެތި، އަޅުގަނޑުމެންގެ ދަރިންނަށް، ދަރިންގެ ދަރިންނާ ހިސާބަށް ގެންދަން. ހަމައެއާއެކީގައި، އަޅުގަނޑު ބޭނުންވޭ، މި ޤައުމު ތަރައްޤީ ކުރަންވެސް.\nއެހެންވީމާ، މިކަން ކުރެވޭނެ ގޮތްތަކެއް ތިޔަބޭފުޅުން އަޅުގަނޑުމެންނަށް ދައްކަވައިދެއްވާށޭ. އަޅުގަނޑުމެން މިތިބީ ތިޔަބޭފުޅުން ދެއްވާ ޚިޔާލާއި އިރުޝާދާ އެކީގައި ކުރިއަށްދާން. ހަމައެއާއެކީގައި، ރާއްޖެ ތަރައްޤީ ކުރުމަށް، ވިޔަފާރި ކުރަން މި ބޭނުންވާ ބޭފުޅުންނަށްވެސް މަގެއް ފެންނަގޮތަށް، ތަރައްޤީ ކުރެވޭނެ ކަހަލަ ގޮތަކަށް މިކަން ކުރެވޭނެ ގޮތެއް ދައްކަވައިދެއްވާށޭ. އަޅުގަނޑު މިހުރީ ހަމަ ތިޔަބޭފުޅުންނާ އެކީގައި ކަމަށް ދެކެވަޑައިގެން، ކުރިއަށް ވަޑައިގަންނަވާށޭ.\nދެން ދެންމެ އަޙްމަދު ޢަބްދުﷲ ވިދާޅުވީ، ސްކޫލްތަކުގައި އެންވަޔަރަންމަންޓް އެމްބެސެޑަރުން ތައްޔާރުކުރުމަށް. އޭގެކުރިން ތިޔަބޭފުޅުން ވާންވީނޫންތޯ އޭގެ ބަޔަކަށް. ކުރިން މިނިސްޓަރުކަން ކުރައްވާފައި ތިއްބެވި ބޭފުޅުން. ކޮންމެ ބޭފުޅަކީ އެންވަޔަރަންމަންޓް އެމްބެސެޑަރަކަށްވެ، މިކަން ރައްޔިތުންނަށް ކިޔައިދޭން، ތިޔަބޭފުޅުން ނުކުމެވަޑައިގަންނަވައި ލީޑްކޮށްދެއްވާ. އެއަށްފަހުގައި އޭގެފަހަތަށް އަޅުގަނޑުމެން ކުދިން ނެރުމުގެ މަސައްކަތް ކުރާނަން އިނގޭތޯ.\nމިހިރީ އަޅުގަނޑުމެންނަށް ހަމަ ކުރެވެންހުރި ވަރަށްގިނަ ކަންތައްތައް. މިހާރުވެސް ވަރަށްގިނަ ކަންތަކެއް އަޅުގަނޑުމެންވެސް ކުރަމުން އެބަ ގެންދަން. ތިޔަ ވިދާޅުވިހެން، ސިންގަލް ޔޫސްޑް ޕްލާސްޓިކް އެއީ އެއް ކަންތައް. ދެން އިޢާދަކުރަނިވި ހަކަތަ ބޭނުންކުރުމުގެ މަސައްކަތް ކުރިއަށް އެބަ ގެންދޭ. އެހެންގޮސް، ގިނަ ކަންތައްތަކެއް މިހާރުވެސް އެބަ ކުރެވޭ. އެކަމަކު މިކަން ދާއިމީ ގޮތެއްގައި، ދެމެހެއްޓެނިވި ގޮތެއްގައި، އަންނަން އޮތް ޖީލުތަކަށް އަޅުގަނޑުމެންނަށް ގެންދެވޭނީ، އެންމެން އެކީގައި މަސައްކަތް ކުރެވޭނެ މިޞްރާބެއް ހޯދިގެން. އެހެން ނޫނީވިއްޔާ، އެއް މިނިސްޓްރީ އަނެއް މިނިސްޓްރީއާވެސް ވާދަވެރި ތަޅާފޮޅުމަކަށްދާނެ. ގޮސް، ބައެއް ކަންތައްތައް ހުއްޓިފައިވެސް އެބަހުރި. މިވީ ކުޑަދުވަސްކޮޅުގެ ތެރޭގައި، އަޅުގަނޑަށްވެސް އެކަން ތަޖުރިބާ ކުރެވިއްޖެ އިނގޭތޯ. ހަމަ އެ ވާދަވެރިކަމާއި، އެ ހިފެހެއްޓުމާ، މި ހުރިހާ ކަމެއް ކޮންމެ މިނިސްޓްރީއެއްގައިވެސް އެބައޮތް.\nއެހެންވީމާ، އޭގެތެރެއިން ޙައްލު ހޯދެންޖެހޭނެ އަޅުގަނޑުމެންނަށް. ޙައްލު ހޯދޭނީ އަޅުގަނޑުމެން އެކީގައި މަސައްކަތް ކޮށްގެން.


Film Ehge Shooting Ge Therein Chris Evans Ah Aniyaa Vehje - Vaguthu\nފިލްމެއްގެ ޝޫޓިންގެ ތެރެއިން ކްރިސް އެވަންސް އަށް އަނިޔާވެއްޖެ\nމާވެލްގެ ފިލްމީ ތަރި ކްރިސް އެވަންސް މިހާރު މަސައްކަތް ކުރަމުން އަންނަ "ގްރެއި މޭން" ގެ ޝޫޓިންގެ ތެރެއިން އޭނާ އަށް އަނިޔާވެއްޖެއެވެ.\nއުމުރުން 39 އަހަރުގެ ކްރިސް އެވަންސް އަށް އަނިޔާވެފައި ވަނީ ނެޓްފްލިކްސްގެ ފިލްމެއްގެ ޝޫޓިންގައި މަސައްކަތް ކުރަނިކޮށެވެ.\nފިލްމުގެ ޝޫޓިންގެ ތެރެއިން ކްރިސް އެވަންސް އަށް އަނިޔާވެފައިވަނީ އޭނާގެ އަތަށެވެ. އެގޮތުން އަތުގެ ބޮޑުބައި ވަނީ ނޫފައިގެންފައެވެ. ކްރިސް އެވަންސް ވަނީ އޭނާ އަށް ލިބިފައިވާ އަނިޔާތަކުގެ ފޮޓޯތައް މީސްމީޑިއާގައި ހިއްސާކޮށްފައެވެ.\nކެޕްޓަން އެމެރިކާގެ ކެރެކްޓާއިން މަޝްހޫރުވެފައިވާ ކްރިސް އެވަންސް މިހާރު މަސައްކަތް ކުރަނީ ނެޓްފްލިކްސްގެ ތާރީހުގައި ގެނެސްދޭ އެންމެ އަގު ބޮޑު ފިލްމުގައެވެ. މި ފިލްމަށް ނެޓްފްލިކްސް އިން މިހާތަނަށް 200 މިލިއަން ޑޮލަރުގެ ބަޖެޓެއް ވަނީ ހަމަޖައްސައިފައެވެ.\nދަ ގްރެއި މޭން، މި ފިލްމުގައި މަޝްހޫރު ފިލްމީ ތަރިން ހަރަކާތްތެރިވެއެވެ. އޭގެތެރޭގައި ހޮލީވުޑްގެ ފިލްމީ ތަރި ރަޔަން ގޯސްލިން އާއި ނެޓްފްލިކްސް ސީރީސް ބްރިޖާޓަން އިން ގިނަ ބައެއްގެ ސަމާލުކަން ހޯދާފައިވާ ރެގޭ ޖީން ޕޭޖް ވެސް ހިމެނެއެވެ.\nދަ ގްރެއި މޭން ޑައިރެކްޓު ކުރަނީ އެވެންޖާސް:އެންޑް ގޭމް ޑައިރެކްޓުކޮށްފައިވާ ޖޯއީ އާއި އެންތޮނީ ރޫސޯއެވެ. ބެލެވޭ ގޮތުގައި މި ފިލްމަށްވެސް ބޮޑު ތަރުހީބެއް ލިބިގެންދާނެއެވެ. އެވެންޖާސް: އެންޑްގޭމް އަކީވެސް އެތައް މިލިއަން ބަޔަކަށް ކަމުދިޔަ ފިލްމެކެވެ.


އިނާޒް ޢަދުނާން | Dhiislam | Dhiislam\nޢިރާޤުގެ ގަވަރުނަރުކަމުގެ މަޤާމުގައި ޙައްޖާޖު ބިން ޔޫސުފް ، ހުރި ދުވަސްވަރު ވަރަށް ގިނަ ބަޣާވާތްތަކެއް ސަރުކާރާއި ދެކޮޅަށް ކުރެވިފައިވެއެވެ. ނަމަވެސް ޙައްޖާޖު ގެންދިޔައީ އެހުރިހާ ބަޣާވަތެއްވެސް ވަރަށް ހަރުކަށިކަމާއެކު ފުނޑުފުނޑުކޮށް ...\nއިނާޒް ޢަދުނާން ޖޫން 3, 2019 1\nއަންދަލުސްގެ ވާހަކަ (2 ވަނަ ބައި)\nއެރެއަށްފަހު އަހަރެންގެ މުޅި ދިރިއުޅުން ބަދަލުވިއެވެ. އަހަރެންނަށް އަލްޙަމްރާގެ ގަނޑުވަރުތައް ފެންނަ ކޮންމެ ފަހަރަކު ނުވަތަ ޣަރުނާޠާގެ ދިގު މުންނާރުތައް ފެންނަ ކޮންމެ ހިނދަކު އަހަރެންގެ ހިތުގެ ޙާލަތު ތަޣައްޔަރުވެގެންދެއެވެ. ބައެއްފަހަރު ...\nއިނާޒް ޢަދުނާން ޖޫން 2, 2019 4\nއަންދަލުސްގެ ވާހަކަ (1 ވަނަ ބައި)\nއޭރު އަހަރެންނަކީ ކުޑަކުއްޖަކީމެވެ. ގޭތެރޭގައި ހިނގަމުންދާ ކަންތައްތަކެއް އަހަރެންނަކަށް ނޭގެއެވެ. އަހަރެންނަށް، އަހަރެންގެ ލޯބިވާ ބައްޕަ ފެންނަ ކޮންމެ ފަހަރަކުވެސް ބައްޕަ ހުންނަނީ ނުލާހިކު ކަންބޮޑުވެ ހާސްވެފައެވެ. ހަދާނެގޮތް ހުސްވެފައެވެ. އަބަދުވެސް ...\nއިނާޒް ޢަދުނާން މެއި 31, 2019 1\nއަޅުގަނޑުމެންގެ މިފަހަރުގެ ބަޠަލަކީ މާތް ނަބިއްޔާ ޞައްލަﷲ ޢަލައި ވަސައްލަމަގެ އަޞްޙާބުންގެ ތެރޭގައި މަތިވެރި ދަރަޖައެއް ލިބިވަޑައިގެންފައިވާ ބޭކަލެއްކަމުގައިވާ ޢަބްދުﷲ ބުނު ޙުޛާފާ (އައްސަހުމީ) ރަޟިޔަﷲ ޢަންހު އެވެ. އެހެނިހެން އެތަކެއް ހާސް އިންސާނުންނެކޭ ...\nއިނާޒް ޢަދުނާން މެއި 31, 2019 0\nއޭނާގެ ކުރިމަތީގައި ރަސްގެފާނުވީ ބުޅަލެއް ފަދައިންނެވެ.\nޢީދު ދުވަހު ރަސްގެފާނުގެ ގަނޑުވަރުގައި އޮތް ޙަފްލާއަކަށް ޝައިޚް ޢިއްޒުއްދީން ބިން ޢަބްދުއްސަލާމް ވަޑައިގެންނެވިއެވެ. އެކަލޭގެފާނަށް އެތަނުން ފެނިވަޑައިގަތީ ސިފައިންގެ ލަޝްކަރުތައް ރަސްގެފާނު ނަޖުމުއްދީންގެ ކުރިފުޅުމަތީގައި ނުހަނު އަދަބުވެރިކަމާއެކު ސަފުސަފަށް ކޮޅަށް ...\nއިނާޒް ޢަދުނާން މެއި 25, 2019 1\nއެއްޒަމާނެއްގައި އުޅުއްވި ރަސްކަލެކެވެ. މި ރަސްގެފާނުގެ ވިސްނުންފުޅަށް އަންނަ ކޮންމެ ސުވާލަކަށްވެސް ޖަވާބުދިނުމަކީ އަރިހުގައި އުޅޭ މީހުންނަށް މަޖުބޫރުކަމެވެ. ޖަވާބުނުދެވިއްޖެނަމަ ރަސްގެފާނުގެ އަމުރަށް އެމީހަކު ޤަތުލުކުރެވެއެވެ. ނޫނީ ޖަލަށްލެވެއެވެ. ނުވަތަ އެހެންވެސް ...\nއިނާޒް ޢަދުނާން މެއި 24, 2019 5\nޙައްޤުބަސް ބުނުމުގެ ނަތީޖާ\nސާލިމް ބިން ޢަބްދުﷲ ބިން ޢުމަރަކީ ތާބިޢީބޭކަލެކެވެ. މުސްލިމުންގެ ދެވަނަ ޚަލީފާ ޢުމަރުގެފާނުގެ ކާފަ ދަރިކަލެކެވެ. ޢިލްމުވެރިކަމާ ޒާހިދުކަމާއި ތަޤްވާވެރިކަމުގައި އަރައިހުންނެވި ބޭކަލެކެވެ. އަދި އެކަލޭގެފާނުގެ ކާފާފުޅު عمر رضي الله ...\nއިނާޒް ޢަދުނާން މެއި 21, 2019 0\nޝާމްކަރައިގެ މަޝްހޫރު ޢިލްމުވެރިޔާ ޝެއިޚް ޠަންޠާވީ އޭނާގެ ހަނދާނުގެ ޞަފްޙާތަކުގައި މި ވާހަކަ ބަޔާންކުރައްވާފައިވެއެވެ. އެވާހަކަ ވަނީ މިފަދައިންނެވެ. އެއްދުވަސްވަރެއްގައި އުޅުނު ވަރަށްވެސް ހެޔޮލަފާ ޞާލިޙް ފިރިހެން ކުއްޖެކެވެ. އޭނާގެ ކިބައިގައި ...\nއިނާޒް ޢަދުނާން މެއި 20, 2019 0\nއިމާމް އަބޫ ޙަނީފާ (ރަޙިމަހުﷲ) އެއްދުވަހަކު މިސްކިތުގައި އިންނަވަނިކޮށް، ޚަވާރިޖުންގެ ޖަމާޢަތެއްގެ މީހުން ކަނޑި އުރައިންދަމައިގަނެގެން މިސްކިތަށް ވަނެވެ. އަދި އަބޫޙަނީފާގެ އަރިހަށް އައިސް އެކަލޭގެފާނު ވަށައިލިއެވެ. ދެން އެކަލޭގެފާނާއި އެމީހުންނާ ...\nއިނާޒް ޢަދުނާން މެއި 18, 2019 2\nދުވަސްވަރަކީ އުމަވީންގެ ވެރިކަންނިމި ޢައްބާސީންގެ ވެރިކަން ފެށުނު ދުވަސްވަރެވެ. ޢައްބާސީންގެ ކަނޑީގެ މިޔައިން ސަލާމަތްވުމަށްޓަކައި ބަނޫ އުމައްޔާގެ އެންމެހާ ބޮޑު ބޮޑެތީން ގެންދިޔައީ އަމިއްލަ ނަފްސައިގެން ފިލޭތޯ މަސައްކަތްކުރަމުންނެވެ. އަނެއްކޮޅުން ޢައްބާސީން ...\nއިނާޒް ޢަދުނާން މެއި 17, 2019 1\nއިމާމް އަޙުމަދު ބުނު ޙަންބަލް (ރަޙިމަހުﷲ) އެކަލޭގެފާނުގެ ޢާއިލާގެ ބޭފުޅުންގެ އަރިހުގައި ވަރަށް ގިނަގިނައިން އިމާމް ޝާފިޢީ (ރަޙިމަހުﷲ) ގެ ޢިލްމުވެރިކަމާއި، މާތްކަމާއި، ތަޤުވާވެރިކަމުގެ ވާހަކަ ދައްކަވައެވެ. އެއްދުވަހަކު އިމާމް އަޙުމަދު ...\nއިނާޒް ޢަދުނާން މެއި 15, 2019 0\nމިއީ ކިތައް އިނގިލިކަން ބުނެދީބަލާށެވެ!\nقاضي اياس بن معاوية ގެ ބުއްދިވެރިކަމާ ވިސްނުންތޫނުކަމުގެ ވާހަކަ ހަތަރުފަރާތަށް ފެތުރި މަޝްހޫރުވެގެންވެއެވެ. ޝަރީޢަތުގެ ގޮނޑިކޮޅުގައި އިށީންނެވުމަށްފަހު އެކަލޭގެފާނު ކުރައްވާ ފައިޞަލާތަކުން މީސްތަކުން ޙައިރާންކޮށްލައެވެ. އެކަލޭގެފާނުގެ ވަރަށް ގިނަ ފައިޞަލާތަކެއްގެ ވާހަކަ ...\nއިނާޒް ޢަދުނާން މެއި 13, 2019 0\nއެއްފަހަރަކު އަބޫބަކްރުއްޞިއްދީޤު ރަޟިޔަﷲ ޢަންހުގެ އަރިހަށް ވަގަކު ގެނެވުނެވެ. އޭނާ ވައްކަންކުރިކަން ސާބިތުވުމުން އޭނާގެ އަތް ކެނޑުމަށް އަބޫބަކްރުގެފާނު ޙުކުމްކުރެއްވިއެވެ. އެކަލޭގެފާނަކީ ނުހަނު ހިތްޕުޅުހެޔޮ އޯގާތެރި ބޭކަލެކެވެ. އެހިނދު ވަގުކަލޭގެ ދެންނެވިއެވެ. ...\nއިނާޒް ޢަދުނާން މެއި 11, 2019 0\nޤާޟީ ޝުރައިޙަކީ ތާބިޢީ ބޭކަލެކެވެ. އިސްލާމީ އުންމަތުގެ އެންމެ ހެޔޮވެގެންވީ ޤަރުނުގައި ޢަދުލާ އިންޞާފުން ޙުކުމްކުރެއްވުމުގެ އެންމެ ފުރިހަމަ ނަމޫނާ ދައްކަވާފައިވާ ޤާޟީއެކެވެ. އޭރުގެ މުސްލިމުންގެ މެދުގައި އަމާންކަމާއިތަނަވަސްކަމާއި ހަމަހަމަކަން ދެމިއޮތުމުގެ ސިއްރަކީ މިފަދަ ބޭކަލުންގެ ތެދުވެރި ...\nއިނާޒް ޢަދުނާން މެއި 9, 2019 0


vnews - TC aai Bengaluru bahdhalukuraa match kulheyne: FAM\nޓީސީއާއި ބެންގަލޫރު ބައްދަލުކުރާ މެޗު ކުޅޭނެ: އެފްއޭއެމް\nއެފްއޭއެމްގެ މައި އިދާރާ - ފޮޓޯ: ޓުވިޓާ\nއޭއެފްސީ ކަޕްގެ ޕްލޭއޮފްގައި ޓީސީ ސްޕޯޓްސް ކްލަބް އަދި އިންޑިއާގެ ބެންގަލޫރު އެފްސީ ބައްދަލުކުރާ މެޗް ތާވާލާ އެއްގޮތަށް ކުޅޭނެ ކަމަށް އެފްއޭއެމުން ބުނެފި އެވެ.\nވީސްޕޯޓްސް އަށް މައުލޫމާތު ދެއްވަމުން އެފްއޭއެމްގެ ޖެނެރަލް ސެކްރެޓަރީ ހުސައިން ޖަވާޒް ވިދާޅުވީ ޓީސީ އަދި ބެންގަލޫރު ބައްދަލުކުރާ މެޗު އަދި އޮތީ ކުޅޭ ގޮތަށް ކަމަށާއި، އެކަމާ ގުޅިގެން އޭއެފްސީއާ ވާހަކަ ދައްކާފައިވާ ކަމަށެވެ. އެގޮތުން އޭއެފްސީން ނިންމީ މެޗު އޮތް ތާރީހުގައި ކުޅެން ކަމަށްވެސް ވިދާޅުވި އެވެ.\nރާއްޖޭގައި ކުއްލި ހާލަތު އިއުލާންކުރުމާ ގުޅިގެން ބައެއް ފަރާތްތަކުން ވަނީ ބެންގަލޫރު ޓީމު ރާއްޖެ ނައުމަށް ގޮވާލާ ސޯޝަލް މީޑިއާގައި ކެމްޕޭނެއް ފަށާފަ އެވެ. މި ކެމްޕޭންގައި ބައިވެރިވާ ބޭފުޅުންގެ ތެރޭގައި އިދިކޮޅު ބައެއް މަޖިލިސް މެމްބަރުންވެސް ހިމެނެ އެވެ.\nއިންޑިއާގެ މިނިސްޓްރީ އޮފް އެކްސްޓާނަލް އެފެއާޒުން ވަނީ ބެންގަލޫރު ޓީމު ރާއްޖެއަށް ކުރުމަށް ހަަމަޖެހިފައިވާ ދަތުރު ފަސްކުރުމަށް ވެސް އަންގާފަ އެވެ. އެހެންކަމުން ބެންގަލޫރު ޓީމު މެޗު ކުޅުމަށް ރާއްޖެ އަންނާނެކަމާ މެދު މިހާރު ވަނީ ސުވާލު އުފެދިފަ އެވެ.\nރިޕޯޓްތައް ބުނާގޮތުން ބެންގަލޫރު ޓީމު ރާއްޖެ އައުމަށް ހަމަޖެހިފައިވަނީ މިއަދު ހަވީރެވެ.\nބެންގަލޫރު ޓީމަށް ރާއްޖޭގެ ދިފާއީ ބާރުން ސަލާމަތާ ރައްކާތެރިކަން ދޭނެ ކަމުގެ ފުރިހަމަ ޔަގީންކަން ސަރުކާރުން ވަނީ އޭއެފްސީ އަށް ދީފަ އެވެ.\nޓީސީ އަދި ބެންގަލޫރު ބައްދަލުކުރާ މެޗު އޮންނާނީ އަންގާރަ ދުވަހު ގަލޮޅު ރަސްމީ ދަނޑުގަ އެވެ.


ޕޮއިންޓް ޓު ޕޮއިންޓް ފައިބަރ ކަނެކްޓްވިޓީ ހިދުމަތްދޭނެ ފަރާތެއް ހޯދުން– އެމެންޑްމެންޓް 1\n23 އޮކްޓޯބަރ 2019, 04:00 އިއުލާން\nޕޮއިންޓް ޓު ޕޮއިންޓް ފައިބަރ ކަނެކްޓްވިޓީ ޚިދުމަތްދޭނެ ފަރާތެއް ހޯދުމަށް ކުރެވުނު ނަންބަރު: (A)DC-2019/246(16 އޮކްޓޯބަރ 2019) އިޢުލާނާއި ގުޅިގެން ދީފައިވާ މައުލޫމާތު ކަރުދާހުގެ ސަފްހާ ނަންބަރ7ގައިވާ އެނެކްސް2(ރިކުއަރމަންޓް) އިތުރުވެފައިވާ މައުލޫމާތު ކަރުދާސް މި އިޢުލާނާ އެޓޭޗް ކުރެވިފައިވާނެއެވެ.\nމި މަސައްކަތާއި ބެހޭގޮތުން އެއްވެސް ސުވާލެއްވާނަމަ އީމެއިލް ކުރައްވާނީ 2019 އޮކްޓޯބަރ 24 ވާ ބުރާސްފަތި ދުވަހުގެ 14:00 ގެ ކުރިން، [email protected] އީމެއިލް އެޑްރެހަށެވެ. މި އިޢުލާނު މިކޮމިޝަނުގެ ވެބްސައިޓް www.elections.gov.mv ގައި ޝާއިޢު ކުރެވިފައިވާނެއެވެ.\nބީލަން ހުޅުވުން އޮންނާނީ 2019 އޮކްޓޯބަރ 27 ވާ އާދީއްތަ ދުވަހުގެ 14:00 ގައި އިލެކްޝަންސް ކޮމިޝަން (ޕޯޓް ކޮމްޕްލެކްސް5ވަނަ ފަންގިފިލާ، ހިލާލީމަގު) ގައެވެ. ގަޑިޖެހުމަށްފަހު ހުށަހަޅާ ބީލަންތައް ބަލައިނުގަނެ އަނބުރާ ރައްދު ކުރެވޭނެއެވެ. ބީލަންތައް ހުންނަންވާނީ ސިޓީ އުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ޕްރޮޖެކްޓް ނަންބަރ، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ކޮންޓްރެކްޓަރުގެ ނަން ލިޔެވިފައި އޮންނަންވާނެއެވެ.


ޞިއްޙަތު.ކޮމް – الصفحة3– ޞިއްޙީ މައުލޫމާތުގެ ވެށި\nމާބަނޑު ދުވަސްވަރު ނޭވާ ކުރުވުން\nމާބަނޑު ދުވަސްވަރު ނޭވާކުރުވުމަކީ އާންމު ކަމެކެވެ. މާބަނޑު ވުމަށްފަހު ފުރަތަމަ3މަހާއި، އަދި ދެވަނަ3މަހުގެ ތެރޭގައި ވެސް ނޭވާކުރުވެ، ނޭވާލާން އުނދަގޫވުމަކީ ވެދާނެ ގޮތެކެވެ. ސަބަބު މާބަނޑު ދުވަސްވަރު ހަށިގަނޑަށް އޮކްސިޖަން ބޭނުންވާ މިންވަރު އިތުރުވާނެއެވެ. މިކަން (އޮކްސިޖަން އިތުރަށް ބޭނުންވާ ބޭނުންވުން) ހަށިގަނޑުން ހަމައަކަށް އަޅުވަނީ ތަފާތު ގޮތްތަކުންނެވެ. ބަލިވެއިނުމުން ޕްރޯޖެސްޓަރޯން ހޯރމޯން އިތުރުވުމުން، އޭގެ އަސަރު ސީދާ ފުއްޕާމެޔަށް ކުރާގޮތްވެއެވެ. އަދި ސިކުނޑީގައިވާ ނޭވާލުމަށް އެހީތެރިވެދޭ މަރުކަޒު ހީވާގިކޮށް ހަރަކާތްތެރި […]\nބުޅަލުގެ ޒަރީޢާއިން ފެތުރިދާނެ ބަލިތައް ބުޅަލުގެ ޒަރީޢާއިން ފެތުރޭ ބަލިތައް މާނަކުރެވެނީ ބުޅަލުގައި ނަޖިހުގައި އެކުލެވޭ ޖަރާސީމުތަކުގެ ސަބަބުން ފެތުރޭ ބަލިތަކަށެވެ. ބުޅަލުގެ ފުށުން އިންސާނުންނަށް ޖެހެނީ ވަރަށް މަދު ބަލިތަކެކެވެ. އެގޮތުން ޖެހޭ ބަލިތަކުގެ ތެރެއިން ވެސް އިންސާނުންގެ ފުރާނައަށް ނުރައްކާވާ ފަދަ ހާލަތްތަކެއް މެދުވެރިކުރުވަނީ އެންމެ ދެބަލީގެ ސަބަބުންނެވެ. އެއީ ރޭބީޒް އަދި ޓޮކްސޯޕްލާޒްމޯސިސް އެވެ. ބުޅަލުގެ ނަޖިހަކީ ވަރަށް ގިނަ ގައިންގަޔަށްއަރާ ބަލިތަކުގެ މަސްދަރަކަށްވުމަކީ އެކަށީގެންވާ ކަމެކެވެ. ބުޅަލުގެ ޒަރީޢާއިން ބަލިފެތުރިދާނެ ގޮތްތައް […]\n« ފަހަތަށް 123456ކުރިޔަށް »


Onion Soup Thayyaru kuraane goh\nއަނިއަން ސޫޕް ތައްޔާރުކުރާނެ ގޮތް\nމިއަދު މިގެނެސްދެނީ ވަރަށް މީރުކޮށް ތައްޔާރުކޮށްލެވޭ ފިޔާ ބޭނުން ކޮށްގެން ތައްޔާރު ކުރާ ސޫޕެއް ތައްޔާރު ކުރާނެގޮތެވެ. މިއީ ހަދާލަން ވަރަށް ފަސޭހަ ރަހަމީރު ބާވަތެކެވެ. މިއީ ޢާންމުކޮށް ގޭގައި ހަދާލަން ފަސޭހަ އެއްޗެއްގެ އިތުރުން ތަރުކާރީގެ ބާވަތްތައް ވެފައި ކޮންމެ ގެއެއްގައި ވެސް އާންމުކޮށް ހެދިދާނެ އެއްޗެކެވެ. އެހެންނަމަވެސް މީރުކޮށް ހެދޭނީ އަނިއަން ސޫޕު ތައްޔާރު ކުރާނެ ގޮތް އެނގިގެންނެވެ.\n4 ފިޔާ ( ވައްފޮއްޗަށް ކޮށާފައި)\n1 މޭޒުމަތީ ސަމުސާ ބަޓަރު\n3 ޖޯޑު ހުދު ސޯސް\n2 / 1 1 ސައިސަމުސާ މުގުރި އަސޭމިރުސް\nތަވާ އުދުންމައްޗަށް އުދާލާފައި ބަޓަރުކޮޅު އަޅާލާށެވެ. ބަޓަރުކޮޅު ދިޔާވީމާ ފިޔާއަޅާލާފައި ފިޔާކޮޅުރަތްކޮށްލާށެވެ. ދެން5 ޖޯޑު ފެން އަޅާލާފައި ކައްކާލާށެވެ. ރޯފިލާވަރަށް ކެކުނީމާ ބާކީ ބާވަތްތައް އެއްކޮށްފައި އުނދުންމަތިން ބާލާށެވެ.


މިހާރު ހަދަމުންދާ ބަނދަރުތަކާއި މަގުތައް އަހަރުގެ ނިޔަލަށް ނިމޭނެ - AO News\nމިހާރު ހަދަމުންދާ ބަނދަރުތަކާއި މަގުތައް އަހަރުގެ ނިޔަލަށް ނިމޭނެ\tޖުލާ 17, 2017 | އަޙްމަދު ޒާހިދު\tHomeމިހާރު ހަދަމުންދާ ބަނދަރުތަކާއި މަގުތައް އަހަރުގެ ނިޔަލަށް ނިމޭނެ ރާއްޖޭގެ އެކިކަންކޮޅުތަކުގައި ސަރުކާރުން ހަދަމުންދާ ބަނދަރުތަކާއި މަގުތަކުގެ މަސައްކަތް އަހަރު ނިމެންވާއިރަށް ނިމޭނެ ކަމަށް ހައުސިން މިނިސްޓަރ ޑރ. މުހައްމަދު މުއިއްޒު ވިދާޅުވެއްޖެއެވެ.\nއެމަނިކުފާނު ވިދާޅުވެފައިވަނީ ބަނދަރު ހެދުމުގެ 39 މަޝްރޫއެއް ކުރިއަށްދާ ކަމަށެވެ. އަދި މަގުހެދުމުގެ 13 މަޝްރޫއެއް ކުރިއަދާ ކަމަށްވެސް ވިދާޅުވެފައިވެއެވެ. މި މަޝްރޫއުތަކާ ބެހޭ ތަފްސީލެއް އެމަނިކުފާނު ދެއްވައިފައެއް ނުވެއެވެ.\nމިނިސްޓަރ ވިދާޅުވެފައިވަނީ ރައީސް ޔާމީން ގެންދަވަނީ ރާއްޖެ ތަރައްގީ ކުރެއްވުމުގެ މަސައްކަތް ވަރަށް ބާރަށް ކުރިއަށް ގެންދަވަމުން ކަމަށެވެ. އެގޮތުން އައްޑޫސިޓީގައި ސަރުކާރުންއަޅާ ޓާޝަރީ ހޮސްޕިޓަލުގެ މަސައްކަތްވެސް މިހާރު ބާރަށް ކުރިއަށްދާ ކަމަށް އެމަނިކުފާނު ވިދާޅުވިއެވެ.\nއައްޑޫސީޓީ އީސީސީ ހޮސްޕިޓަލަކަށް ބަދަލު ކުރުމުގެ މަސައްކަތް ހަވާލުކޮށްފައިވަނީ އެލިއާކޮންސްޓްރަކްޝަންއާއެވެ. އެތަނުން މިހާރު ގެންދަނީ އެތެރޭގެ ތަނބުތައް ޖަހައި ޝީޓް އެޅުމުގެ މަސައްކަތް ކުރަމުންނެވެ.\nޕޯސްޓު ކޮށްފައިވަނީ ޚަބަރު\tPost navigation\nPREVIOUS POST Previous post: އިސްލާމްދީނަށް ފުރައްސާރަކުރި ބިދޭސީ ޓީޗަރެއްގެ މައްސަލަ ބަލަން ފަށައިފިNEXT POST Next post: މަސީހުގެ އިތުބާރުނެތް ކަމުގެ ގަރާރުގައި ކުރިސޮއި ނަގަން އަންގައިފި


ހައި-ސްޕީޑް ފެރީ ނިޒާމްގެ ދަށުން ހޯރަފުށީގައި އަޅާ ފެރީޓާމިނަލްގެ...\nހައި-ސްޕީޑް ފެރީ ނިޒާމްގެ ދަށުން ހޯރަފުށީގައި އަޅާ ފެރީޓާމިނަލްގެ އަމަލީ މަސައްކަތް ފަށައިފި\nމި ޓަރމިނަލަކީ ދިވެހިރާއްޖެ ހައި-ސްޕީޑް ފެރީ ނިޒާމަކުން ގުޅާލުމަށް ފަރުމާކޮށްފައިވާ "އިންޓަރގްރޭޓެޑް ނޭޝަނަލް ޕަބްލިކް ފެރީ ނެޓްވޯރކް" މަޝްރޫޢުގެ ފުރަތަމަ ފިޔަވަހީގެ ދަށުން އިމާރާތްކުރާ ތަނެއް\n7 އޭޕްރިލް 2021 | ބުދަ 20:30\nހޯރަފުށީގައި އަޅާ ފެރީޓާމިނަލްގެ އަމަލީ މަސައްކަތް ފެށުން\nހއ. ހޯރަފުށީ ފެރީ ޓާރމިނަލްގެ ބިންގާ އަޅާ އަމަލީ މަސައްކަތް ފަށައިފިއެވެ.\nމި ރަސްމިއްޔާތުގައި އެމްޓީސީސީގެ ސީއީއޯ އާދަމް އާޒިމްއާއި އެމްޓީސީސީގެ އިސްވެރިންނާއި، ހޯރަފުށީ ދާއިރާގެ މެމްބަރު އަހުމަދު ސަލީމާއި، ހޯރަފުށީ ކައުންސިލްގެ ރައީސް މުހައްމަދު ވަހީދު ބައިވެރިވެވަޑައިގެންނެވިއެވެ.\nމި ޓަރމިނަލަކީ ދިވެހިރާއްޖެ ހައި-ސްޕީޑް ފެރީ ނިޒާމަކުން ގުޅާލުމަށް ފަރުމާކޮށްފައިވާ "އިންޓަރގްރޭޓެޑް ނޭޝަނަލް ޕަބްލިކް ފެރީ ނެޓްވޯރކް" މަޝްރޫޢުގެ ފުރަތަމަ ފިޔަވަހީގެ ދަށުން ޒޯން 1 (ހއ، ހދ، ށ) އަށް ފޯރުކޮށްދޭ ފުރަތަމަ ސްޕީޑް ފެރީގެ ހިދުމަތެވެ. ފުރަތަމަ ފިޔަވަހީގެ ދަށުން 41 ޓާރމިނަލެއް 41 ރަށެއްގައި ޤާއިމުކުރެވޭނެއެވެ. މި ނިޒާމް ފަރުމާކުރެވިފައިވަނީ ރާއްޖޭގެ އެއްރަށުން އަނެއް ރަށަށް ކަނޑުދަތުރުކުރުމުގައި މިހާރު ބޭނުން ކުރަމުންދާ ފެރީގެ ނިޒާމްގައި ހުރި މައްސަލަތައް ބަލައި، އެކަންކަމަށް ޙައްލު ލިބޭނެ އައު ނިޒާމެއްގެ ގޮތުގައެވެ.\nމިގޮތުން މިއައު ނިޒާމަކީ އެއްރަށުން އަނެއްރަށަށް ދަތުރުކުރަން މިހާރު ހޭދަވާ ވަގުތު ތިންގުނަ އަވަސްކޮށްދޭނެ ނިޒާމެކެވެ. އަދި މިނިޒާމްގައި ބޭނުންކުރާނެ ފެރީތަކަކީ ސީދާ މިކަމަށް ފަރުމާކޮށް އަލަށް ބަންނަ ފެރީތަކެވެ. މިފެރީތައް ބަނުމުގައި އިސްކަންދީފައިވަނީ ދަތުރުވެރިންނަށް ހިތްފަސޭހަ ދަތުރެއްކުރެވޭނޭ ގޮތަށެވެ. މިގޮތުން ފެރީގެ ސީޓާއި، ފަސެންޖަރުންގެ ކެބިން ފަރުމާކުރެވިފައިވާނީ މިފަދަ ދަތުރުތައްކުރުމަށް އެންމެ އެކަށޭނަ ގޮތަށެވެ. އަދި ހާއްސައެހީއަށް ބޭނުންވާ ފަރާތްތަކަށް ހާއްސަ އިންތިޒާމްތަކެއް މިފެރީތަކުގައި ޤާއިމްކުރެވޭނެއެވެ.\nރާއްޖޭގައި ދަތުރުފަތުރުގެ ހިދުމަތް ފޯރުކޮށްދޭ އެންމެ ބޮޑު ކުންފުނީގެ ހައިސިއްޔަތުން، އެމްޓީސީސީގެ މަގްސަދަކީ ހެޔޮ އަގުގައި ފަސޭހަކަމާއެކު ބޭނުންކުރެވޭ، ކަނޑާއި އެއްގަމުގެ ދަތުރުފަތުރުގެ ޚިދުމަތް ރައްޔިތުންނަށް ފޯރުކޮށްދޭ ކުންފުންޏެއް ގޮތުގައި ދެމިތިބުންކަމަށް އެމްޓީސީސީން ބުނެއެވެ.\nހޯރަފުށި އެމްޓީސީސީ އާދަމް އާޒިމް އަހްމަދު ސަލީމް


SunOnline: Thauleem bill faas kohffi: Memberun ge islaahu thah nuhimeni namaves vote dhin\nތައުލީމު ބިލު ފާސްކޮށްފި: މެމްބަރުންގެ އިސްލާހުތައް ނުހިމެނި ނަމަވެސް ވޯޓުދިން\nތައުލީމު ބިލަށް އިސްލާހުތަކެއް ގެންނަން ޖެހޭ ކަމަށް ފާހަގަކުރި ބައެއް މެމްބަރުން: އެ އިސްލާހުތައް ނުގެނައި ނަމަވެސް ބިލަށް ވޯޓުދިން —-\nތައުލީމާ ބެހޭ ބިލު ގިނަ ދުވަސްތަކެއް ވަންދެން މަޖިލީހުގެ ގައުމީ ތަރައްގީއާ ތަރިކައިގެ ކޮމިޓީގައި ދިރާސާ ކުރުމަށް ފަހު މާ ބޮޑު ބަދަލުތަކެއް ނުގެނެސް މިއަދު ބިލު ފާސްކޮށްފި އެވެ.\nމިއަދު އެ ބިލު ފާސްކޮށްފައި ވަނީ 55 މެމްބަރުންގެ ވޯޓާ އެކު އެވެ. ނުފެންނަ ކަމަށް އެއްވެސް މެމްބަރަކު ވޯޓު ދީފައި ނުވާއިރު ވޯޓުގައި 18 މެމްބަރުން ބައިވެރި ނުވެ އެވެ.\nމަޖިލީހުން މިއަދު ބިލު ފާސްކުރިއިރު ތައުލީމީ ދާއިރާގެ ގިނަ މީހުންގެ ކަންބޮޑުވުންތަކަށްވެސް ހައްލެއް ގެނެސްދީފައެއް ނުވެ އެވެ. އަދި ބިލު ހުށަހަޅައިގެން މަޖިލީހުގެ ތަޅުމުގައި މެމްބަރުން ފާޅުކުރި ކަންބޮޑުވުންތަކަށްވެސް ހައްލެއް ނުގެނެސްދެ އެވެ. ބިލުގައި ބޮޑަށް އިސްލާހު ކޮށްފައިވަނީ ބަހެއް ނުވަތަ އަކުރެއްގައި މައްސަލައެއް އުޅޭ ނަމަ އެކަމެވެ.\nކޮމިޓީއިން ގެނައީ ކޮން ބަދަލުތަކެއް!؟\nޖުމްލަ 10 ބާބު 47 މާއްދާގެ މައްޗަށް އެކުލެވޭ އެ ބިލަށް ކޮމިޓީއިން ގެނެސްފައިވަނީ މައިގަނޑު 21 އިސްލާހެކެވެ. އިސްލާހުތަކުގެ ތެރޭގައި ބޮޑަށް ހިމެނެނީ މާއްދާތަކުގެ ވަކި ވަކި އަކުރުތަކަށް ގެނެސްފައިވާ އިސްލާހުތަކެވެ.\nތައުލީމު ބިލު ދިރާސާ ކުރަން 15 ބައްދަލުވުމެއް ބާއްވައި 19 ގަޑިއިރު މެމްބަރުން ހޭދަކުރި ކަމަށް ކޮމިޓީ ރިޕޯޓުގައި ބުނެފައިވެ އެވެ.\nކޮމިޓީއިން ގެނެސްފައިވާ މައިގަނޑު ބަދަލުތަކުގެ ތެރޭގައި މުދައްރިސުން ރެޖިސްޓްރީކޮށް ލައިސަންސް ދިނުމަށް ފަސް މެމްބަރުންގެ ބޯޑެއް އެކުލަވާލުމާއި އެޑިއެކޭޝަން މިނިސްޓްރީގެ ދަށުން އެކުލަވާލާ އެ ބޯޑުގައި ހިމެނެންވީ ދާއިރާތަކުގެ މީހުން ކަނޑައެޅުން ހިމެނެ އެވެ.\nއޭގެ އިތުރުން ބިލުގެ މަގުސަދުތަކުގެ ތެރޭގައި ހިމެނޭ ބައެއް ކަންކަމަށް ބަދަލުގެނެސްފައިވެ އެވެ. އަދި ރެޖިސްޓްރީ ނުކޮށް ނުހިންގޭނެ ތައުލީމު ދޭ ތަންތަނުގެ ތެރެއަށް ގުރުއާން ކްލާސްތައް ހިމަނަން ބަދަލު ގެނެސްފައިވެ އެވެ.\nއޭގެ އިތުރުން ތައުލީމީ ނިޒާމުގައި ހިމެނެންޖެހޭ ކަންކަމުގެ އުސޫލީ ބައެއް ބަދަލުތަކުގެ ވާހަކަ ބަދަލުތަކުގެ ތެރޭގައި ހިމަނާފައިވެ އެވެ.\nކަންބޮޑުވުންތަކަށް ހައްލު ލިބުންތަ؟\nތައުލީމު ބިލަކީ އެބިލު މަޖިލީހަށް ހުށަހަޅައި އިބްތިދާއީ ބަހުސް މަރުހަލާގައިވެސް މަޖިލީހުގެ މެމްބަރުން ބޮޑެތި އިސްލާހުތަކެއް ގެންނަންޖެހޭ ބިލެއްގެ ގޮތުގައި ފާހަގަކުރި ބިލެކެވެ. އެގޮތުން ބިލުގައި ހުރި ހަމަނުޖެހޭ ކަންކަމާއި ބިލުގައި ހިމަނާފައި ހުރި ބައެއް ކަންކަމުގެ ސަބަބުން ތައުލީމީ ނިޒާމަށް އަންނާނެ ދަތިތަކުގެ ވާހަކަ މެމްބަރުން ފާހަގަ ކުރި އެވެ.\nމީގެ ކުރިން ޓީޗަރެއްގެ ގޮތުގައި މަސައްކަތް ކުރި މިހާރު އައްޑޫ މީދޫ ދާއިރާގެ މެމްބަރު ރޮޒައިނާ އާދަމް އެ ބިލުގެ އިބްތިދާއީ ބަހުސް މަރުހަލާގައި ވާހަކަ ދައްކަވަމުން ވިދާޅުވީ ރެޖިސްޓްރީ ނުކޮށް ޓީޗަރުންނަށް މަސައްކަތް ނުކުރެވޭނެ ކަމަށް ބިލުގައި ބުނެފައިވާއިރު ހުރިހާ ފަންނެއްގެ މީހުންނަކީ ޓީޗަރުން ނޫން ކަމަށެވެ. އެހެން ނަމަވެސް، ބައެއް ފަންނުތައް ދަސްކޮށް ދިނުމަށް ސުކޫލަތަކަށް ބައެއް ފަރާތްތަކުން ދާން ޖެހޭ ކަމަށާއި އެހެންވެ އެއަށް ޖާގަ ލިބޭގޮތަށް ބިލު އިސްލާހު ކުރަން ޖެހޭ ކަމަށް ރޮޒައިނާ ވިދާޅުވި އެވެ.\n"އެ މީހުންނަކީ އަޅުގަނޑުމެންނަށް ސްކޫލުތަކުގައި ކުދިންނަށް ފަންނު ދަސްކޮށްދިނުމަށް ހަމަ ވަރަށް މުހިންމު ވަސީލަތްތަކެއްގެ ގޮތުގައި ބޭނުންކުރެވިދާނެ ބައެއް. އެހެންވީމާ، މި ބިލުގެ ތެރެއިން، ފަންނީ މަސައްކަތް ދަސްކޮށްދޭ މީހުންނަށް ސްކޫލުތަކުގައި ގޮސް އެކަން ކޮށްދެވޭނެ އިންތިޒާމެއް ހަމަޖެހިގެންދާނެ ގޮތަކަށް ބިލު ބައްޓަންކުރުމަކީ އަޅުގަނޑު ދަންނަވާނީ ވަރަށްމުހިންމު ކަމެކޭ،" ތައުލީމު ބިލުގެ އިބްތިދާއީ ބަހުސް މަރުހަލާގައި ރޮޒައިނާ ވިދާޅުވި އެވެ.\nއެހެން ނަމަވެސް، ތައުލީމު ބިލު ދިރާސާކޮށް ނިމުނުއިރު އެކަމަށް ހައްލެއް ހޯދައިދީފައެއް ނުވެ އެވެ. ޓީޗަރުން ގޮތުގައި ރެޖިސްޓްރީކޮށްގެން ނޫނީ ސުކޫލުތަކުގައި ކިޔަވައި ނުދެވޭނެ ކަމަށް ބިލުގައި ވަނީ ބުނެފަ އެވެ. މިއަދު އެ ބިލު ފާސްކުރި އިރު މެމްބަރު ރޮޒައިނާ އާދަމް މަޖިލީހަށް ވަޑައެއް ނުގަންނަވަ އެވެ.\nއެ ބިލުގެ އިބްތިދާއީ ބަހުސް މަރުހަލާގައި ހެންވޭރު ހުޅަނގު ދާއިރާގެ މެމްބަރު ހަސަން ލަތީފު ވިދާޅުވީ ތައުލީމު ބިލުގެ 14 ވަނަ މާއްދާގައި މަޖުބޫރު ތައުލީމު ހަތަރު އަހަރާއި 16 އަހަރާއި ދެމެދުގެ ކޮންމެ ކުއްޖަކަށް ލާޒިމުވާނެ ކަމަށް ބުނެފައިވީ ނަމަވެސް އެކަން ނުކުރާ ބެލެނިވެރިންނާ ދޭތެރޭ އަޅާނެ ފިޔަވަޅެއް ބިލުގައި ހިމަނަން ޖެހޭ ކަމަށެވެ.\n"އެހެންނަމަވެސް އެކަން ނުކުރާ ބެލެނިވެރިންނާ ދޭތެރޭގައި އެޅޭނމެ ފިޔަވަޅުގެ ވާހަކައެއް މިއަކު ނެތް. އިއްޒަތްތެރި ރައީސް. އަޅުގަނޑު ހިތުން އެއީ ވަރަށް މުހިންމު ކަމެއް. ކަމެއް ލާޒިމުކޮށްފައި އެކަން ނުކުރީމާ ދެން ވާނެ ގޮތް އެއީ، ބިލުގެ ނުވަތަ ގާނޫނުން ހަދާގަވާއިދުތައް ދޫކޮށްލުމުގެ ބަދަލުގައި ގާނޫނުގައި ކަނޑައެޅިފައި އޮތުން." މެމްބަރު ހަސަން ލަތީފު ވިދާޅުވެފައިވެ އެވެ.\nނަމަވެސް ބިލު ކޮމިޓީއިން ދިރާސާކޮށް ނިންމައި މިއަދު ތަޅުމުން ފާސްކުރި އިރުވެސް އެ ކަންބޮޑުވުމަށް ހައްލެއް ހޯދައިދީފައެއް ނުވެ އެވެ. ކަންބޮޑުވުމަށް ހައްލު ނުގެނައި ނަމަވެސް ހަސަން ލަތީފު ވަނީ އެ ބިލަށް ވޯޓު ދެއްވާފަ އެވެ.\nއޭގެ އިތުރުން ތުޅާދޫ ދާއިރާގެ މެމްބަރު ހިސާން ހުސައިން ފާހަގަ ކުރެއްވި ކަންކަމަށްވެސް ބިލުގައި ހައްލު ހޯދައިދީފައެއް ނުވެ އެވެ. ހިސާން ވިދާޅުވީ ރާއްޖޭގައި ސުކޫލު ނެތް ރަށްރަށާއި އަދި ވަކި ގްރޭޑަކުން މަތިވުމުން ކިޔެވޭނެ ގޮތް ނެތް ރަށްރަށްވެސް ހިމެނޭ ކަމަށާއި އެހެންވީމަ އެ ރަށްރަށުގެ ކުދިންނަށް ވާންވީ ކިހިނެތްކަން ތައުލީމުގެ ބިލުން އެނގެން ޖެހޭ ކަމަށެވެ.\nހިސާން ވިދާޅުވީ އުމުރުން ހަތަރު އަހަރުން ފެށިގެން 16 އަހަރާއި ދެމެދުގެ ކުދިންނަށް ތައުލީމު ލާޒިމު ކުރާއިރު ރާއްޖޭގެ ބައެއް ރަށްރަށުގައި ސުކޫލު ނެތް ކަމަށެވެ. އަދި ބައެއް ރަށްރަށަކީ އުމުރުން ހަތަރު އަހަރުން ފެށިގެން 16 އަހަރާއި ހަމައަށް ތައުލީމު އުނގަންނައި ދޭނެ ސުކޫލުތައް ނެތް ރަށްރަށް ކަމަށްވެސް ހިސާން ވިދާޅުވި އެވެ. ނަމަވެސް ހިސާންގެ އެ ކަންބޮޑުުވުމަށްވެސް ބިލުން ހައްލެއް ހޯދައި ދީފައެއް ނުވެ އެވެ. އެކަމަށް ހައްލެއް ހޯދައި ނުދިނަސް ހިސާންވެސް ވޯޓި ދެއްވީ އެ ބިލު ފާސްކުރާށެވެ.


Mashvaraa thakugai, leaderun minivankuran amaazuhifaanan: MDP, Adhaalath | Mihaaru\nއެމްޑީޕީ އާއި އަދާލަތު ޕާޓީ ގުޅިގެން މިއަދު ބޭއްވި ޕްރެސް ކޮންފަރެންސްގައި ޝިފާޒާއި އަލީ ޒާހިރު ވާހަކަ ދައްކަވަނީ.\nމަޝްވަރާތަކުގައި ލީޑަރުން މިނިވަންކުރަން އަމާޒުހިފާނަން: އެމްޑީޕީ، އަދާލަތު\n27 ސެޕްޓެމްބަރ 2016 - 16:48 18 comments\nއެމްޑީޕީ އާއި އަދާލަތު ޕާޓީ ގުޅިގެން ބޭއްވި ޕްރެސް ކޮންފަރެންސެއްގައި އެމްޑީޕީގެ ނައިބު ރައީސް މުހައްމަދު ޝިފާޒް ވިދާޅުވީ ކޮމަންވެލްތު މިނިސްޓީރިއަލް އެކްޝަން ގުރޫޕް (ސީމެގް) ގެ ރަސްމީ އެޖެންޑާގައި ރާއްޖެ ހިމަނައި، އިސްލާހުކުރަން ހުށަހެޅި މުހިއްމު ކަންކަމުގެ ތެރޭގައި މަޝްވަރާކޮށްގެން ކަންކަމަށް ހައްލު ހޯދުން ހިމެނޭ ކަމަށެވެ. މަޝްވަރާކޮށްގެން، ސިޔާސީ ލީޑަރުން ޖަލުތަކުން ނެރެ، މިނިވަންކަމާ އެކު ސިޔާސީ މަސައްކަތުގައި އުޅޭވޭނެ މަގު ފަހިކޮށްދޭން ކޮމަންވެލްތުން ހުށަހަޅާފައިވާ ކަަމަށް ޝިފާޒް ވިދާޅުވި އެވެ.\n"ޖަލުގައި ސިޔާސީ ލީޑަރުން ނުހައްގުން ބަންދުކޮށްފައިވާ މައްސަލަ އާއި ނުހައްގުން ދައުވާކޮށް އެކިއެކި މަރުހަލާތަކުގައިވާ 1،700 މީހުން މިނިވަންކުރަން ބާރު އަޅާނެ ވާހަކަ މާކުރިން ވެސް ވާނީ ދަންނަވާފައި. މަޝްވަރާއެއްގައި މިކަންކަމަށް އަމާޒު ހިފާނަން،" އޭނާ ވިދާޅުވި އެވެ.\nކްރިމިނަލް ކޯޓުގެ އިސް ގާޒީ އަބްދުﷲ މުހައްމަދު ހައްޔަރުކުރި މައްސަލާގައި ކުރީގެ ރައީސް އަދި އެމްޑީޕީގެ ރައީސް މުހައްމަދު ނަޝީދަށް 13 އަހަރުގެ ޖަލު ހުކުމެއް އިއްވާފައިވާއިރު އަދާލަތު ޕާޓީގެ ރައީސަށް ވަނީ 12 އަހަރުގެ ހުކުމެއް އިއްވައިފަ އެވެ. އަދި ކުރީގެ ޑިފެންސް މިނިސްޓަރުގެ މައްޗަށް 11 އަހަރުގެ ހުކުމެއް ވަނީ އިއްވައިފަ އެވެ.\nޝިފާޒް ވިދާޅުވި ގޮތުގައި ސިޔާސީ ޕާޓީތަކުން ކަނޑައަޅާ މަންދޫބުންނަށް ރިޔާސީ އިންތިހާބުގައި ބައިވެރިވެވެން ޖެހޭނެ އެވެ. ލީޑަރުންނަށް ބައިވެރިވެވޭ މިނިވަން އިންސާފުވެރި އިންތިހާބެއް ބާއްވަން ވެސް މަޝްވަރާ އިން މަގުފަހިވާ ގޮތަށް ކަންކަން ހަމަޖައްސަން ވެސް މަސައްކަތް ކުރާނެ ކަމަށް އޭނާ ވިދާޅުވި އެވެ.\nމަނީ ލޯންޑެރިން އާއި ކޮރަޕްޝަނާ ގުޅޭ ބައިނަލްއަގުވާމީ ތަހުގީގެއް ހިންގުމާއި ރައްޔިތުންނަށް ގެއްލުވާލާފައިވާ ހިޔާލުފާޅުކުރުމާއި ނޫސްވެރިކަމުގެ މިނިވަންކަން ކަށަވަރުކުރަން ބާރުއަޅާނެ ކަމަށް ވެސް ޝިފާޒް ވިދާޅުވި އެވެ.\nއަދާލަތު ޕާޓީގެ ނައިބު ރައީސް އަލީ ޒާހިރު ވިދާޅުވީ މަޝްވަރާ ބައްޓަންކުރަން ޖެހޭ ގޮތް ވެސް ސީމެގުން މިފަހަރު ވަނީ ވަރަށް ސާފުކޮށް ބަޔާންކޮށްދީފައި ކަމަށެވެ. ހާއްސަގޮތެއްގައި މަޝްވަރާތަކަކީ ސަރުކާރަށް ވަގުތު ހޯދައިދޭން ދޭ ލައިސަންސެއް ނޫން ކަމަށާއި ނަތީޖާ ނެރެވެން ޖެހޭނެ ކަމަށް ސީމެގުން ބުނެފައިވާ ކަމަށް އަލީ ޒާހިރު ވިދާޅުވި އެވެ.\n"މި މަޝްވަރާތަކުގެ ނަތީޖާއެއްގެ ގޮތުން ރާއްޖޭގެ ހުރިހާ ސިޔާސީ ފަރާތްތަކަށް ސިޔާސީ މައިދާނުގައި ހަރަކާތްތެރިވުމުގެ ފުރުސަތު އޮންނަން ޖެހޭނެ ކަމާއި ހަމައެހެންމެ ރިޔާސީ ލީޑަރުންނަށް ވާދަކުރެވުމާއި މިހެން ގޮސް ވަރަށް ގިނަ ކަންކަމަށް މަގުފަހިވާގޮތަށް މަޝްވަރާކުރަން ސީމެގުން އެދިފައި ވަނީ،" އަލީ ޒާހިރު ވިދާޅުވި އެވެ.\nއޭނާ ވިދާޅުވި ގޮތުގައި ސަރުކާރާ އެކު މަޝްވަރާކުރަން އަދާލަތުން އޮތީ ތައްޔާރަށެވެ. އެހެން ފަހަރުތަކެކޭ ހިލާފަށް، ސަރުކާރުން އިހްލާސްތެރިކަމާ އެކު މަޝްވަރާ ކުރިއަށް ގެންދާނެ ކަމަށް އުއްމީދުކުރައްވާ ކަމަށް އޭނާ ވިދާޅުވި އެވެ.\n"ކޮމަންވެލްތު އެކަންޏެއް ނޫން. އދ. އިން މީޑިއޭޓްކުރި މަޝްވަރާ ކުރިއަށް ގެންދަން މި އޮތީ ގޮވާލާފައި. ކޮންމެ ފަހަރަކު ސަރުކާރުން ހީކޮށްގެން ނުވާނެ ކޮންމެވެސް ދަޅައެއް ދައްކައިގެން އިތުރު ދުވަސްތަކެއް ހޯދައި ރައްޔިތުންނަށް އަނިޔާވެރިވެ ކަންކަން ކުރުމުގެ ފުރުސަތު ލިބޭނެ ކަމަށް. އަބަދު އޮޅުވާލައިގެން ދޮގު ހަދައިގެން ސަރުކާރަކަށް ނުހިފެހެއްޓޭނެ،" އަލީ ޒާހިރު ވިދާޅުވި އެވެ.\nމަޝްވަރާތައް އަވަހަށް ފަށަން އެދި އެމްޑީޕީ އާއި އަދާލަތު ޕާޓީން ވަނީ ރައީސް އޮފީހަށް ސިޓީ ފޮނުވައިފަ އެވެ. އެކަމަކު މަޝްވަރާތަކުގައި ބައިވެރިވާނެ މަންދޫބުން ދެ ޕާޓީއަކުން ވެސް އަދި ކަނޑައެއް ނާޅަ އެވެ. ނަމަވެސް މަޝްވަރާގައި ބައިވެރިވާނެ ބޭފުޅުންގެ ނަންތައް ފޮނުވައި ދިނުމަށް އެމްޑީޕީ އާއި އަދާލަތު ޕާޓީގެ ކިބައިން ސަރުކާރުން މިހާރު ވަނީ އެދިފަ އެވެ.\nމަޝްވަރާތައް އަލުން މި ފަށަނީ ސީމެގުގެ ރަސްމީ އެޖެންޑާގައި ރާއްޖެ ހިމަނައި ދެން އިސްލާހު ނުވެއްޖެ ނަމަ ކޮމަންވެލްތުން ރާއްޖެ ސަސްޕެންޑް ކުރަން ވިސްނާނެ ކަމުގެ އިންޒާރު ދީ އަދި ރާއްޖޭގެ ސިޔާސީ ޕާޓީތަކުން މަޝްވަރާކޮށް ހައްލު ހޯދުމަށް އަންގާފައި ވަނިކޮށެވެ. އެއްވެސް ޝަރުތަކާ ނުލާ މަޝްވަރާގެ މޭޒު ދޮށަށް ދާން ސީމެގުން ވަނީ ސަރުކާރާއި އިދިކޮޅު ފަރާތްތަކަށް ވެސް ގޮވާލައިފަ އެވެ. ސިޔާސީ މަސްރަހު ފިނިކުރުމަށް މަޝްވަރާތައް ފެށީ މިދިޔަ އަަހަރު މެދު ތެރޭގަ އެވެ. އެކަމަކު، ޖަލަށް ހުކުމްކޮށްފައި ތިބި އިދިކޮޅު ލީޑަރުން މަޝްވަރާތަކުގެ ކުރިން ދޫކޮށްލަން އިދިކޮޅު ފަރާތްތަކުން ކުރި ޝަރުތައް ސަރުކާރުން އެއްބަސް ނުވުމުން މިހާތަނަށް އެ މަޝްވަރާތައް ފެށޭ ގޮތެއް ނުވެ އެވެ. އދ.ގެ މަންދޫބު ތަމްރަތު ސެމިއުލް ބައިވެރިވެވަޑައިގެން، އެކި ފަރާތްތަކާ ވަކިވަކިން ބައްދަލުކޮށް، މަޝްވަރާތައް ފަށަން މަސައްކަތް ކުރައްވާފައި ވިޔަސް، އެކަމުގައި އަލިމަގެއް ފެނިފައެއް ނުވެ އެވެ.\nއިތުރު ލިޔުންތައް އެމްޑީޕީ ދިވެހި ސަރުކާރު އިދިކޮޅު ފަރާތްތައް އަދާލަތު ޕާޓީ ސިޔާސީ މަޝްވަރާތައް މޯލްޑިވްސް ޔުނައިޓެޑް އޮޕޮޒިޝަން ސީމެގް ކޮމަންވެލްތު ރާއްޖެ-ކޮމަންވެލްތު


UTF aa gulhey suvaalah Imran javaabeh nudhevvi\nއުތުރު ތިލަފަޅު (ޔޫޓީއެފް) ގެ އެއްބަސްވުމާ ގުޅޭ ގޮތުން މިއަދު މަޖިލީހުގައި ހޯމް މިނިސްޓަރު އިމްރާން އަބްދުﷲ ޖަވާބެއް ނުދެއްވި އެވެ.\nމަޖިލީހުގައި މިއަދު މާވަށު ދާއިރާގެ މެމްބަރު މުހައްމަދު ސައީދު ވަނީ މިނިސްޓަރު އިމްރާނަށް ސުވާލު ކުރިމަތި ކުރުވައި ޔޫޓީއެފް އިންޑިއާއަށް ދިނުމާ ގުޅޭ ގޮތުން އެއްވެސް މަޝްވަރާ ކޮށްފައި ވޭތޯ އައްސަވާފަ އެވެ. ނަމަވެސް އެ ސުވާލަށް އިމްރާން ޖަވާބެއް ނުދެއްވި އެވެ.\nއުތުރު ތިލަފަޅުގެ އެއްބަސްވުމާ ގުޅޭ ގޮތުން މިދިޔަ ހަފްތާގައި ވެސް މަޖިލިސް ތެރެއިން ސައީދު އިމްރާނާ ސުވާލު ކުރެއްވި އެވެ. އެ ދުވަހު ސައީދުގެ ސުވާލު ސާފު ނުވާ ކަމަށް ވިދާޅުވެ އިމްރާން ޖަވާބެއް ނުދެއްވަ އެވެ. އަދި އަލުން އެ ސުވާލު ކުރުމުގެ ފުރުސަތު ވެސް މަޖިލީހުގެ ރިޔާސަތު ނުދެވެ.\nސައީދު މިދިޔަ ހަފުތާ ވިދާޅުވީ އޭނާގެ ސުވާލަށް މިނިސްޓަރު ޖަވާބު ނުދެއްވި ނަމަވެސް މިނިސްޓަރާ މަޖިލީހުގެ ސައި ކޮޓަރިން ބައްދަލުވެ، "ޕޮލިޓިކްސްގައި އޮންނާނީ މިކަހަލަ ގޮތަކަށޭ" ވިދާޅުވެ ސުވާލަށް ނުސީދާ ޖަވާބެެއް ދެއްވި ކަމަށެވެ.\nޔޫޓީއެފްގެ އެއްބަސްވުުމުގެ ދަށުން ސިފައިންގެ ކޯސްޓްގާޑް ބަނދަރަކާއި ޑޮކްޔާޑެއް އިންޑިއާއިން ތަރައްގީ ކުރާނެ އެވެ. އެތަން އިންޑިއާއިން ތަރައްގީކުރި ނަމަވެސް އެ ތަނުގައި އިންޑިއާ ސިފައިން ނުތިބޭނެ ކަމަށް ދިވެހި ސަރުކާރުން ބުނެއެވެ. ނަމަވެސް އިދިކޮޅުން ބުނާ ގޮތުގައި ޓެކްނީޝަނުން ފަދަ އެކި ނަންނަމުގައި އެ ތަނުގައި އިންޑިއާ ސިފައިން ގާއިމުވެގެން ތިބޭނެ އެވެ.\nޔޫޓީއެފްގެ އެއްބަސްވުން ހާމަ ކުރަން އިދިކޮޅުން މީގެ ކުރިން ވެސް ގޮވާލައިފައި ވެއެވެ. ނަމަވެސް ނަމަވެސް ކުރީގެ ސަރުކާރުތަކުން ވެސް އެފަދަ ބައެއް މުހިއްމު އެއްބަސްވުންތައް ހާމަކޮށްފައި ނުވާ ކަމަށް ވިދާޅުވެ އެއްބަސްވުން ސިއްރު ކުރުން ރައީސް އިބްރާހިމް މުހައްމަދު ސޯލިހު ވަނީ ދިފާއު ކުރައްވައިފަ އެވެ. އަދި މަޖިލީހުގެ ރައީސް މުހައްމަދު ނަޝީދު ވެސް ވިދާޅުވީ އެއްބަސްވުން މަޖިލީހާ ވެސް ހިއްސާކުރާކަަށް ނުޖެހޭ ކަމަށެވެ.\nރައްޔިތުންގެ މަޖިލިސް އިމްރާން އަބްދުﷲ މިނިސްޓްރީ އޮފް ހޯމް އެފެއާޒް + އުތުރު ތިލަ ފަޅު\nއިންޑިއާ އައުޓް ހަރަކާތް ނުބޭއްވޭނެކަން އަންގައިފި


(10 ޖޫން 2019 އާ ގުޅޭ)\nމަންހާއަށް ބޭނުންވާ ބޭނުންވުމަކީ ހިތަށްވުރެ ހަށިގަނޑާ ގުޅިފައިވާ އެނދުންވެރި ކަމަކަށް ވެދާނެތީ ދާއިން ޖެހިލުންވެއެވެ. އަނެއްކޮޅުން ޒާރާގެ އުޅުމަށް އަންނަ ކުދި ކުދި ބަދަލުތަކުން އޭނަ ހުންނަނީ ވަރަށްވެސް އުފަލުންނެވެ. އެކަމާވެސް ގުޅިފައިވަނީ މަންހާއާއި ކަމަށްވެފައި ޒާރާއަށް ހަގީގަތް އެނގުމުން މަންހާދެކެ އިތުރަށް ލޯބިވާނެކަމަށް ދާއިން އަބަދުވެސް ހީކުރެއެވެ.\n"ދާއިން......" މަންހާގެ އަޑުއިވުމުން ދާއިން އޭނައަށް ބަލާލިއެވެ. އެހިނދު އަތުން އިޝާރާތް ކޮއްލަމުން އޭނަގެ ކައިރިއަށް އައުމަށް މަންހާ އެދުނެވެ. މާގިނަ ވާހަކަތަކެއް ނުދެކެވުނު ކަމުގައި ވިޔަސް އެދެމެދުގައި ދުރުކަމެއް ނުވެއެވެ. މަންހާ އޭނަގެ އަތުގައި އޮތް ރީތި ބޮއްޔެއް ދާއިންއަށް ދައްކާލިއެވެ.\nވަގުތު ހިނގާލެއް ލަސްހެން ހީވިނަމަވެސް ރޭގަނޑުގެ ހަތެއް ޖަހަންދެން މަންހާ ދާއިން އާއިއެކު އުޅުނީ އެއްވެސް ފޫހިކަމެއް ނެތިއެވެ. ހަތެއްޖެހުމާއިއެކު ރޭގަނޑު ކެއުން ކޮޓަރިއަށް ގެނެސް ދިނުމަށް ދާއިން އެނދުނެވެ. ގޮނޑީގައި ޓީވީ ބަލަން އިން މަންހާގެ ގާތަށް ދާއިން އައެވެ. އަދި އަތްދިއްކޮލުމާއިއެކު މަންހާ އެއަތުގައި ހިފަމުން ގޮނޑިން ތެދުވިއެވެ. ދާއިން މަންހާ އަނބުރާލަމުން ކަހަލަ ގޮތަކަށް ހަމައެގޮނޑީގައި އޭނަ އިށީނދެ އޭނަގެ އުނގުގައި މަންހާ ބައިންދައިފިއެވެ. ބޮޑު ގޮނޑިއަކަށްވެފައި ދާއިންނަށް ހަމަޖެހުލުމަށް އެއްވެސް ދައްޗެއް ނުވިއެވެ. އޭނަގެ އަތުގެ ތެރޭ މަންހާ ބާއްވާލިއެވެ. ގޮނޑީގެ އަތްގަނޑުގައި މަންހާގެ ދެފައި އަޅުވާލައިގެން އޮތްއިރު އޭނަގެ ނަޒަރުވަނީ ދާއިންގެ މޫނަށް ހުއްޓިފައެވެ. މަންހާގެ ކަނދުރާ އާއި ގޮނޑީގެ އަތްގަނޑާއި ދޭތެރޭގައި ދާއިންގެ އެއްއަތް އޮތްއިރު އަނެއްއަތްވަނީ މަންހާގެ އަތުގެ އިނގިލިތަކާއި ގުޅި ލާމެހިފައެވެ. މަންހާއަށް ދާއިންގެ އެފަދަ ހަރަކާތްތައް ވަނީ ފެނިފައިކަމަށްވާތީ ދާއިން ބޭނުންވެގެން އުޅޭކަމެއް އޭނައަށް ނަގައިގަންނާކަށް އުނދަގުލެއް ނުވިއެވެ. އެހެންވެ ދާއިންއަށް ފުރުޞަތުދެމުން އެދެލޯމަރާލިއެވެ.\nމަންހާގެ ހަށިގަނޑަށް ކުޑަނަމަވެސް ލޮޅުމެއް އަރައިގެންދިޔައީ އޭނަ ލާފައިވާ ޓޮޕްކޮޅުގެ ދޭތެރެއިން އެއްވެސް ހުރަހަކާއި ނުލާ ދާއިންގެ އަތްތިލަ ބަނޑުގައި ބީހިލުމުންނެވެ. ދާއިން މަންހާގެ ބަނޑު ހާމަކޮއްލުމާއިއެކު ބޮސްދިނެވެ. އެހިނދު އޭނަގެ ފަހަތުން ބޮލުގެ އިސްތަށިތަކުގެ ތެރެއަށް މަންހާގެ އިނގިލިތަށް މަހާލެވިގެން ދިޔަކަން އެނގުނެވެ. އަދި އެއަތުގައިވާ ބާރު އިޙްސާސް ކުރެވިގެންދިޔައެވެ. ދާއިން މަންހާގެ ގައިގާ ފިރުމަމުން ބޮސްދެމުން ދިޔައީ ދުވަހަކުވެސް މީހަކު އޭނަގެ ގައިގާ ބީހިފައިނުވާފަދަ ގޮތަކަށެވެ. އިސްތަށިގަނޑު ހުޅިއެއްހެން އޮޅާލާފައި ޖަހާފައި އިން ދިގު ދަޑިކޮޅުވެސް ދާއިން ނައްޓާލަމުން މަންހާގެ އިސްތަށިގަނޑު ދޫކޮއްލިއެވެ. ގޮނޑީގެ އަތްގަނޑުން ބޭރަށް މަންހާގެ އިސްތަށިގަނޑު ދޫވެ ބައެއްއިސްތަށިތައް ނަށަންފެށިއެވެ.\n"މިހާރު ކާއެއްޗެހި ގެންނަން އުޅޭނެ....." މަންހާއަށް ބުނެލެވުނެވެ. އެގޮތަށް ދާއިންގެ ބީހުންތައް ކިތަންމެ ފަހަރަކު އިޙްސާސް ކުރެވިއްޖެއެވެ. އެހެންނަމަވެސް އެންމެ ބޭނުންވާ ވަގުތު ދާއިން އޭނަ އާއި ދުރަށް ދާންޖެހެއެވެ. އެހެންވާން މަންހާ ބޭނުންނުވީއެވެ. އެފަދަވަގުތެއްގައި ފަހަރެއްގައި އޭނައަށް ދާއިންގެ ހަށިގަނޑުން ދޫކޮއްނުލެވިދާނެތީ ކަންބޮޑުވެފައިވެއެވެ.\n"ދޮރުގަ ޓަކި ޖެހީމަ އެނގޭނެ......ހުއްދައަކާއި ނުލާ ދޮރެއް ނުހުޅުވާނެ..........މަންހާ ކަންބޮޑުވަނީ ކޮންކަމާތަ" ދާއިން މަންހާގެ މޫނު އެއްއަތުން ހިފަހައްޓާލަމުން އަހާލިއެވެ. އޭގެ ޖަވާބެއްގެ ގޮތުގައި މަންހާ ދާއިންގެ މޫނުގެނެސް އޭނަގެ މޫނުގައި ޖައްސާލިއެވެ. މަންހާގެ ފަރާތުން އެފަދަ އިޝާރާތެއް ދާއިންއަށް މިނޫނީ ނުފެނެއެވެ. ދާއިން މަންހާގެ ފިނިފެންމަލެއްގެ ފިޔައެއްފަދަ ރީތި ދެތުންފަތުގައި ލޯބިކޮއްލިއެވެ.\nކޮޓަރީގެ ދޮރުގައި ޓަކިޖެހިއިރުވެސް މަންހާ އާއި ދާއިން ތިބީ މަސްތީ ސަމާސާ ކުރުންތަކުގެތެރެއަށް ގެއްލިފައެވެ. އެކަކުވެސް އަނެކަކާއި ދުރަށް ދާން ބޭނުންނުވެފައެވެ. އެހެންނަމަވެސް ދާއިންގެ އުނގުން މަންހާ ތެދުވުމާއިއެކު އޭނަ ގޮސް ކޮޓަރީގެ ދޮރު ހުޅުވާލައިފިއެވެ. ކޮޓަރީގެ އަރިމަތީގައި ހުރި މޭޒެއްގެ މަތީ ކާއެއްޗެހި އަތުރާފައި ހުރި ޓްރޭ ބެހެއްޓުމާއިއެކު އެމީހާ ނުކުމެގެން ހިނގައްޖެއެވެ. ދާއިން އާއި މަންހާއަށް އެއްވެސް ސަމާލުކަމެއް ނުދީއެވެ. އެފަދަ ވަގުތެއްގައި މީހަކު ވަންނާތީ ކަންބޮޑުވެފައި ހުރި މަންހާއަށް ހިތްހަމަޖެހުން ލިބުނެވެ.\nދާއިން އޭނަގެ ހަށިގަނޑުގައިވާ ފަހަރަކު އަންނައުނެއް ބާލަމުން ގޮސް ފާހާނާވަނެވެ. މަންހާ ހަދަންވީ ގޮތެއް ނޭގިގައި ކޮޓަރީގެ މެދުގައި ފާހާނާއަށް ބަލަން ހުއްޓެވެ. ފާހާނާގެ ފެންމާގަނޑު ދޫވި އަޑުއިވި، ކުޑަހިނދުކޮޅެއްގެ ތެރޭ ދާއިން މަންހާއަށް ގޮވާލިއަޑުއިވުނެވެ. އަވަސް ފިޔަވަޅުގައި ގޮސް ފާހާނާއަށް ވަތް މަންހާއަށް ތެމެމުންދިޔަ ދާއިން ފެނި ކުއްލިއަކަށް އަނެއްފަރާތަށް އެނބުރެވުނެވެ.\n"ކީއްވެތަ ތިހާ ލަދުގަންނަނީ.........ތީ މަގޭ އަންބަކަށްވާއިރު އަހަރެން މީ މަންހާގެ ފިރިމީހާއެއްނު......މިކޮޅަށް އެނބުރިލަ ބަލަ" ތެމިފައިހުރި ދާއިން އައިސް މަންހާގެ ފުރަގަހުން އޭނަގެ ކަންފަތްކައިރީ މަޑުމަޑުން ބުނެލިއެވެ. މަންހާއަށް ލަދުންގޮސް ދެއަތުގެ ތެރޭ މޫނުފޮރުވާލެވުމާއިއެކު ދެފަރާތަށް ބޯހޫރުވާލީ ނުކެރޭނެއޭ ބުނާފަދަ ގޮތަކަށެވެ. ދާއިންގެ ލުއި ލުއި މަސްތީ ހުނުމުގެ އަޑު އިވިގެންދިޔައެވެ. އޭނަ މަންހާގެ އިސްތަށިގަނޑުއެއްފަރާތްކޮއްލުމަށްފަހު އެދޮންކަނދުރާގައި ބޮސްދިނެވެ. ދާއިންގެ ހަށިގަނޑުގެ ފިނިކަން މަންހާއަށް އިޙްސާސް ކުރެވުނު ހިނދު ކުރިއަށްވުރެވެސް ބޮޑަށް ދެލޯމަރާ ބާރުކޮއްލެވުނެވެ. ދާއިން މަންހާ އޭނައާއި ދިމާލަށް އަނބުރާލިއެވެ. އަދި އަނެއްކާވެސް ހީލިއެވެ. މިފަހަރު އެހީލުން ދިގުދެމިގެން ދިޔައެވެ.\n"މަންހާ.........އަހަރެންގެ މޫނަށް ބަލާލަބަލަ.........ޕްލީޒް.........." ދާއިންގެ އެހިތްގައިމު ފިރިހެންވަންތަ އަޑުގައި ހަރުލާފައިވި އާދަޔާއި ހިލާފު މަސްތުކަން މަންހާއަށް އިޙްސާސް ކުރެވުނެވެ. މަޑުމަޑުން ދެއަތްތިލަ ދުރުކޮއްލަމުން މަންހާ ދާއިންއަށް ބަލާލިއެވެ.\n"ޔޫ ލުކް ބިއުޓިފުލް......." ދާއިން މަންހާ ގެނެސް އެހަށިގަނޑާއި ޖައްސާ ބާރުކޮއްލަމުން ބުނެލިއެވެ. އެހިނދު ދާއިންގެ މޭގައި މޫނު ފޮރުވާލިއެވެ. މަޑުމަޑުން ފަހަތަށް ދިޔަ ދާއިން އާއިއެކު މަންހާވެސް ހިނގަމުންދިޔައެވެ. ފެންމާގަނޑުން އޮހިގަތް ފެންތިކިތަށް މަންހާގެ ހަންއޮމާން ދޮން ހަށިގަނޑުގައި ޖެހުމާއިއެކު އަދިވަކިން ބޮޑަށް ދާއިންގެ ގައިގާ އޮޅުލައިގަތެވެ. ދާއިންގެ ލޯބިކުރުންތަކާއި ހިތްއަވަސްކުރުވާ ބީހުންތަކުން މަންހާއަށް ހީވީ މުޅިން އެހެން ދުނިޔެއެއްގައި އުޅެވޭހެންނެވެ.\nދާއިންގެ އަތުގެތެރެއަށް ލައިގެން ގެނެސް އެނދުގައި ބާއްވާލި ގޮތް ދުވަހަކުވެސް މަންހާގެ ހަނދާނަކުން ނުފިލާނެކަން ގައިމެވެ. ދެހަށިގަނޑުގައި ހުޅުނުފަޅާ އަލިފާނެއް ރޯވެގެންދިޔައެވެ. މަންހާގެ ދުލުން ދާއިން ދެކެ ލޯބިވާކަން ހާމަ ކުރީ ކިތަށް ސަތޭކެ ފަހަރަކު ކަމެއް ނޭގެއެވެ. އެހެންނަމަވެސް އޭގެ ޖަވާބުގައި ދާއިންގެ ދުލުން ނުކުތީ މަންހާގެ ނަމެވެ. މުޅި ކޮޓަރިއަށްވެސްވަނީ ދިލަ އާތްވަކާއި މަސްތުކަމެއް ވެރިވެފައެވެ. މާނޭވާލަމުން ދިޔަ ދާއިންގެ އަތްމަތީގައި މަންހާ އޮތެވެ. އަވަސް އަވަހަށް ފައިކޮޅުގައި އޮތް ބެޑްޝީޓުގެ އެހީގައި ހަށިގަނޑު ނިވާކޮއްލި މަންހާ ދާއިންއަށް ބަލާލިއެވެ. ދާއިންގެ ދެލޯވަނީ މެރިފައެވެ. އެހެންނަމަވެސް މުޅި ރޭވޭތުވެގެން ދިޔައީ އެފަދަ ހާލެއްގައެވެ. ނޭވާ ހިނދެން ގާތްވުމާއިއެކު ހަމަނޭވާލާން ފުރުޞަތުދެމުންނެވެ. ވަރުބަލިކަމެއްނެތިއެވެ. މަންހާ އާއި ދާއިން ހޯދަމުންދިޔަ އަރާމާއި އުފަލަށް ނިމުމެއްނުވާކަހަލައެވެ.\nފަތިހު ހަތަރެއް ޖަހާލާކަން ހާއިރެވެ. ކުޑަކޮށް ނިދިފައި ހޭލެވުނު މަންހާ ދާއިންއަށް ބަލާލިއެވެ. ނިދިފައި އޮތްއިރުވެސް އެމޫނުގައިވަނީ ލުއި ހިނިތުންވުމެކެވެ. މަންހާގެ ހިތަށް ހަމަޖެހުން އެހިނިތުންވުން ގެނުވިއެވެ. ދާއިންގެ ހިތްހަމަޖައްސާދެވުނު ކަމުގެ އިޙްސާސް އޭނައަށް ކުރެވިގެންދިޔައެވެ. މަޑުމަޑުން ދާއިންގެ މޫނާ ގާތްވެލާފައި އެތުންފަތުގައި ބޮސްދިނެވެ. އަދި ދާއިންގެ އަތުގެ ތެރެއިން މަޑުމަޑުން ތެދުވިއެވެ. މަންހާ ސިއްރު ފިޔަވަޅުތަކެއް އަޅަމުންގޮސް ފާހާނާއަށްވަނެވެ. ފާހާނާގެ ލޯގަނޑުން އޭނަގެ މޫނު ބަލާލިއެވެ. އަދި ދެކޯތާފަތާއި ތުންފަތުގައި އަތްލެވުނެވެ. އިރުކޮޅަކު އެހެން ހުރުމަށްފަހު ބިލިނގާއަށް އެރި އިސްކުރު ދޫކޮއްލިއެވެ. އަދި ބިލިނގާގައި ހަށިގަނޑު ދަމާލަމުން ކަނދުރާ ޖައްސާލައިގެން މައްޗަށް ނަޒަރު ހުއްޓާލައިގެން މަންހާ އޮތެވެ. އޭނަ ވިސްނަމުންދިޔައީ ދާއިން އާއި އެދެމެދުގައި ހިނގާދިޔަ ކަންތައްތަކާއިމެދުއެވެ.\n"އައި ރިއަލީ ލަވް ޔޫ............އައި ލަވް ޔޫ ދާން..........." ވައިއަޑުން މަންހާއަށް ބުނެލެވުނެވެ. ވިސްނި ވަރަކަށް މަންހާގެ ދެލޯ ފެންކަޅިވިއެވެ. އޭނަ ދެރަވަނީއެވެ. އަމިއްލަ ހިތުގެ މައްޗަށް ބާރުނުފޯރުވުނެވެ. މައްޗަށް ބަލަހައްޓައިގެން އޮތް މަންހާގެ ދެލޮލަށް ކަރުނަޖަމާވާންފެށިއެވެ. އަދި އެއްވެސް ހިފެހެއްޓުމެއްނެތި އޭނަގެދެލޮލަށް ޖަމާވި ކަރުނަތައް ފައިބައިގަތެވެ. މަންހާ ނުރޯން މަސައްކަތް ކުރިއެވެ. މަންހާއަށް ހީވީ އެދެމެދުގައި ހިނގާ ދިޔަ ކަންތައްތަކުގެ ތެރެއިން އެއްފަހަރު ނަމަވެސް ދާއިންގެ ދުލުން ލޯބިވެޔޭ ބުނާނެކަމަށެވެ. މާބޮޑަށް އެކަމަށް އެދެވުނީއެވެ. ހިތަށްވީތަދުން މަންހާއަށް މޭގައި އަތްޖައްސާލެވުނެވެ. އަދި އެއްފަރާތަކަށް އެނބުރި ބިލިގާގައި އަޅުވާލިއަތުގެ ތެރޭ މޫނު ފޮރުވާލަމުން ގިސްލާފައި ރޮމުންދިޔައެވެ. އަމިއްލަ ނަފްސުގެ މައްޗަށް އޮތް ބާރު ދޫވަމުންދިޔައެވެ.\n"ޝްޝްޝް........މަންހާ..........ކީއްވެތަ ތި ރޮނީ......ބަލަ މީނދަ މޮޔަކުއްޖާ..........ތިހާ ހިތްވަރު ދެރަވެގެން ކިހިނެއް ދާން ކަހަލަ މީހެއްގެ ހިތް ހޯދޭނީ، ކައިވެނި ކުރިއިރުވެސް އެނގެއެއްނު ދާން ލޯބިވަނީ ޒާރާ ދެކެކަން، އެހުރިހާ ކަމަކާ ކުރިމަތިލެވޭނެހާ ހިތްވަރު މިހާރު ކޮބާ.........ރޯނެ ކަމެއްނެތް........ދާއިންއަށް މަންހާ ތިގޮތަށް ރޯތަން ފެނިއްޖެނަމަ ސުވާލު ކުރާނެ، އޭނަ ދެރަވެސް ވާނެ، އެއީ މަންހާ ބޭނުންވާގޮތްތައް........ދާންގެ ހިތް ފަތަހަ ކުރެވޭނީ ވަރަށް ހިތްވަރުގަދަ އަންހެނަކަށް......މިކަހަލަ އެންމެ ރެއަކުން ދާންގެ ހިތާ ހަމައަށް ވާޞިލެއް ނުވެވޭނެ........އަވަހަށް ހުއްޓާލާ..........." މަންހާގެ ޒަމީރުގެ އަޑުމުޅިހަށިގަނޑަށް އިޙްސާސް ކުރެވިގެންދިޔައެވެ. ރޮމުން ރޮމުން ބޯޖަހާލަމުން އޭނަގެ އަމިއްލަ ޒަމީރާއި އެއްބަސްވިއެވެ. އަދި ދެލޯފޮހެލިއެވެ. އޭރު ބިލިނގާ ފުރިގެން ގޮސް ފެންތައް ބޭރަށް އެޅެމުންދިޔައެވެ. އަވަސް އަވަހަށް އިސްކުރު ބަންދުކޮއްލިއެވެ. އަދި ނުރޯން އަޒުމު ކަނޑައަޅައި އަނެއްކާވެސް ހަށިގަނޑު ދަމާލަމުން ނިތުގައި އަތްބާއްވާލިއެވެ. މަޑުރިހުމެއް ހަށިގަނޑުގައި އެކުލެވިފައިވިއެއް ކަމަކު ތަޙައްމަލުނުކުރެވޭވަރެއް ނުވެއެވެ. މަޑުމަޑުން ދެލޯ މަރާލަމުން ފުންނޭވާއެއް މަންހާ ބޭރުކޮއްލިއެވެ. ފެންގަނޑުގެ ފިނިކަމުން ހަށިގަނޑަށް އަރާމުލިއްބައިދިނެވެ.\n"މަންހާ.......ކިހިނެއްވެފަ ތިއޮތީ، އަރ ޔޫ އޯކޭ............." ފާހާނާގެ ތެރެއިން ކަންބޮޑުވެފައިވާ ދާއިންގެ އަޑުއިވުނެވެ. ނިތުން އަތްހިއްލާލަމުން މަންހާ ދާއިންއަށް ބަލާލާފައި ހިނިތުންވެލިއެވެ.\n"އަދި ނުނިދަންތަ؟ ލޯ ހާދަ ރަތޭ..........މިހާ ފަތިހާ ފިންޏެއްވެސް ނުވޭތަ" އުނުގައި ހުދު ތުވާއްޔެއް އޮޅާލައިގެން ހުރި ދާއިން މަންހާގެ ގާތަށް އައެވެ.\nބިލިނގާގެ ކައިރީ ކުޑަކަކޫ ޖަހާލި ދާއިން މަންހާގެ ބޮލުގައި ފިރުމާލިއެވެ. އޭނަގެ ހިތުގައި މަންހާއަށް ދެވުނު މަގާމު ކުރިއަށްވުރެ މަތިވެރިވެގެން ހިނގައްޖެއެވެ. މަންހާގެ ކޮނޑުގައި ފިރުމާލި ދާއިންގެ އަތްތިލަ ބިލިނގާގެ ފެންގަނޑުގެ ތެރޭގައި އޮތް މަންހާގެ އަތްތިލާގައި ހިފާލިއެވެ. އެހަށިގަނޑުގެ ތޯހިރުކަމާއި ތާޒާކަމުގެ މީރު ރަހަ ލިބިގަތް މީހަކީ ހުދު ދާއިންކަމުގައި ވީތީ އޭނަގެ ހިތްވަނީ އުފަލުންނެވެ. އެފަދަ ނަސީބެއް އޭނައަށް މިންވަރުކުރެއްވީތީ އެކަމާ ޝުކުރުވެރިވާ ހާލުގައެވެ.\n"ހިނގާ ދަމާ....އެހެންނޫނީ މާބޮޑަށް ފިނިވެދާނެ" ދާއިން މަންހާގެ ނިތުގައި ބޮސްދެމުން ބުނެލިއެވެ. އަދި ފާހާނާގައި ހުރި ކަބަޑުން ތުވާއްޔެއް ނަގާ އަތުގެތެރޭ ފަތުރާލަމުން މަންހާ އާއި ދިމާލަށް އެނބުރިލިއެވެ. މަޑުމަޑުން ބިލިނގާގެ ތެރެއިން ފޭބި މަންހާގެ ގައިގާ ދާއިން ތުވާލި އޮޅާލިއެވެ.\n"އޫ......ހާދަ ފިންޏޭ........." ދާއިންގެ ގައިގާ މަންހާގެ އިސްތަށިގަނޑު ހޭކިލުމުން ބުނެލިއެވެ. އަދި ވަގުތުން ދުރަށް ޖެހިލެވުނެވެ. ދާއިންގެ އެހަރަކާތުން މަންހާއަށް ހެވުނެވެ. އިސްތަށިގަނޑުގައި ހިފާ އެއްފަރާތްކޮއްލަމުން ފެންތައް ފޮޅާލިއެވެ. މީގެ ކުޑައިރުކޮޅެއް ކުރިން މަންހާގެ ހިތަށް ލިބުނު ހިތްދަތިކަން ފިލާ ހިތަށް ހަމަޖެހުން ލިބިފައިވެއެވެ. ދާއިން ފެނުމުންވެސް އޭނައަށް ބުނެދެން ނޭގޭ އުފާވެރިކަމެއް އިޙްސާސް ކުރެވިގެންދެއެވެ. ތުންފަތުގައި ނުފިލާ ހިނިތުންވުމެއް ވެއެވެ. ދާއިންގެ އުފާވެރިކަމާއި އެހިތުގެ ހިތްހަމަޖެހުން ކަމުގައި މަންހާވުމަށް އިންތިހާއަށް އެދެވެއެވެ.\nރިސޯޓުގައި ހަފްތާއެއް ވޭތުކޮއްފައި މާލެ އައިއިރު މަންހާގެ ހަޔާތުގައި އައި އެންމެ އުފާވެރި ދުވަސްތަށް ކަމުގައި އެދުވަސްތައް ވެގެން ދިޔައެވެ. ހަނދާނުގައި ދުވަހަކުވެސް ނުފިލާނޭގޮތަށް ފޮރުވާލެވިފައިވިއެވެ. ހަމައެފަދައިން އެތަށް އަހަރަކަށްފަހު ދާއިންވެސް ހުރީ ވަރަށް ހިތްހަމަޖެހިލާފައެވެ. އެހެންނަމަވެސް ގެއަށް އައިސް އޭނަގެ އެޕާރޓްމެންޓަށް ވަނުމާއިއެކު މަންހާގެ އުނަގަނޑުން ދާއިންގެ އަތްދޫވެއްޖެއެވެ. އަދި ސޯފާގައި އިން ޒާރާ ދުވެފައި އައިސް ދާއިންގެ ގައިގާ އޮޅުލައިގަނެ ޝަކުވާ ކުރަންފެށިއެވެ. އޭނަ އާއި ދުރުގާ އެހާ ގިނަދުވަހު އުޅުނީމައެވެ. ގޭގައި ގެންގުޅޭ ބޭރު އަންހެން މީހާކަމުގައިވާ ސޯފިއާ އާއި ވާހަކަދައްކަން ހުރި މޫމިނާގެ މޫނަށް ހިނިތުންވުމެއް ވެރިވެގެން ދިޔައެވެ. މެންދުރުގެ ވަގުތަށްވުމާއިއެކު ކާން ގޮވިއެވެ. މޫމިނާއަށް މަންހާގެ މޫނުމަތިން ފެންނަން ބޭނުންވިފަދަ އެތަށް ކުލަވަރެއް ފެނިގެންދިޔައެވެ. އޭނަގެ ދަރިފުޅާއި މަންހާ އާއި ދެމެދުވާ ގުޅުން ގާތްވެއްޖެކަން އޭނައަށް ނަގައިގަނެވުނެވެ. އަދި ސޯފިއާ ކައިރީ އާމޯސް އަށް ގޮވާލާފައި މަންހާގެ ދަބަހާއި ދާއިންގެ ދަބަސް މަންހާއަށް ހާއްޞަ ކުރެވިފައިވާ އެޕާރޓްމެންޓަށް ގެންދިއުމަށް ބުންޏެވެ.\n"ދަރިފުޅުމެން ނެތީމަ ހާދަ ފަޅުވިއޭ ގޭތެރެ، ޒާރާ އަބަދު ދައްކަނީ ކޮންއިރަކުން ހޯ ދާއިން މަންހާ ގޮވައިގެން އަންނާނީ........އޭނަވެސް އުޅުނީ ވަރަށް ފޫހިވެގެން........ކީއްވެތަ އަންގާވެސް ނުލާ ތިއައީ، އެހެންނޫންނަމައެއްނު ދަރިފުޅުމެންނަށް ޙާއްޞަ ކާއެއްޗެއްވެސް ތައްޔާރު ކުރާނީ" މޫމިނާ ހުރިހާ ކަމެއް ހުއްޓާލާފައި ދާއިން އާއި މަންހާއަށް ސަމާލުކަން ދިނެވެ.\n"މަންމާ، މިހެން ކުއްލިއަކަށް ފެނުމުން މާ އުފާވާނެ، އެހެންވެ ބުނެވެސް ނުލާ މިއައީ، ޙާއްޞަ ކާއެއްޗެއް ނުހެދިޔަސް އެންމެ ރަނގަޅޭ، ކޮންމެ އެއްޗެއްވެސް ކަމުދާނެ ދޯ މަންހާ" މަންހާއަށް ބަލާލަމުން ދާއިން ބުނެލިއެވެ. އަދި ޒާރާ ދައްކަމުންދިޔަ ވާހަކަތަކަށް ޖަވާބު ދެމުން އޭނަ ގޮވައިގެން ގޮސް ކޮޓަރިއަށް ދާއިން ވަނެވެ. މަންހާ މޫމިނާ އާއި އެކިއެކި ވާހަކަދެއްކިއެވެ. މިއަދު އޭނަގެ މަންމަ މަތިން ވަރަށް ހަނދާންވެއެވެ. އެހެންނަމަވެސް އެމަންމަ މަންހާގެ މަތިންވަނީ ހަނދާންނައްތާލާފައެވެ. އެންމެ ފަހަރަކުވެސް ގުޅާނުލައެވެ. ވީއިރު ދެކިލަން އައުމަކީ އަދި މާދުރުގައިވާ ކަމެއްކަން އޭނައަށް އެނގެއެވެ.\nއަސުރު ނަމާދަށް ކޮޓަރިއަށް ވަތް މަންހާ ނަމާދުކޮއްނިމިގެން އޭނަގެ އެޕާރޓްމެންޓުގައި މަޑުކޮއްލައިގެން އިނެވެ. ދާއިންގެ ޚަބަރެއް ނުވިއެއް ކަމަކު މަންހާ ކަންބޮޑެއްނުވެއެވެ. ލޯގަނޑު ކުރިމަތީ އިށީނދެ ރީތިކޮށް އިސްތަށިގަނޑު އޮމާންކޮއްލިއެވެ. އަދި ރީތިވާ މޭޒުގެ ވަތްގަނޑު ހުޅުވާލިއެވެ. މަންހާގެ ތުންފަތަށް ވެރިވި ހިނިތުންވުމާއިއެކު އޭނަ އެވަތްގަނޑުގައި އޮތް ބޮޑު ސިޓީއުރަނެގިއެވެ. މަޑުމަޑުން ސިޓީއުރައިގެ ތެރޭގައި އޮތް ސެޓްފިކެޓްނަގާ އެއަށް ނަޒަރު ހުއްޓާލައިގެން އިނެވެ. އެއީ މަންހާ އާއި ދާއިންގެ ކައިވެނީގެ ސެޓްފިކެޓެވެ. މަންހާގެ ފޮޓޯގެ ކައިރީ ދާއިންގެ ފޮޓޯ ފެނުމުން އެފޮޓޯގައި ލޯތްބާއިއެކު ފިރުމާލިއެވެ. އެދެމެދުގައި ހުރި އުމުރުގެ ފަރަގަށް މަންހާ ބަލާލިއެވެ. މަންހާގެ އުމުރުން ތޭވީސް އަހަރުވެފައިވާއިރު ދާއިންގެ އުމުރުން ތިރީސްނުވަ އަހަރުވެއްޖެއެވެ. ދެމީހުންގެ މެދުގައި ސޯޅަ އަހަރުގެ ތަފާތުކަން އެބަހުއްޓެވެ. އެހެންނަމަވެސް މަންހާއަށް އުމުރު މުހިއްމު ނުވިއިރު ދާއިންއަށްވެސް އުމުރަކީ މުހިއްމު އެއްޗެއް ކަމުގައި ނުވިއެވެ. އެދެމެދުގައިވާ ގާތްކަމާއި މަންހާގެ ހިތުގައިވާ ބަދަލުވުމެއްނެއް ލޯބި އެދެމެދުގައިވި އުމުރުގެ ތަފާތުކަން ފޮރުވާލާފައިވާކަހަލައެވެ. ލުއި ހީލުމަކުން މަންހާ ހީލިއަޑު އިވިގެންދިޔައެވެ. އޭނަގެ ސިކުނޑި ދާއިންގެ އެކިއެކި ލޯބިވެތި ހަރަކާތްތައް ހަނދާންކޮއްދީ އެލޮލުގެ ކުރިމަތީ ސިފަކުރުވަމުންދަނީއެވެ. އެގޮތަށް ކައިވެނީގެ ސެޓްފިކެޓަށް ގެއްލިފައި އެތަށް އިރެއްވަންދެން އިނެވެ. އެޕާރޓްމެންޓުގެ ބެލްޖެހިއަޑުއިވުނީވެސް މަންހާ އެހެންއިންދައެވެ. އަވަސް އަވަހަށް ކުރިން އޮތްގޮތަށް ސިޓީއުރަ ޑްރެސިންގް ޓޭބަލްގެ ވަތްގަނޑަށް ލާފައި ކޮޓަރިން ނުކުންނަން ވާއިރަށް އެޕާރޓްމެންޓުގެ ދޮރުގެ ތަޅުގައި ހިފާއަޑުއިވި އެއީ ކާކުކަން މަންހާއަށް އެނގުނެވެ. ހިނިއައިސްފައި އަވަހަށްގޮސް ދޮރުހުޅުވިއިރު ހުރީ ޒާރާއެވެ. ވަންގޮތަށްވަދެ އޭނަގެ އަމިއްލަ ވާހަކަތައް ފެއްޓިއެވެ.\nދާއިން ޕޯސްޓް ފޮށި ބަލާލިއިރު މިފަހަރުވެސް ސިޓީތައް ލިބިފައި އެބަހުއްޓެވެ. އޭންޖެލްގެ ނަމުގައި ސިޓީ ލިޔަމުން ދިޔައީ މަންހާކަމުގައި ކުރިން ހީކުރެވުނު ނަމަވެސް އެކަންވެސް މަޑުމަޑުން ބަދަލުވެއްޖެއެވެ. މަންހާގެ ފަރާތުން ޝައްކެއްވާފަދަ އެއްވެސް ކަމެއް ދާއިންއަށް ފާހަގައެއް ނުކުރެވުނެވެ. އަދިވެސް ދާއިންއަށް ސިޓީ ކިޔަން ފެށުމުގެ ކުރިންނާއި އަދި ކިޔާނިމިގެން ކަރުދާހުގައި ވަސްގަނެލެވެއެވެ. ދުވާމީރުވަހަށް ބަދަލެއް ނާދެއެވެ. އެތަކެއް އަހަރު ވޭތުވެގެން ދިޔައިރުވެސް އެވަހަށް ބަދަލެއް ނައިތާ ސިޓީގައިވާ ބަސްމޮށުންތެރިކަމަށްވެސް ބަދަލެއް ނާދެއެވެ. ލޯބިވުމުގައި އެފަދަ މިސާލެއް ނުވާފަދައެވެ. ކިތަންމެ ފުރިހަމަ ކަމުގައިވިޔަސް އެއީ ކޮންތާކު އުޅޭ ކާކުކަމެއް އަދިވެސް ދާއިންއަކަށް ނޭގެއެވެ. އެތަށް އަހަރަކަށްފަހުވެސް އެމީހަކު ދާއިން އާއި ބައްދަލު ކުރާކަހަލަގެ ހިޔާލެއް އަދިވެސް ނުކުރެއެވެ. މިހާރު ސިޓީތައް އަޅަން ގެންގުޅުނު ކަރުދާސް ފޮށި ފުރި އިތުރު ފޮއްޓަކަށް ސިޓީތައް އަޅަންޖެހިފައިވެއެވެ. ނަމަވެސް އެތަނުން އެންމެ ސިޓީއެއްވެސް އެއްލާލާ ކަހަލަ ހިޔާލެއް ދާއިން ނުކުރެއެވެ. އެއަށްވުރެ އޭނައަށް އެސިޓީތައް ޚާއްޞަވެފައިވެއެވެ.\nއަލީޝާގެ ފޯންކޯލާއި އެކު މަންހާ ވަކިން ބޮޑަށް އުފާވިއެވެ. ހަވީރުގެ ވަގުތަށްވެފައި އޭނަގެ ދެރަޙުމަތްތެރިން ކަމުގައިވާ އަމާނީ އާއި އަލީޝާ އެގެއަށް ފުރަތަމަ ފަހަރަށް އަންނަން ބޭނުންވެގެން ހުއްދައަކަށް އެހިއެވެ. މަންހާ އާއެކޭ ބުނެލީ ވިސްނާލުމެއްވެސް ނެތިއެވެ. އެހެނީ އޭނަހުރީ އެކުވެރިންނާއި ބައްދަލުކޮއްލާހިތުން ކެތްތެރިކަން ކުޑަވެފައެވެ. މަންހާ ފޯނުން ވާހަކަދެއްކީ ކާކާތޯ ޒާރާ ސުވާލުކުރިއެވެ. މަންހާ އޭނަގެ ރަޙުމަތްތެރިންގެ ވާހަކަ ޒާރާއަށް ކިޔާދިނެވެ.\nގޭތެރޭގައި މަންހާގެ ކައިވެންޏަށްފަހު ފުންމިން ނޭގޭ ހަމަހިމޭންކަމެއްވަނީ ވެރިވެފައެވެ. ވަސީމާ އާދައިގެ މަތިން އޭނަގެ މަސައްކަތްތަކުގައި އުޅެއެވެ. އެހީތެރިވެދޭން ޅީދަރިފުޅު ޖޫން އުޅެއެވެ. ޝިމާދު އާއި ޝަރަފްގެ އިތުރުން ސަޢީދުވެސް އެމީހުންގެ ދިރިއުޅުމައިގެން ކުރިއަށްދިޔައެވެ. އެހެންނަމަވެސް އެކަކަށްވެސް ވަސީމާގެ ކައިރިން ކުރިއެއް ނުލިބުނެވެ. މަންހާ އާއިމެދު ވަސީމާގެ ހިތެއް ރުއްސޭގޮތެއް ނުވިއެވެ. އަދިވެސް ބުނަމުންދަނީ އޭނަގެ މަންހާ ކިޔާ ދަރިއަކު ނުހުންނާނެ ކަމުގައެވެ. ވީއިރު ހާލުބަލާކަށްވެސް ނުޖެހޭނެ ކަމުގައެވެ.\nޝަރަފް އާއި ޖެނީގެ ގުޅުން ކުރިއަށްދިޔައިރު އެގުޅުމުގެ ކަންތައްތައް މައިންބަފައިންނާއި ހަމައަށް ގެންދިއުމަށް ދެމީހުންވެސް ވަނީ ޖެހިލުންވެފައެވެ. ވިޝާލް އާއި މަންހާގެ ގުޅުން ކެނޑިގެން ދިޔަގޮތާއި ދޭތެރޭ ދެއާއިލާގެ ތެރޭގައިވެސް ހިތްހަމަ ނުޖެހުމެއް ވާކަން އެނގޭތީ އާއިއެކުވެސް މެއެވެ.\nހަޔާތުގެ ސޮފުހާތަށް އުކެމުން މާޒީއަށްވަމުންދިޔައެވެ. ދާއިން އާއި މަންހާގެ ގުޅުމަށް އެއްއަހަރުވެގެންދިޔައިރު އަދިވެސް ކޮންމެވެސް ވަރެއްގެ ދުރުކަމެއް އެދެމެދުގައިވެއެވެ. ދާއިން ޒާރާދެކެ ވާފަދަ ލޯއްބެއް ވާނެ ދުވަހަކަށް މަންހާ އިންތިޒާރު ކުރަމުންދިޔައެވެ. ދާއިންގެ މަސައްކަތުގައި އެހީތެރިކަން ފޯރުކޮއްދެމުން މަންހާ ދިޔައީ ގޭގައި ހުރެގެންނެވެ. ދާއިން އާއިއެކު އޮފީހަށް ނުކުތުމުގެ ބަދަލުގައި ދާއިންގެ ބޮޑެތި ޕްރޮޖެކްޓުތަކުގައި މަންހާގެ ކުޅަދާނަކަން ފެންނަމުންދިޔައެވެ. މަސައްކަތުގެ ބަހަނާގައި ދާއިން މަންހާގެ ގާތުގައި ގިނަ ރޭތަށް ހޭދަކުރަމުންދިޔައެވެ.\nޝިމާދު އާއި ޖޫންގެ ފުރަތަމަ ދަރިފުޅު އުފަންވީ ދާއިންގެ އުފަންދުވަހުގައެވެ. މަންހާއަށް ލިބުނު އުފާވެރިކަން ބަޔާންކުރަން ދަތިވިއެވެ. ވިޝާލްއަށް އާދޭސް ކުރުމާއިއެކު މަދުމަދުން މަންހާއަށް ގޮވާލަން އޭނަގެ ގާތަށް އަންނަންފެށިއެވެ. ގޭތެރޭގެ ކަންތައް ތަފްޞީލުކޮށް އޮޅުން ފިލަނީ ޖެނީ ނޫނީ ވިޝާލް އަންނަ ދުވަހެއްގައެވެ. އަނެއްކޮޅުން ދޮންބެ ޝިމާދުގެ އުފަލުގައި ބައިވެރިވުމަށް ގެއަށް ނުދެވުމުން އެކަމާ ހިތާމަ ފާޅުކުރިއެވެ. ވަސީމާވަނީ މަންހާ އެގެއަށް ވަނުން މަނާކޮއްފައެވެ. އޭނަ ދާއިން އާއި ކައިވެނިކުރީ ދުވަހަކުވެސް އެނބުރި އެގެއަށް ނުދާނެކަމަށެވެ. ޝިމާދުއަށް ލިބުނު އަންހެން ދަރިފުޅުގެ އުފަލުގައި ބައިވެރިވެ މަރުޙަބާކިޔަން ޖެހުނީ ފޯނުންނެވެ. އެހެންނަމަވެސް ވިޝާލްގެ އަތަށް ދީފައި މަންހާ އޭނަގެ ދޮންބެ އާއި ދައްތައެއްހާ ހެޔޮ ފަހަރިއަށް ހަދިޔާ ފޮނުވިއެވެ. އޭނަ އާއި ދާއިންގެ ފަރާތުންނެވެ.\nދެން މަންހާއަށް ކުއްލި ސިހުމެއް ގެނުވި ޚަބަރަކަށްވީ ގާތް ރަޙުމަތްތެރި އަލީޝާ އާއި ކާއިލްގެ ގުޅުމުގެ ޚަބަރެވެ. ދެމީހުން ރައްޓެހިވެގެން އުޅޭތާ ހަމަސްވީކަމެވެ. ކާއިލްގެ ދިރިއުޅުން ބަދަލުވެފައިވާކަމެވެ. ހުދު ކާއިލް އަލީޝާ އާއި ކައިވެނީގެ މަތިވެރި ގުޅުމުން ގުޅެން ބޭނުންވާ ކަމެވެ. މަންހާ އުފަލުންގޮސް އުއްދުއްސައިނުގަތީ ކިރިއާއެވެ. އެޚަބަރު ދާއިންއަށްވެސް ދިނެވެ. އޭނަގެ އެންމެ ފުރަތަމަ ކަމަކަށްވެސްވީ ކާއިލްއަށް ނަސޭޙަތްތެރިވުމެވެ. ދެންހުރި ގާތް ރަޙުމަތްތެރިއާ އަމާނީ ޑޮކްޓަރުކަން ކިޔަވަން ފުރައިފިއެވެ. މައިންބަފައިން ފަޙުރުވެރިވާނޭފަދަ ދަރިއަކަށްވުމަށް އޭނަ ވަރަށް މަސައްކަތްކުރެއެވެ. އަމާނީއަކީ މަންހާގެ ހިޔާލާ އުޅުމާ އެންމެ އެއްގޮތް ރަޙުމަތްތެރިއާއެވެ. އެފަދަ ރަޙުމަތްތެރިއަކާއި ދުވަސްކޮޅަކަށްވެސް ދުރުވާންޖެހުމުން މަންހާ ކަންބޮޑުވެފައިވެއެވެ. ނަމަވެސް ހިތުގައި އެކުވެރިއާއަށްޓަކައި ކުރިއެރުމާއިއެކު ހެޔޮދުޢާވިއެވެ.\nހެނދުނުގެ ނާސްތާކޮއްގެން ތެދުވި މަންހާ ކުއްލިއަކަށް އަރިއަޅާލައިގެން ވެއްޓެންދިޔައެވެ. އެވަގުތު މޭޒުގެ އަނެއްފަރާތުގައި އިން މޫމިނާއަށް ތެދުވެވުނީ ކިހިނެއްކަމެއްވެސް ނޭގެއެވެ. މޭޒުގެ ކޮޅުގައި އިން ދާއިން ހަލުވިކަމާއިއެކު އެއްލިއަތުން މަންހާގެ އަތުގައި ހިފުނެއެވެ. އެއާއިއެކު އޭނަގެ އަތުގެތެރެއަށް ކުއްލިއެއްޖެހުމާއިއެކު މަންހާގެނެސް ހިފަހައްޓާލިއެވެ.\n"މަގޭދަރި.....ކިރިޔާއެއްނު ނުވެއްޓުނީ......." މޫމިނާ ދާއިންގެ ގާތަށް ޖެހިލަމުން ބުނެލިއެވެ.\n"މަންހާ....މަންހާ....ލޯހުޅުވާލަބަލަ، ކިހިނެއްތަވީ" ދާއިންގެ އަތުގެތެރޭގައި އޮތް މަންހާގެ ކޮލުގައި މަޑުމަޑުން ޖަހާލަމުން ގޮވާލިއެވެ. ދާއިންގެ މޫނުމަތިންވެސް ކަންބޮޑުވުން ފެނުނެވެ. މަންހާ ކުޑަކުޑަކޮށް ލޯހުޅުވާލާފަވެސް ދެލޯމަރާލުމާއިއެކު ދާއިންގެ އަތުގެތެރެއަށް ދެމުނެވެ. އަތްދަނޑިމައްޗަށް މަންހާ އުފުލާލަމުން ދާއިން ހިނގައިގަތީ ކޮޓަރިއާއި ދިމާލަށެވެ.


ވެއްޓުނަސް ބުރިޖު މަތިން ދަތުރުކުރެވޭ ފެންވަރު އެބަހުރި |\nވެއްޓުނަސް ބުރިޖު މަތިން ދަތުރުކުރެވޭ ފެންވަރު އެބަހުރި\nހިނގާފައި ދާ މީހުންނަށް ހާއްސަކޮށް ޗައިނާގެ ގުއަންގޑޮންގގެ، ގްރީން ސޭންޑް ޕާކުގައި ހަދާފައިވާ ބުރިޖެއް ވެއްޓުނު ނަމަވެސް، ބުރިޖު މަތިން އެތައް ހާސްބަޔަކު އެއްވެސް ބިރެއް ނެތި ދަތުރުކުރަމުންދާ މަންޒަރު ފެންނަ ވީޑިއޯއަށް އެތައް ބައެއްގެ ސަމާލުކަން ހުއްޓިއްޖެއެވެ.\nރިޕޯޓްތައް ބުނާގޮތުގައި، އެ ބުރިޖު ވެއްޓުނީ ފަތުރުވެރިންތަކެއް އެ ބުރިޖު މަތީގައި ތިއްބައެވެ. މިހާތަނަށް ބެލި ބެލުމުން އެނގިފައިވަނީ، އެ ބުރިޖު ވެއްޓެން މެދުވެރިވީ، އެއްފަހަރާ މާގިނަ މީހުން ބުރިޖަށް އަރާ ތިބުމުން އެ ބުރިޖަށް މާބޮޑަށް ބަރުވުމުންނެވެ.\nބުރިޖުގެ މެދާއި ދިމާލުން ވަކި ހިސާބަކަށް ވެއްޓިފައިވާ އެ ބުރިޖު ކައިރިއަށް އެތައް ސަތޭކަ ބަޔަކު އެއްވެގެން އުޅުނުއިރު، އެ ބުރިޖު މަތި އެއްވެސް ހާސްކަމެއް ނެތި ދަތުރުކުރަމުންދާ މަންޒަރު އެ ވީޑިއޯއިން ފެނެއެވެ. އަދި މިހާރު މި ބުރިޖު ވެފައިވަނީ ކުރިއާއި އަޅާ ބަލާއިރު ފަތުރުވެރިކަމުގެ މަޤުބޫލު މަންޒިލަކަށެވެ.\nރިޕޯޓްތައް ބުނާގޮތުގައި، އެ ބުރިޖު ވެއްޓުނު ހާދިސާގައި އެއްވެސް މީހަކަށް އަނިޔާވެފައެއް ނުވެއެވެ. އެ ހާދިސާ ހިނގާފައި ވަނީ ޗައިނާގެ ގޯލްޑެން ވީކް ފާހަގަކުރަމުން ދަނިކޮށެވެ. އެއިރު އެ ބުރިޖުމަތީގައި އެތައް ހާސް ބަޔަކު ތިއްބެވެ. ބުރިޖު ވެއްޓުނު ނަމަވެސް އެ ބުރިޖު ބަންދުކޮށްފައެއް ނުވެއެވެ. އަދި އާންމުންނަށް ބޭނުން ކުރެވޭނެހެން އެތަން އޮތީ ހުޅުވާފައެވެ.


Balance diet akah Vitamin D muhimmu | Mihaaru\nލައިފްސްޓައިލް / ފައިދާހުރި ކާނާ\nބެލެންސް ޑައިޓަކަށް ވިޓަމިން ޑީ މުހިއްމު\n24 ނޮވެމްބަރ 2020 - 08:02\nބެލެންސް ޑައިޓަކުން ނޫނީ ދުޅަހެޔޮ ސިއްހަތެއް ނުލިބޭނެ އެވެ. އެހެންވެ ހަށިގަނޑަށް ބޭނުންވާ ވިޓަމިންގެ މާއްދާތައް ލިބޭ ކެއުންތަކަށް ފަރުވާތެރިވާން ޖެހެ އެވެ. ހަށިގަނޑަށް ބޭނުންވާ ވިޓަމިންތަކުގެ ތެރެއިން ވިޓަމިން ޑީ އަކީ ވެސް ވަރަށް މުހިއްމު މާއްދާއެކެވެ. މި މާއްދާ ދަށްވެއްޖެ ނަމަ ހަށިގަނޑުތައް ކަށިތައް ބަލިކަށިވެ، ދިފާއީބާރު ވެސް ދަށްވާނެ އެވެ.\nއެހެންވެ ކެއުމުގެ ވައްޓަފާޅި ބަހައްޓަން ކުރަން ޖެހެނީ މިފަދަ ކަންކަމަށް ވިސްނައިގެންނެވެ. ވިޓަމިން ޑީ އަކީ ފަސޭހައިން ހަށިގަނޑަށް ހޯދިދާނެ މާއްދާއެކެވެ.\nވިޓަމިން ޑީ ލިއްބައިދޭނެ އެއް ބާވަތަކީ ކިރެވެ. ހެނދުނުގެ ނާސްތާ އަށް ނުވަތަ ރޭގަނޑު ނިދުމުގެ ކުރިން ހޫނު ކިރު ތައްޓެއް ބޯލުމަކީ ވަރަށް ފައިދާ ހުރި ކަމަކަށް ވާނެ އެވެ. މީގެ ސަބަބުން ދިފާއީ ނިޒާމު ވެސް ވަރުގަދަކޮށްދީ ގިނަ ބަލިތަކުން ރައްކާތެރިކޮށް ދޭނެ އެވެ. ފަސޭހަ އިން ނިދުމަށްޓަކައި ރޭގަނޑު ނިދުމުގެ ކުރިން ހޫނު ކިރު ތައްޓެއް ބޯލުމުގެ ވާހަކަ އަކީ ސިއްހީ މާހިރުން ދެއްވާ އިރުޝާދެކެވެ.\nވިޓަމިން ދީ ހޯދަން ބިހުގެ ގޮބޮޅި އަކީ ވެސް އެއް ވަނައިގެ އެއްޗެކެވެ. އެހެންވެ ހެނދުނު ނާސްތާ އަށް ބިސް ބޭނުން ކުރެވިދާނެ އެވެ.\nޔޯގަޓް ކެއުމަކީ ވެސް ވިޓަމިން ޑީ ލިއްބައިދޭނެ ގޮތެކެވެ. މީފެ ސަބަބުން ހަޖަމުކުރުމުގެ ނިޒާމަށް ދިމާވާ މައްސަލަތަކުގެ އިތުރުން ދިފާއީ ނިޒާމު ވަރުގަދަކޮށްދީ، ކަށިތައް ވެސް ވަރުގަދަކޮށް ދޭން އެހީއަކަށް ވާނެ އެވެ.\nއޯޓަކީ ފައިދާތަކުން ފުރިފައިވާ އެއްޗެކެވެ. ވިޓަމިން ޑީ މަދުވާ ނަމަ ހެނދުނުގެ ނާސްތާއަކަށް ކިރާ އެކު އޯޓް ބޭނުންކުރެވި ދާނެ އެވެ. އޯޓަކީ ވިޓަމިން ޑީން މުއްސަނދި ކާނާއެކެވެ. ހޯލް ގްރެއިން އޯޓަކީ ހަކުރުބަލިން ވެސް ރައްކާތެރިކޮށް ދޭން ބާރު އަޅަ އެވެ.\nވިޓަމިން ޑީ އަކީ ހަށިގަނޑަށް ވަރަށް މުހިއްމު މާއްދާއެއް.\nވިޓަމިން ޑީ ހޯދަން ބޭނުން ކުރެވިދާނެ އަނެއް ބާވަތަކީ މަޝްރޫމެވެ. ޕާސްޓާ އާއި ސެލެޑާއި އެ ނޫން ވެސް ކާނާގެ ބާވަތްތައް ތައްޔާރުކުރާ އިރު މަޝްރޫމް ބޭނުންކުރުމުން އެތައް ފައިދާއެއް ލިބޭނެ އެވެ.\nވިޓަަމިން ޑީ ހޯދިދާނެ ފަސޭހަ އަނެއް ގޮތަކީ އިރުގެ އަލީގެ ތެރެއަށް ނުކުތުމެވެ. ހެނދުނު އަރާމު އަވީގެ ތެރެއަށް ނުކުމުނަކީ މިކަން ހާސިލުކުރެވިދާނެ ގޮތެކެވެ.\nވިޓަމިން ޑީން ލިއްބައިދޭ މުހިއްމު އިތުރު ފައިދާތަކުގެ ތެރޭގައި ކެންސަރުގެ ބިރު ކުޑަކޮށް ދިނުމާއި ޑިޕްރެޝަނާއި އެންޒައިޓީން ދުރުކޮށް ދިނުމާއި ބަރުދަން ލުއިވާން ވެސް އެހީއަކަށްވުން ހިމެނެ އެވެ.\nސިއްހަތު ކެންސަރު ދުޅަހެޔޮ ދިރިއުޅުން ފައިދާހުރި ކާނާ ޑިޕްރެޝަން ހަކުރު ބަލި މެންޓަލް ހެލްތް


ޑްރަގް މައްސަލައިގަ މަހާރާޝްޓްރާގެ ހޯމް މިނިސްޓަރަށް ކަންގަނާ ޗެލެންޗު ކޮށްފި – Dhuvas Online\nކަންގަނާ ރަނާވަތް --\nޑްރަގް މައްސަލައިގަ މަހާރާޝްޓްރާގެ ހޯމް މިނިސްޓަރަށް ކަންގަނާ ޗެލެންޗު ކޮށްފި\nބޮލީވުޑްގައި ކުރި އަރަމުން އައި ބަތަލް ސުޝާންތު ސިންގް ރާޖްޕުޓްގެ މަރުގެ މައްސަލަ މަސްތުވާތަކެތީގެ ބޮޑު މައްސަލަ ގަނޑެއްގެ ތެރެއަށް މިސްރާބު ޖަހާފައި ވަނިކޮށް އޭނާގެ ދިފާއުގައި އެންމެ ވަރުގަދައަށް މަސައްކަތް ކުރާ ބަލަތާ ކަންގަނާ ރަނާވަތަށް މަސްތުވާތަކެތީގެ ބޮޑު ތުހުމަތެއް ކޮށްފި އެވެ.\nއޭނާއަށް މި ތުހުމަތުތައް ކޮށްފައިވަނީ އިންޑިއާގެ މަހާރާޝްޓްރާ ސްޓޭޓްގެ ހޯމް މިނިސްޓަރު އަނިލް ދޭޝްމުކެވެ. އަނިލް މީޑިއާގައި ވިދާޅުވީ ބޮލީވުޑް ތަރިން މަސްތުވާތަކެތި ބޭނުން ކުރުމަކީ އާންމު ކަމެއް ކަމަށާއި ކަންގަނާ މީގެ ކުރިން އެއް ދުވަހު މަސްތުވެގެން ހުރެ އޭނާއަށް މަސްތުވާތަކެތި ބޭނުން ކުރުމަށް މަޖުބޫރު ކުރި ކަމަށެވެ.\nމި މައްސަލަ ފުލުހުން ވަނީ ތަހުގީގު ކުރަން ފަށާފައި އެވެ.\nމި މައްސަލައިގަ މާ ހާސްނުވާކަން ހާމަކޮށް ކަންގަނާ ޓުވިޓާގައި ބުނީ ފުލުހުން އެ މައްސަލަ ތަހުގީގު ކުރާނަމަ އެކަމަށް މަރުހަބާ ކިޔާ ކަމަށެވެ. އޭނާ މަސްތުވާތަކެތި ބޭނުން ކުރޭތޯ ބަލަން ޓެސްޓު ހަދައި މަސްތުވާތަކެތީގެ ނެޓްވޯކަކާއި ކަންގަނާ ގުޅުން އޮވޭތޯ ބަލަން ކޯލް ރެކޯޑުތައް ބަލައި ތަހުގީގު ކުރުމަށް އެދޭ ކަމަށް ކަންގަނާ ބުނެފައިވެ އެވެ.\nއަނިލްއަށް ޗެލެންޗުކޮށް ކަންގަނާ ބުނެފައިވާގޮތުގައި އެފަދަ އެއްވެސް ކަމެއް އޭނާގެ މައްޗަށް ސާބިތުވެއްޖެ ނަމަ ފިލްމީ ދާއިރާގައި މަސައްކަތް ކުރުން ހުއްޓާލައި މުމްބާއީ ދޫކޮށް ދިއުމުގެ އިތުރުން އަމިއްލަ ކުށަށް އިއުތިރާފުވާނެ ކަމަށެވެ.\nސުޝާންތުގެ ލޯބިވެރިޔާ ރިއާ ޗަކްރަބަތީ ވަނީ މަސްތުވާތަކެތީގެ މައްސަލައިގަ އިއްޔެ ހައްޔަރުކޮށްފައި އެވެ. އޭނާގެ މައްޗަށް މުމްބާއީ ނާކޮޓިކްސް ބިއުރޯއިން ތުހުމަތުކޮށްފައިވަނީ ބޭބެ ޝޯވިކް ޗަކްރަބަތީ އަތުން ސުޝާންތަށް މަސްތުވާތަކެތި ގަނެދީފައިވާ ކަމުގެ ތުހުމަތެވެ.\nޝޯވިކް އަކީ މުމްބާއީގައި ފުޅާ ދާއިރާއެއްގައި މަސްތުވާތަކެތީގެ ވިޔަފާރި ކުރާ މީހެއް ކަމަށް އޭނާ ހައްޔަރު ކުރުމުން ވަނީ އެއްބަސްވެފައި އެވެ. ރިއާ މީގެ ކުރިން މީޑިއާގައި ބުނެފައިވާގޮތުގައި ސުޝާންތަކީ ކޮންމެ ދުވަހަކު މަސްތުވާތަކެތީގެ ބާވަތެއް ކަމަށްވާ މަރުޖުވާނާ ބޭނުން ކުރާ މީހެއް ކަމަށެވެ.


Chhetri ge2landun Raajje balikoh India final ah - vNews.mv\nރާއްޖެ އާއި އިންޑިއާ ބައްދަލުކުރި މެޗުގެ ތެރެއިން- ފޮޓޯ:- އަލީ ޖުމާން ފުވާދު / ވީނިއުސް\nޗެތްރީގެ ދެލަނޑުން ރާއްޖެ ބަލިކޮށް އިންޑިއާ ފައިނަލަށް\nއައްފާން މުހައްމަދު 13 October 2021, 23:40\nއުރީދޫ ސާފް ޗެމްޕިއަންޝިޕުގެ ފައިނަލްގެ ކުރިންކުޅުނު އެންމެފަހު މެޗުގައި ރާއްޖޭގެ މައްޗަށް ކުރިހޯދާ އިންޑިއާއިން މުބާރާތުގެ ފައިނަލަށް ދަތުރުކޮށްފިއެވެ.\nއެތައް ހާސް ދިވެހި ސަޕޯޓަރުންނެއްގެ ކުރިމަތީގައި ކުޅުނު މިމެޗު އިންޑިއާ ކާމިޔާބުކުރީ 1-3 ގެ ނަތީޖާއަކުންނެވެ.\nދަނޑުމަތީގައި ކުޅުނު ކުޅުންތެރިންގެ އިތުރުން ރާއްޖޭގެ 12 ވަނަ ކުޅުންތެރިޔާގެ ފަރާތުންވެސް ތަފާތުދެއްކި މިމެޗުގެ ފުރަތަމަ 10 މިނެޓުގެ ތެރޭގައި ދެޓީމުގެ ފަރާތުންވެސް ފެނިގެންދިޔައީ ދާދި ހަމަހަމަ އެހެންނަމަވެސް މުނިފޫހިފިލުވާލަދިން މޮޅު ކުޅުމެކެވެ.\nދެޓީމުންވެސް ފުރުސަތުތަކެއް ތަނަވަސްކުރަން މަސައްކަތްކުރަމުންދިޔައިރު ރާއްޖެ ޓީމުންވެސް ވަނީ ރަނގަޅު ފުރުސަތުތަކެއް ތަނަވަސްކޮށްފައެވެ. އެގޮތުން ރާއްޖޭގައި އުފެދުނު އެންމެމޮޅު ފުޓުބޯޅަ ކުޅުންތެރިޔާ އަލީ އަޝްފާގް (ދަގަނޑޭ) އަށް އިންޑިއާ ހާފުގެ ތެރެއިން ރަނގަޅު ފުރުސަތެއް ލިބުމާއެކު ސަޕޯޓަރުންގެ އަޑުން މުޅި ދަނޑު ގުގުމާލިއިރު، ދަގަނޑޭ ބޯޅަ ހިފައިގެން ގޯލާއި ހިސާބަށް ދިއުމުގެ ކުރިން އިންޑިއާގެ ކުޅުންތެރިން ވަނީ އޭނާއަށް ހުރަސްއަޅާފައެވެ.\nފުރަތަމަ 20 މިނެޓުގެ ތެރޭގައި އިންޑިއާ ޓީމުން ފާހަގަކޮށްލެވޭ ހަމަލާއެއް ފޮނުވާލާފައިވަނީ އެޓީމުގެ ކެޕްޓަން ސުނިލް ޗެތްރީ އެވެ. ކޯނަރ ކިކަކުން ތަނަވަސްވި ފުރުސަތަކުން ޗެތްރީ އޯވާ ހެޑެއް ފޮނުވާލަން މަސައްކަތް ކުރިނަމަވެސް މިހަމަލާ ގޯލާއި އަމާޒުވެފައެއް ނުވެއެވެ.\nއިންޑިއާއިން މެޗުގައި ލަނޑުޖަހާ ލީޑުނެގީ 32 ވަނަ މިނެޓުގައެވެ. ކައުންޓަރ އެޓޭކެއްގައި ތަނަވަސްވި ފުރުސަތަކުން މިލަނޑު އެޓީމަ ކާމިޔާބު ކޮށްދިނީ މަންވީރު ސިންގ އެވެ.\nރާއްޖެއިން މެޗުގެ ނަތީޖާ ހަމަހަމަކުރީ ފުރަތަމަހާފުގެ ފުރިހަމަވަގުތު ހަމަވާން ދެމިނެޓަށްވެފައި ވަނިކޮށް ލިބުނު ޕެނަލްޓީއަކުންނެވެ. އޭރިއާތެރެއިން ރާއްޖޭގެ އިތުބާރު ފޯވާޑް ހަމްޒާ މުހަންމަދު (ހަމްޕު) އަށް ކުރި ފައުލަކާ ގުޅިގެން ލިބުނު މި ޕެނަލްޓީ ގޯލިގެ ތެރެއަށް ވައްދާލައިގެން ރާއްޖެ އަށް އުންމީދު ހޯދައިދިނީ ދަގަނޑޭއެވެ.\nލަނޑުޖެހުމަށްފަހު ގައުމީ ޓީމުގެ ކުޅުންތެރިން އުފާފާޅުކުރަނީ- ފޮޓޯ:- އަލީ ޖުމާން ފުވާދު / ވީނިއުސް\nދެވަނަ ހާފުގައިވެސް ދެޓީމުންވެސް އެޓޭކިންގ ގޭމެއް ކުޅުނުއިރު މިހާފުގެ ފުރަތަމަ 15 ވަރަކަށް މިނެޓުގެ ތެރޭގައިވެސް ދިވެހި ޓީމުން ވަނީ ރަނގަޅު ފުރުސަތުތަކެއް ތަނަވަސްކޮށްފައެވެ. އެގޮތުން ދަގަނޑޭ އާއި އަލީ ފާސިރު (ސެންޓޭ) ގުޅިގެން ރަނގަޅު ފުރުސަތެއް ތަނަވަސްކުރިއިރު ޑީއޭރިއާ ކައިރީގައި ހުރެފައި ސެންޓޭ ފޮނުވާލި ހަމަލާއެއް މިފަހަރުވެސް ގޮސް ޖެހުނީ އިންޑިއާ ޑިފެންޑަރެއްގެ ގައިގައެވެ.\nރާއްޖެއިން މޮޅު ކުޅުމެއް ދައްކަމުން ދިޔައިރު 61 ވަނަ މިނެޓުގައި ސުނިލް ޗެތްރީ ވަނީ އަނެއްކާވެސް އިންޑިއާ އަށް ލީޑު ނަގައިދީފައެވެ.\nއުންމީދު ގެއްލުވާނުލާ އަނެއްކާވެސް ދިވެހި ޓީމުން ރަނގަޅު ގޭމެއް ކުޅެމުންދިޔައިރު 64 ވަނަ މިނެޓުގައި ދަގަނޑޭ ވަނީ ވަރަށް ނުރައްކާތެރި ހިލޭ ޖެހުމެއް ޑީ އޭރިއާ ތެރެއިން ފޮނުވާލާފައެވެ. އެހެންނަމަވެސް ދަގަނޑޭ ފޮނުވާލި ހަމަލާ ގޯލަށް ވަނުމަށް ހުރަހަކަށްވީ އިންޑިއާގެ ކީޕަރު ގުރްޕްރީތް ސިންގ އެވެ.\nއިންޑިއާ އިން ލީޑުފުޅާކުރީ މެޗުގެ 75 ވަނަ މިނެޓުގައެވެ. ހިލޭޖެހުމަކުން ތަނަވަސްކުރި ފުރުސަތެއްގައި މިލަނޑުވެސް އެޓީމަށް ކާމިޔާބު ކޮށްދިނީ ސުނިލް ޗެތްރީ އެވެ. މިއީ ޗެތްރީ މި މުބާރާތުގައި ކާމިޔާބުކުރި4ވަނަ ލަނޑެވެ.\nއިންޑިއާ މުބާރާތުގެ ފައިނަލަށް ދަތުރުކުރިއިރު މިއީ އެޓީމުން މި މުބާރާތުގެ ފައިނަލުގައި ކުޅޭ 12 ވަނަ ފަހަރެވެ. އަދި ޖެހިޖެހިގެން އެގައުމުން މުބާރާތުގެ ފައިނަލުގައި ކުޅޭ 8 ވަނަ ފަހަރެވެ. އިންޑިއާ އަކީ މި މުބާރާތުގެ އެންމެ ކާމިޔާބު ޓީމެވެ. އެގައުމުން މިހާތަނަށް ޖުމްލަ7ފަހަރަށް މި މުބާރާތް ކާމިޔާބު ކޮށްފައިވެއެވެ.\nއިންޑިއާ އާއި ދެކޮޅަށް މިމަހުގެ 16 ވަނަ ދުވަހު ފައިނަލް މެޗުގައި ނުކުންނާނީ ނޭޕާލެވެ. ނޭޕާލް މުބާރާތުގެ ފައިނަލަށް ދަތުރުކުރީ ބުދަ ދުވަހު ހަވީރު ބަންގްލަދޭޝް އާއި ދެކޮޅަށްކުޅެ އެއްވަރުވެގެންނެވެ.\nމިފަހަރުގެ މުބާރާތުގައި އިންޑިއާ އާއި ނޭޕާލް ކުޅުނު މެޗު 0-1 އިން ކާމިޔާބުަކުރީ އިންޑިއާ އެވެ. ނޭޕާލް ފައިނަލުން ޖާގައެއް ހޯދާފައިވާއިރު މުބާރާތުގައި އެޓީމު ކުޅުނު ފުރަތަމަ މެޗުން ވަނީ ރާއްޖޭގެ މައްޗަށް 0-1 ގެ ނަތީޖާއަކުން ކުރިހޯދާފައެވެ. މިއީ ސާފް ޗެމްޕިއަންޝިޕްގެ ތާރީހުގައިވެސް ރާއްޖޭގެ މައްޗަށް ނޭޕާލަށް ކުރިހޯދުން ފުރަތަމަ ފަހަރެވެ.\nގައުމީ ޓީމް އިންޑިޔާ ސާފް ޗެމްޕިއަންޝިޕް ކުޅިވަރު